സോഷ്യല്‍മീഡിയ ഉപയോഗിക്കുന്നവര്‍ക്ക് സര്‍ക്കാരിന്റെ6സുരക്ഷാ നിര്‍ദേശങ്ങള് - Ezhome Live News\nHome / Kerala / social media / Technology / സോഷ്യല്‍മീഡിയ ഉപയോഗിക്കുന്നവര്‍ക്ക് സര്‍ക്കാരിന്റെ6സുരക്ഷാ നിര്‍ദേശങ്ങള്\nസോഷ്യല്‍മീഡിയ ഉപയോഗിക്കുന്നവര്‍ക്ക് സര്‍ക്കാരിന്റെ6സുരക്ഷാ നിര്‍ദേശങ്ങള്\nകോവിഡിന്റേയും ലോക്ഡൗണിന്റേയും പ്രത്യേക സാഹചര്യത്തില് സോഷ്യല്‍മീഡിയ ഉപഭോഗം മുമ്പെന്നത്തേക്കാളും വര്‍ധിച്ചിരിക്കുകയാണ്. സുഹൃത്തുക്കളുമായും ബന്ധുക്കളുമായും ബന്ധപ്പെടാനായി മിക്കവരും സോഷ്യല്‍മീഡിയയെയാണ് ഉപയോഗിക്കുന്നത്. ഇത് സോഷ്യല്‍മീഡിയ വഴിയുള്ള തട്ടിപ്പുകളുടെ സാധ്യതകളും വര്‍ധിപ്പിച്ചതോടെയാണ് ആറിന സുരക്ഷാ നിര്‍ദേശങ്ങളുമായി സര്‍ക്കാര് തന്നെ രംഗത്തെത്തിയിരിക്കുന്നത്.\nആഭ്യന്തര മന്ത്രാലയത്തിന് കീഴിലുള്ള സൈബര് ദോസ്ത് എന്ന സൈബര് ബോധവല്‍ക്കരണ വിഭാഗമാണ് സോഷ്യല്‍മീഡിയ ഉപയോഗത്തിനിടെ ശ്രദ്ധിക്കേണ്ട ചില വിവരങ്ങള് പങ്കുവെച്ചിരിക്കുന്നത്.\n1. വിലാസം, ഫോണ് നമ്പര്, ആധാര് നമ്പര്, ചിത്രങ്ങള്, ജനന തിയതി തുടങ്ങിയ സ്വകാര്യ വിവരങ്ങള് വളരെ സൂക്ഷിച്ചു മാത്രമേ പങ്കുവെക്കാവൂ. ഇത്തരം വിവരങ്ങള് സോഷ്യല്‍മീഡിയയില് തട്ടിപ്പു നടത്തുന്നവര്‍ക്ക് ഏറെ ഉപകാരപ്രദമാണ്.\n2. വീഡിയോകളും ചിത്രങ്ങളും പങ്കുവെക്കുകയാണെങ്കില് തന്നെ നിങ്ങളുടെ സുഹൃത്തുക്കള്‍ക്ക് മാത്രം കാണാവുന്ന രീതിയിലാണ് നല്ലത്. പ്രൈവസി സെറ്റിംഗ്‌സില് പോയാല് ആവശ്യമായ മാറ്റം വരുത്താനാകും.\n3. അപരിചിതരില് നിന്നുള്ള ഫ്രണ്ട്‌സ് റിക്വസ്റ്റുകള് സ്വീകരിക്കുമ്പോള് സൂക്ഷിക്കണം. ഇല്ലെങ്കില് അത് ഭാവിയില് കെണിയിലേക്കുള്ള വഴിയാകാം.\n4. യഥാര്‍ഥ ജീവിതത്തിലുള്ള സുഹൃത്തുക്കളെ പോലെ ഒരിക്കലും ഓണ്‍ലൈന് സുഹൃത്തുക്കളെ വിശ്വസിക്കരുത്.\n5. നിരവധി സൈബര് ക്രിമിനലുകള് തട്ടിപ്പ് സോഷ്യല്‍മീഡിയ അക്കൗണ്ടുകള് വഴിയാണ് പല തട്ടിപ്പുകളും നടത്തുന്നത് എന്ന കാര്യം ഓര്‍മ്മിക്കണം. നിങ്ങളുടെ വിശ്വാസ്യത നേടിയെടുക്കാനും വിവരങ്ങള് തട്ടാനുമൊക്കെ തട്ടിപ്പ് പ്രൊഫൈലുകള് വഴി ശ്രമിച്ചേക്കാം. അതുകൊണ്ടുതന്നെ നേരിട്ട് പരിചയമില്ലാത്ത ഫ്രണ്ട്‌സ് റിക്വസ്റ്റുകള് ഒഴിവാക്കുന്നതാണ് നല്ലത്.\n6. ഏതെങ്കിലും വിധത്തിലുള്ള സൈബര് തട്ടിപ്പുകള്‍ക്ക് ഇരയായാല് ആദ്യം തന്നെ സുഹൃത്തുക്കളേയോ ബന്ധുക്കളേയോ രക്ഷിതാക്കളേയോ അറിയിക്കുക. സമയം പാഴാക്കാതെ പൊലീസിലോ നാഷണല് സൈബര് ക്രൈം റിപ്പോര്‍ട്ടിംഗ് പോര്‍ട്ടലിലോ പരാതി നല്‍കുക. തട്ടിപ്പുകാരുമായുള്ള എല്ലാവിധ സംഭാഷണങ്ങളും ചാറ്റുകളും ശേഖരിക്കണം. ഇത് ഭാവിയിലെ തെളിവുകളാണ്.\nKerala social media Technology


സെക്സില് ഏര്‍പ്പെടുന്ന വിദ്യാര്‍ത്ഥികളുടെ വിവരങ്ങളുമായി പുതിയ സര്‍വേ റിപ്പോര്‍ട്ട് – East Coast Daily Malayalam\nസെക്സില് ഏര്‍പ്പെടുന്ന വിദ്യാര്‍ത്ഥികളുടെ വിവരങ്ങളുമായി പുതിയ സര്‍വേ റിപ്പോര്‍ട്ട്\nJun 15, 2018, 04:46 pm IST\n1991 ന് ശേഷം സെക്സില് ഏര്‍പ്പെടുന്ന കൗമാരക്കാരുടെ എണ്ണത്തില് കുറവ് വന്നതായി യു.എസ് ഹൈസ്കൂള് വിദ്യാര്‍ത്ഥികളുടെ ഇടയില് നടത്തിയ ദേശീയ സര്‍വേ. പക്ഷേ, ലൈംഗികമായി സജീവമായ വിദ്യാര്‍ഥികളില് കുറച്ചുപേര് മാത്രമാണ് ഗര്‍ഭനിരോധന ഉറകള് ഉപയോഗിക്കുന്നത് എന്നതിനാല് ലൈംഗിക രോഗങ്ങള് പിടിപെടാനുള്ള സാധ്യത വര്‍ദ്ധിച്ചിട്ടുണ്ടെന്നും സര്‍വേ പറയുന്നു.\n40 ശതമാനത്തോളം വിദ്യാര്‍ഥികള് സെക്സില് ഏര്‍പ്പെടാറുണ്ടെന്ന് 2017 ല് നടത്തിയ സര്‍വേ പറയുന്നു. 1991 ല് നടത്തിയ ആദ്യ സര്‍വേയില് ഇത് 54 ശതമാനമായിന്നു. നിലവില് ലൈംഗികമായി സജീവമായ വിദ്യാര്‍ത്ഥികളില് 29 ശതമാനം മൂന്നുമാസത്തില് ഒരിക്കലെങ്കിലും ഒരാളുമായി സെക്സില് ഏര്‍പ്പെടാറുണ്ടെന്നും സര്‍വേ കണ്ടെത്തി. സര്‍വേയില് പങ്കെടുത്ത 54 ശതമാനം പേര് അവസാനമായി സെക്സില് ഏര്‍പ്പെട്ടപ്പോള് തങ്ങളോ തങ്ങളുടെ പങ്കാളിയോ കോണ്ടം ഉപയോഗിച്ചിരുന്നുവെന്ന് വെളിപ്പെടുത്തി. 10 വര്‍ഷം മുന്‍പ് നടത്തിയ സര്‍വെയില് 61 ശതമാനം വിദ്യാര്‍ഥികള് കോണ്ടം ഉപയോഗിക്കുന്നതായി റിപ്പോര്‍ട്ട് ചെയ്തിരുന്നു.\nസെന്റര് ഫോര് ഡിസീസ് കണ്‍ട്രോള് ആന്‍ഡ് പ്രിവന്‍ഷന് ആണ് പഠന റിപ്പോര്‍ട്ട് പുറത്ത് വിട്ടത്. 144 സ്കൂളുകളില്,9മുതല് 12 വരെ ഉള്ള ഗ്രേഡുകളിലെ 15,000 വിദ്യാര്‍ത്ഥികളിലാണ് സര്‍വേ നടത്തിയത്.\nവാഹനം ഓടിക്കുന്ന 63 ശതമാനം വിദ്യാര്‍ത്ഥികളില് 39 ശതമാനം ഡ്രൈവിംഗിനിടെ ടെക്സ്റ്റോ, ഇ-മെയിലോ ചെയ്യാറുണ്ട്. 2013 മുതല് ഈ ശതമാനം മാറ്റമില്ലാതെ തുടരുകയാണ്.\n16 ശതമാനം കൗമാരക്കാര് മദ്യപിച്ച് വാഹനം ഓടിക്കാറുണ്ട്. 2015 ല് ഇത് 20 ശതമാനവും 1991 ല് 40 ശതമാനവുമായിരുന്നു.\n7 ശതമാനം വിദ്യാര്‍ഥികള് സെക്സിന് കായിമായി നിര്‍ബധിക്കപ്പെട്ടിടുണ്ട്. പെണ്‍കുട്ടികള്‍ക്കെതിരെ (11 ശതമാനം) യാണ് ആണ്‍കുട്ടികളെക്കാള് (3 ശതമാനം) കൂടുതല് അതിക്രമങ്ങള് ഉണ്ടായിട്ടുണ്ട്. മൊത്തത്തിലുള്ള ശതമാനം കഴിഞ്ഞ ഒരു ദശകമായി മാറ്റങ്ങളൊന്നുമില്ലാതെ നില്‍ക്കുകയാണ്.\nമൂന്നിലൊന്ന് വിദ്യാര്‍ത്ഥികള്‍ക്ക് സര്‍വേയ്ക്ക് മുന്‍പ് മുന്‍പുള്ള വര്‍ഷം രണ്ടോ അതിലേറെയോ ആഴ്ചകള് തുടര്‍ച്ചയായി ദുഖമോ പ്രതീക്ഷ നശിച്ചതായോ അനുഭപ്പെട്ടിരുന്നതായും സര്‍വേ പറയുന്നു.\nStudent Sex Sex


രാംദേവിനെ തടഞ്ഞുവച്ചു; പിന്നില് സോണിയഗാന്ധി? | Yoga Guru Baba Ramdev was detained for six hours at London-Heathrow airport - Malayalam Oneindia\n8 min ago രണ്ടു പാര്‍ട്ടികള്; കോണ്‍ഗ്രസും ബിജെപിയും ഇവര്‍ക്ക് പിന്നാലെ, പിടികൊടുക്കാതെ കെസിആറും ജഗനും\n32 min ago അതിർത്തി കാക്കാൻ റിസാറ്റ്-2 ബി ഭ്രമണപദത്തിൽ; വിക്ഷേപണം വിജയകരം\n38 min ago ചങ്കിടിച്ച് രാഹുൽ, ചിരിയോടെ മോദി! സത്യപ്രതിജ്ഞയ്ക്ക് തിയ്യതി വരെ നിശ്ചയിച്ചെന്ന് സൂചന!\n45 min ago കോഴിക്കോട് ദേ പുട്ടില് നിന്ന് പഴകിയ ഭക്ഷണം പിടികൂടി: പരിശോധനക്കിടെ ലഭിച്ചത് പഴകിയ എണ്ണയും ഇറച്ചിയും\nരാംദേവിനെ തടഞ്ഞുവച്ചു; പിന്നില് സോണിയഗാന്ധി?\nUpdated: Sat, Sep 21, 2013, 11:37 [IST]\nദില്ലി: യോഗ ഗുരുവും വിവാദ സന്യാസിയുമായ ബാബ രാംദേവിനെ വിമാനത്താവളത്തില് തടഞ്ഞുവെച്ചതിന് പിന്നില് കോണ്‍ഗ്രസ അധ്യക്ഷ സോണിയാ ഗാന്ധിയെന്ന് ആരോപണം. ഹീത്രു വിമാനത്താവളത്തില് ആറു മണിക്കൂര് നേരമാണ് രാംദേവിനെ സുരക്ഷാ പരിശോധനയുടെ ഭാഗമായി തടഞ്ഞുവെച്ചത്. യോഗ ഗുരുവിനെ കസ്റ്റംസ് ഉദ്യോഗസ്ഥര് ചോദ്യം ചെയ്തു എന്നും സൂചനകളുണ്ട്.\nമയക്കുമരുന്ന് കൈവശം വച്ചതിനാണ് ബാബ രാംദേവിനെ തടഞ്ഞുവെച്ച് ചോദ്യം ചെയ്തത് എന്ന റിപ്പോര്‍ട്ടുകള് രാംദേവിന്റെ വക്താവ് നിഷേധിച്ചു. എന്തിനാണ് ബാബം രാംദേവിനെ തടഞ്ഞുവെച്ചത് എന്ന് വ്യക്തമല്ല. ഒരു ചെറിയ ബാഗ് മാത്രമേ അദ്ദേഹത്തിന്റെ പക്കല് ഉണ്ടായിരുന്നുള്ളൂ. കൂടുതല് കാര്യങ്ങള് വ്യക്തമല്ല. - രാംദേവിന്റെ വക്താവ് എസ് കെ തിജാരവാല പറഞ്ഞു.\nവെള്ളിയാഴ്ച ഉച്ചയ്ക്ക് ഒരുമണിയോടെയാണ് ബാബ രാദേവിനെ വിമാനത്താവളത്തില് തടഞ്ഞുവെച്ചത്. സ്വാമി വിവേകാനന്ദന്റെ പ്രശസ്തമായ ചിക്കാഗോ പ്രസംഗത്തിന്റെ വാര്‍ഷികാഘോഷങ്ങള്‍ക്കായാണ് രാംദേവ് ലണ്ടനിലെത്തിയത്. പതഞ്ജലി യോഗ്പീഠമാണ് പരിപാടി സംഘടിപ്പിച്ചത്.\nമാധ്യമപ്രവര്‍ത്തകരുടെ ചോദ്യത്തിന് മറുപടിയായി രാംദേവ് തന്നെയാണ് തന്നെ തടഞ്ഞുവെച്ചതിന് പിന്നില് സോണിയാഗാന്ധിയാണ് എന്ന് ആരോപിച്ചത്. ഇതാദ്യമായല്ല വിദേശ രാജ്യങ്ങളിലെ വിമാനത്താവളത്തില് ഇന്ത്യക്കാര് തടഞ്ഞുവെക്കപ്പെടുകയും അപമാനിക്കപ്പെടുകയും ചെയ്യുന്നത്. മുന് പ്രസിഡണ്ട് എ പി ജെ അബ്ദുള് കലാം, ബോളിവുഡ് താരം ഷാരൂഖ് ഖാന് തുടങ്ങിയവര് അമേരിക്കയില് സമാനമായ സാഹചര്യത്തില് അപമാനിക്കപ്പെട്ടത് വിവാദമായിരുന്നു.\nലോക്സഭാ തിരഞ്ഞെടുപ്പില് പിന്തുണ വേണം: അമിത് ഷാ ബാബാ രാംദേവിനെ സന്ദര്‍ശിച്ചു\nപടക്ക വില്‍പ്പനയ്ക്കുള്ള വിലക്ക്:ഹര്‍ജി തള്ളി സുപ്രീം കോടതി, ഹരിയാനയിലും പഞ്ചാബിലും നിയന്ത്രണം!\nപടക്കനിരോധനത്തിനെതിരെ വാളോങ്ങി ബാബാ രാംദേവ്: പ്രത്യേക വിഭാഗത്തെ ലക്ഷ്യം വെയ്ക്കുന്നു! തരൂരിനെതിരെ!\nbaba ramdev yoga sonia gandhi congress airport controversy രാംദേവ് സോണിയാ ഗാന്ധി വിമാനത്താവളം ലണ്ടന് കോണ്‍ഗ്രസ് ആരോപണം യോഗ\nYoga Guru Baba Ramdev was detained for six hours at London-Heathrow airport for inquiry. He blamed Congress President Sonia Gandhi for his detainment.


പഴമ്പുരാണംസ് © Pazhamburanams: ഒരു കമ്പി കഥ.\nഒരു കമ്പി കഥ.\nനാളത്തെ ദിവസം കൊണ്ട് ടെലഗ്രാം ഒരു ചരിത്രമാകുന്നു. ടെലഗ്രാം നിർത്തലാകുന്നുവെന്ന വാർത്ത വന്നപ്പോഴാണു ഞാൻ ഒരു പഴയ കമ്പി പുരാണം ഓർത്തത്.\nവെല്ലൂരിൽ പരീക്ഷ ഒക്കെ എഴുതി, നാട്ടിലേക്ക് തിരിച്ചു നമ്പർ 20, മദ്രാസ് മെയിലിൽ കയറുമ്പോൾ, യാത്രയയ്ക്കാൻ വന്ന സുഹൃത്തുക്കളോട് ഹൃദയ വിങ്ങലോടെ യാത്ര പറഞ്ഞപ്പോഴും...ഗുളികന്റെയും കേതുവിന്റെയും അപഹാരം ഉച്ചസ്ഥായിലായതു കൊണ്ട് ഞാൻ അറിയാതെ പറഞ്ഞു, റിസൾട്ട് വരുമ്പോൾ ഉടനെ അറിയിക്കണമേയെന്ന്....\nപ്രാർത്ഥനാ നിർഭരമായ മാസങ്ങൾക്കു ശേഷം, ഒരു വൈകുന്നേരം നമ്മുടെ വീട്ടിലേക്ക് പോസ്റ്റുമാൻ അതിവേഗത്തിൽ സൈക്കിൾ ചവട്ടി വീട്ടിലെത്തി, എന്റെ അപ്പയെ തിരക്കി. അപ്പ വന്നപ്പോൾ, വിറയ്ക്കുന്ന കൈകളോടെ,ഒരു ടെലഗ്രാം അപ്പയ്ക്ക് നേരെ നീട്ടി. അപ്പ ആ ടെലഗ്രാം വാങ്ങിയപ്പോൾ, അപ്പയുടെ വിഷമം കാണാതിരിക്കാനായി പോസ്റ്റുമാൻ മുഖം തിരിച്ചു. ടെലഗ്രാം വായിച്ച ശേഷം, അപ്പ എന്നെ നീട്ടി വിളിച്ചു.. എന്നിട്ട് സന്തോഷത്തോടെ പറഞ്ഞു...എടാ നീ പാസ്സായി എന്നു പറഞ്ഞു ടെലഗ്രാം വന്നിരിക്കുന്നുവെന്ന്. വെല്ലൂരിലെ നല്ലവരായ സുഹൃത്തുക്കൾ ഞാൻ ജയിച്ച മാത്രയിൽ എന്റെ അപ്പയുടെ പേർക്ക് "Senu Passed Away" എന്ന് ഒരു കമ്പി അടിച്ചപ്പോൾ, അതിനു ഇങ്ങനെയും ഒരു അർത്ഥമുണ്ടാകുമെന്ന് ആ പാവം പോസ്റ്റുമാൻ ഒരിക്കല്ലും അറിഞ്ഞിരുന്നില്ല.\nPosted by Senu Eapen Thomas, Poovathoor at 11:55:00 pm\nഓര്‍മയിലേക്ക് ഒരു കമ്പി സന്ദേശം...Mathrubhumi News\nകോഴിക്കോട്: ഉത്തരാഖണ്ഡിലെ പ്രളയബാധിത പ്രദേശത്ത് രക്ഷാപ്രവര്‍ത്തനം നടത്തിയ ഇന്ത്യന് സേനാംഗങ്ങള്‍ക്കും രാഷ്ട്രപതിക്കും അഭിനന്ദനമറിയിച്ച് ഡോ. അയ്യത്താന് ഗോപാലന് മെമ്മോറിയല് ഇംഗ്ലീഷ് മീഡിയം ഹൈസ്‌കൂളിലെ വിദ്യാര്‍ഥികളും അധ്യാപകരും ഒരു സന്ദേശം അയച്ചു. വെറുമൊരു അഭിനന്ദനക്കത്തായിരുന്നില്ല അത്. ഓര്‍മ മാത്രമായി മാറുന്ന കമ്പിയില്ലാക്കമ്പി വഴിയായിരുന്നു ആ സന്ദേശം. അങ്ങനെ കുട്ടികളും അധ്യാപകരും ചരിത്രത്തിന്റ ഭാഗമായി.\nഎസ്.എം.എസ്സും സോഷ്യല് നെറ്റ്‌വര്‍ക്ക് സൈറ്റുകളും ഇ-ലോകവും സജീവമായതോടെ ടെലിഗ്രാം ചരിത്രത്തിലേക്ക് മറഞ്ഞു. വെള്ളിയാഴ്ച ടെലിഗ്രാം അയയ്ക്കാനുള്ള അവസാന ദിവസമായിരുന്നു. തിങ്കളാഴ്ച വരെ ടെലിഗ്രാം സ്വീകരിക്കും. കമ്പിയില്ലാക്കമ്പി സന്ദേശം അയയ്ക്കാനുള്ള അവസാന ദിവസമാണ് കുട്ടികള് ചരിത്രം എഴുതിച്ചേര്‍ത്തത്.\nഅപ്പാ.... അപ്പനാണപ്പാ .... നല്ല അപ്പന്.!!!.......\nEthayalum nattil ethiyittu telegram kittiyathu nannaayi.. illenkil appachude sarikkumulla mugham postman kanedi vannene... Chirichu chirichu vaaya..\nപണ്ട് കമ്പി അടിച്ച മധുര സ്മരണകൾ അയവിറക്കി കഴിയാം.\nഒരു കമ്പിക്കഥ ഓർമയിൽ വരുന്നു.\nവിദ്യാർഥി പരീക്ഷയിൽ തോറ്റപ്പോൾ പ്രിൻസിപ്പാളച്ചൻ ( Rev. Father Munch കുറ്റിക്കാടൻ ) കുട്ടിയുടെ പിതാവിന് ഒരു കമ്പി അടിച്ചു. "Son failed.Father Munch". വിദ്യാർഥിയുടെ അച്ഛന് ദ്വേഷ്യം വന്നു. തിരിച്ചൊരു ടെലഗ്രാം അടിച്ചു പ്രിൻസിപ്പാളച്ചന്. "Why should I munch, You munch".\nകമ്പി ഇനി ചരിത്രം.. ഈ കമ്പി കഥയും... :)\n8 October 2013 at 03:56\nസഖാവെ അപ്പൊ ജീവനോടെ ഉണ്ട് അല്ലെ ?? ഏന്തായാലും നന്നായിട്ടുണ്ട്. ആശംസകൾ\nഎന്തായാലും രക്ഷപ്പെട്ടു. ഇനി അങ്ങനെ ഒരു കമ്പി വരില്ലല്ലോ!


തിരുവനന്തപുരത്ത് രണ്ട് ഡിവൈഎഫ്ഐ നേതാക്കൾ അർദ്ധരാത്രിയിൽ വെട്ടേറ്റു മരിച്ചു. – NavaKerala News\nHome/Crime/തിരുവനന്തപുരത്ത് രണ്ട് ഡിവൈഎഫ്ഐ നേതാക്കൾ അർദ്ധരാത്രിയിൽ വെട്ടേറ്റു മരിച്ചു.\nതിരുവനന്തപുരം ജില്ലയിലെ വെഞ്ഞാറമ്മൂട്ടിൽ രണ്ട് ഡിവൈഎഫ്ഐ നേതാക്കൾ വെട്ടേറ്റു മരിച്ചു. ഡി വൈ എഫ് ഐ തേവലക്കാട് യൂണിറ്റ് അംഗം വെമ്പായം തേവലക്കാട് ഒഴിവുപാറ മിഥിലാജ് (32), ഡിവൈഎഫ്ഐ കലുങ്കിൻമുഖം യൂണിറ്റ് പ്രസിഡന്റ് തേമ്പാൻമൂട് കലുങ്കിൻമുഖം സ്വദേശി ഹക്ക് മുഹമ്മദ് (28) എന്നിവരാണ് കൊല്ലപ്പെട്ടത്. ഇവരുടെ ഒപ്പമുണ്ടായിരുന്ന ഷഹിൻ നിസ്സാര പരുക്കുകളോടെ രക്ഷപ്പെടുകയായിരുന്നു.\nവെഞ്ഞാറമൂട് തേമ്പാൻമൂട് ജംക്‌ഷനിൽ വെച്ച് ഞായറാഴ്ച രാത്രി 12 ഓടെയാണ് മൂന്നു പേർക്കും വെട്ടേൽക്കുന്നത്. ബൈക്കിൽ പോവുകയായിരുന്ന മൂവരെയും മാരകായുധങ്ങളുമായി എത്തിയ ഒരു സംഘം പിന് തുടർന്ന് തടഞ്ഞു നിർത്തി ആക്രമിക്കുകയായിരുന്നു.\nഗുരുതരമായി വെട്ടേറ്റ മിഥിലാജ് സംഭവ സ്ഥലത്തുവച്ചു തന്നെ മരിച്ചു. പരുക്കേറ്റ ഹക്കിനെ തിരുവനന്തപുരം മെഡിക്കൽ കോളജ് ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. മിഥിലാജും ഹക്കും വെട്ടേറ്റ് നിലത്തു വീണു. ഷഹിൻ ഓടി രക്ഷപ്പെടുകയായിരുന്നു.\nമിഥിലാജിന്റെയും, ഹക്കിന്റെയും മൃതദേഹം മെഡിക്കൽ കോളജ് ആശുപത്രി മോർച്ചറിയിൽ സൂക്ഷിച്ചിരിക്കുകയാണ്. സംഭവത്തിനു പിന്നിൽ യൂത്ത് കോൺഗ്രസ് പ്രവർത്തകരാണെന്നാണ് ഡിവൈഎഫ്ഐയും, സിപിഎം ഉം ആരോപിക്കുന്നത്. തേമ്പാൻമൂട്ടിൽ തുടർച്ചയായി സിപിഎം– കോൺഗ്രസ് സംഘർഷം നടക്കാറുണ്ട്. പൊലീസ് സംഘം പ്രദേശത്ത് ക്യാംപ് ചെയ്യുകയാണ്.


ഉണ്ണിമരിയയോടുള്ള നൊവേന - Marian Times World\nദാവീദിന്റെ രാജകീയഭവനത്തിലെ വിശുദ്ധ ശിശുവേ, മാലാഖമാരുടെ രാജ്ഞീ, കൃപയുടെയും സ്‌നേഹത്തിന്റെയും മാതാവേ, എന്റെ മുഴുഹൃദയത്തോടും കൂടെ ഞാന് അങ്ങയെ അഭിവാദനം ചെയ്യുന്നു. ജീവിതകാലം മുഴുവന് വിശ്വസ്തതയോടെ ജീവിക്കാനുള്ള കൃപ കര്‍ത്താവില് നിന്ന് നേടി തരണമേ. ദൈവസ്‌നേഹത്തിന്റെ ആദ്യസൃഷ്ടിയായ അവിടുത്തോടും വലിയ ഭക്തി ഞങ്ങളില് ഉണര്‍ത്തണമേ.\nസ്വര്‍ഗീയ ശിശുവായ മറിയമേ, അമലോത്ഭവയും സൗന്ദര്യവതിയുമായി കളങ്കമില്ലാത്ത പ്രാവിനെ പോല് പിറന്നവളേ, ദൈവിക ജ്ഞാനത്തിന്റെ നിറകുടമേ, എന്റെ ആത്മാവ് അങ്ങയില് ആനന്ദിക്കുന്നു. ഓ! എന്തു ത്യാഗവും സഹിച്ച് മാലാഖമാര്‍ക്കടുത്ത വിശുദ്ധി കാത്തുസൂക്ഷിക്കാന് എന്നെ സഹായിക്കണേ.\nമനോഹരിയും പരിശുദ്ധയുമായ കുഞ്ഞേ സ്വസ്തി, ആനന്ദത്തിന്റെ ആത്മീയ പൂന്തോട്ടമേ, നിന്നിലാണല്ലോ മനുഷ്യാവതാരവേളയില് ജീവന്റെ വൃക്ഷം നടപ്പെട്ടത്. വ്യാമോഹങ്ങളുടെ വിഷഫലങ്ങെള ഒഴിവാക്കാന് എന്നെ സഹായിക്കണമേ. അവിടുത്തെ തിരുക്കുമാരന്റെ സദ്ഗുണങ്ങള് എന്നില് നട്ടുവളര്‍ത്തുക.\nആദരപൂര്‍ണയായ കുഞ്ഞേ സ്വസ്തി, മൗതിക റോസാ പൂവേ, ദിവ്യമണവാളനു വേണ്ടി മാത്രം തുറന്ന അടക്കപ്പെട്ട പൂങ്കാവനമേ, ഓ പറുദീസയിലെ ലില്ലിപ്പൂവേ. എളിയ ജീവിതത്തെ സ്‌നേഹിക്കാന് എന്നെ സഹായിക്കണേ. ദൈവത്തിനായും ദൈവകൃപകള്‍ക്കായും എന്റെ ഹൃദയം എന്നും തുറന്നു സൂക്ഷിക്കാനും കനിയണേ.\nദിവ്യശിശുവാം മേരി, മൗതിക പ്രഭാതമേ, സ്വര്‍ഗവാതിലേ, നീയാണ് എന്റെ ആശ്രയവും പ്രത്യാശയും. ഓ ശക്തയായ അഭിഭാഷകയേ, നിന്റെ തൊട്ടിലില് നിന്നും ആ കരം നീട്ടി എന്റെ ജീവിതവഴിയില് തുണയേകണേ. തീക്ഷ്ണതയോടെ എന്റെ മരണം വരെ ദൈവത്തെ സേവിക്കാനും നിതത്യതയില് അങ്ങേ പക്കലെത്താനും കനിയണേ.\nഅനുഗ്രഹീതയായ…..ഉണ്ണിമരിയേ, ദൈവമാതാവാകാന് ഭാഗ്യം സിദ്ധിച്ചവളേ, ഞങ്ങളുടെ സ്‌നേഹമുള്ള അമ്മേ, ഞങ്ങളുടെ പ്രാര്‍ത്ഥനകള് കനിഞ്ഞു കേള്‍ക്കണമേ. പ്രയാസങ്ങളില് ഞാന് അങ്ങയില് എന്റെ ആശ്രയം വയ്ക്കുന്നു.\nഓ പരിശുദ്ധ ശിശുവേ, അങ്ങേക്കു മാത്രമായി നല്‍കപ്പെട്ടിട്ടുള്ള വരങ്ങളാല് അവിടുന്ന് നല്‍കുന്ന ആത്മീയ നന്മകള് അക്ഷയമാണെന്ന് കാണിച്ചു തരിക. അവയെല്ലാം ദൈവത്തില് നിന്നാണല്ലോ.\nഅവിടുത്തെ അമലോത്ഭവ ജനനത്തിന്റെ നിമിഷം മുതല് അത്യുന്നതന് അങ്ങില് ചൊരിഞ്ഞ അളവില്ലാത്ത കൃപകളാല് എന്റെ അപേക്ഷ കേട്ടരുളണമേ. ഞാന് എന്നേക്കും അവിടുത്തെ വിമല ഹൃദയത്തിന്റെ നന്മ വാഴ്ത്തിപ്പാടും.


എയ്‌റോ ഇന്ത്യാ പ്രദര്‍ശനം ബംഗളൂരുവില് തന്നെ നടത്തുമെന്ന് കേന്ദ്രം • Suprabhaatham\nഎയ്‌റോ ഇന്ത്യാ പ്രദര്‍ശനം ബംഗളൂരുവില് തന്നെ നടത്തുമെന്ന് കേന്ദ്രം\nSeptember 9, 2018 | 12:02 am IST\nബംഗളുരു: അഭ്യൂഹങ്ങള്‍ക്ക് വിരാമമിട്ട് ഏഷ്യയിലെ ഏറ്റവും വലിയ വ്യോമയാന പ്രദര്‍ശനമായ ‘എയ്‌റോ ഇന്ത്യ-2019’ ബംഗളൂരുവില് തന്നെ നടക്കുമെന്ന് കേന്ദ്ര പ്രതിരോധമന്ത്രാലയം. 2019 ഫെബ്രുവരി 20 മുതല് 24 വരെയാണ് പ്രദര്‍ശനം.\nഎയ്‌റോ ഇന്ത്യ ബംഗളൂരുവില്‍നിന്ന് മാറ്റാന് കേന്ദ്രസര്‍ക്കാര് ഒരുങ്ങുന്നുവെന്ന അഭ്യൂഹങ്ങള് പ്രതിഷേധത്തിന് ഇടയാക്കിയിരുന്നു. പ്രദര്‍ശനം ലഖ്‌നൗവില്‍വച്ച് നടത്തണമെന്നാവശ്യപ്പെട്ട് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് പ്രതിരോധമന്ത്രി നിര്‍മല സീതാരാമനെ സമീപിച്ചിരുന്നു. ഇത് കര്‍ണാടകയിലെ രാഷ്ട്രീയ പാര്‍ട്ടികളുടെ എതിര്‍പ്പിന് ഇടയാക്കിയിരുന്നു.\nനേരത്തേ എയ്‌റോ ഇന്ത്യയുടെ ആതിഥേയത്വം വഹിക്കാന് സന്നദ്ധത അറിയിച്ച് ഗുജറാത്ത്, രാജസ്ഥാന്, ഒഡിഷ, തമിഴ്‌നാട്, ഉത്തര്‍പ്രദേശ് തുടങ്ങിയ സംസ്ഥാനങ്ങള് രംഗത്ത് വന്നിരുന്നു.\nഎന്നാല്, പരമ്പരാഗതമായി ബംഗളുരുവില് നടത്തിവരുന്ന എയ്‌റോ ഇന്ത്യയുടെ 12ാം പതിപ്പും ഇവിടെത്തന്നെ നടത്താന് പ്രതിരോധമന്ത്രാലയം തീരുമാനിക്കുകയായിരുന്നു. പ്രദര്‍ശനം ബംഗളൂരുവില് നിന്ന് മാറ്റുമെന്ന അഭ്യൂഹം ഉയര്‍ന്നതിനെ തുടര്‍ന്ന് കര്‍ണാടക മുഖ്യമന്ത്രി എച്ച്.ഡി കുമാരസ്വാമി പ്രധാനമന്ത്രിക്ക് കത്തയച്ചിരുന്നു.\nപ്രദര്‍ശനത്തിന് മറ്റെവിടെയുമില്ലാത്ത സൗകര്യങ്ങള് ബംഗളൂരുവിനുണ്ടെന്ന് മുഖ്യമന്ത്രി കുമാരസ്വാമി പറഞ്ഞു.\nഅതേസമയം, എയ്‌റോ ഇന്ത്യ പ്രദര്‍ശനം ബംഗളൂരുവില് നിന്ന് മറ്റുമെന്നതു സംബന്ധിച്ച് മാധ്യമങ്ങളിലൂടെ അറിഞ്ഞതല്ലാതെ മറ്റൊരറിവും തനിക്കില്ലെന്ന് കേന്ദ്ര മന്ത്രി ഡി.വി സദാനന്ദഗൗഡ പറഞ്ഞു.


Fraud | വ്യാജ ജ്വല്ലറി സ്ഥാപിച്ച് സ്വർണപ്പണിക്കാരനെ കബളിപ്പിച്ചു; 16 ലക്ഷം രൂപ തട്ടിയെടുത്തയാൾ അറസ്റ്റിൽ – News18 Malayalam\nജ്വല്ലറികൾ കൊള്ളയടിക്കാനാണ് ആദ്യം ശ്രമിച്ചതെങ്കിലും ഇത് പരാജയപ്പെട്ടുവെന്ന് പോലീസ് പറഞ്ഞു\nLast Updated : January 19, 2022, 13:04 IST\nവ്യാജ ജ്വല്ലറി (Fake Jewellary) സ്ഥാപിച്ച് സ്വർണപ്പണിക്കാരനെ (Goldsmith) കബളിപ്പിച്ച് 16 ലക്ഷം രൂപ വിലമതിക്കുന്ന അഞ്ച് സ്വർണ മാലകൾ തട്ടിയെടുത്ത 23കാരനെ മഗഡി റോഡ് പൊലീസ് (Police) ബുധനാഴ്ച അറസ്റ്റ് ചെയ്തു. ബെംഗളൂരുവിൽ (Bengaluru) ചിക്ബെല്ലാപൂർ ജില്ലയിലെ ഗൗരിബിദനൂർ താലൂക്കിലെ അലിപുര സ്വദേശിയായ ഫർഹാൻ അബ്ബാസിനെയാണ് പൊലീസ് സംഘം പിടികൂടിയത്. പ്രതിയ്ക്കൊപ്പം രണ്ട് കൂട്ടാളികളും തട്ടിപ്പിൽ പങ്കുചേർന്നിരുന്നു.\nവ്യക്തമായ പ്ലാനിംഗോട് കൂടിയാണ് ഇവർ തട്ടിപ്പ് നടത്തിയത്. ഇതിനായി ഒരു കട വാടകയ്‌ക്കെടുക്കുകയും കടയുടമയ്ക്ക് അഡ്വാൻസ് തുകയായി 25,000 രൂപ നൽകുകയും ചെയ്‌തു, ഒരു പോലീസ് ഉദ്യോഗസ്ഥൻ പറഞ്ഞു.\nഅബ്ബാസും ഇയാളുടെ രണ്ട് കൂട്ടാളികളും ചേർന്ന് കബ്ബൺപേട്ടിലെ ജ്വല്ലറികൾ കൊള്ളയടിക്കാനാണ് ആദ്യം ശ്രമിച്ചതെങ്കിലും ഇത് പരാജയപ്പെട്ടുവെന്ന് പോലീസ് പറഞ്ഞു. തുടർന്ന് രാജാജിനഗർ അഞ്ചാം ബ്ലോക്കിൽ കട വാടകയ്‌ക്കെടുത്ത് വസുന്ധര ജ്വല്ലേഴ്‌സ് എന്ന വ്യാജ ജ്വല്ലറി ആരംഭിക്കാൻ തീരുമാനിച്ചു. ഇതിനായി കടയുടമയ്ക്ക് 25,000 രൂപ അഡ്വാൻസും നൽകി. പ്രതിമാസം 23,000 രൂപ വാടകയും നിശ്ചയിച്ചു. സെക്കൻഡ് ഹാൻഡ് ഫർണിച്ചറുകൾ വാങ്ങി കടയുടെ ഇന്റീരിയർ വർക്കുകളും മറ്റും ചെയ്ത ശേഷം സ്വർണ്ണപ്പണിക്കാരനായ സൊഹിദുൽ മൊണ്ടലിനെ സമീപിച്ച് ഡിസംബർ 31ന് അഞ്ച് നെക്ലേസുകൾക്ക് ഓർഡർ നൽകി.\nAlso Read-Mofiya Parveen| മൊഫിയ പർവീണിന്റെ ആത്മഹത്യ; ആരോപണ വിധേയനായ സി ഐയെ കുറ്റപത്രത്തിൽ നിന്നും ഒഴിവാക്കി\nമൊണ്ടൽ ജോലി ഏറ്റെടുത്തു. ജനുവരി 6ന് തന്റെ രണ്ട് ജീവനക്കാരെ അഞ്ച് സ്വർണ്ണ മാലകളും ബില്ലുമായി വസുന്ധര ജ്വല്ലറിയിലേക്ക് അയച്ചു. പണം നൽകുന്നതിന് മുമ്പ് മാലയ്ക്ക് ഓർഡർ നൽകിയ ആളുകളെ കാണിക്കണമെന്ന് അബ്ബാസും കൂട്ടാളികളും ജീവനക്കാരെ അറിയിച്ചു. “അവരോട് ജ്വല്ലറിയിൽ തന്നെ കാത്തിരിക്കാനും ആവശ്യപ്പെട്ടു. തുടർന്ന് പ്രതിയും കൂട്ടാളികളും മാലകൾ എടുത്ത് രക്ഷപ്പെടുകയായിരുന്നു. നാല് മണിക്കൂറിലധികം കാത്തിരുന്ന ശേഷം ജീവനക്കാർ മൊണ്ടലിനെ വിവരമറിയിച്ചു. അബ്ബാസിനെ ഫോണിൽ വിളിക്കാൻ ശ്രമിച്ചു, എന്നാൽ അയാളുമായി ബന്ധപ്പെടാൻ സാധിച്ചില്ല ”ഒരു പോലീസ് ഉദ്യോഗസ്ഥൻ പറഞ്ഞു.\nAlso Read-Attack | മഴുവുമായെത്തി സൂപ്പര്‍മാര്‍ക്കറ്റ് അടിച്ചു തകര്‍ത്ത അക്രമിയുടെ ഓട്ടോറിക്ഷ കത്തിനശിച്ച നിലയില്\nതാൻ കബളിപ്പിക്കപ്പെട്ടുവെന്ന് മനസ്സിലാക്കിയ മൊണ്ടൽ പോലീസിൽ വിവരം അറിയിച്ചു. ഇൻസ്പെക്ടർ ശ്രീനിവാസ് ജി.ടിയുടെ നേതൃത്വത്തിലുള്ള പ്രത്യേക സംഘം അബ്ബാസിനെ കണ്ടെത്തി, എന്നാൽ ഇയാളുടെ രണ്ട് കൂട്ടാളികൾ ഒളിവിലാണ്. "ചില കോളുകൾ ചെയ്യാൻ സ്വന്തം സെൽഫോൺ ഉപയോഗിച്ചതാണ് ഇയാളെ പിടികൂടാൻ പോലീസിനെ സഹായിച്ചത്. കോൾ റെക്കോർഡ് വിശദാംശങ്ങൾ കണ്ടെത്താൻ കഴിഞ്ഞതായി," പോലീസ് പറഞ്ഞു.\nകഴിഞ്ഞ ദിവസം ഫോണിൽ ഒരു മിസ്ഡ് കോൾ ലഭിച്ചതിന് ശേഷം അഹമ്മദാബാദിലെ വ്യവസായിക്ക് 46 ലക്ഷം രൂപ നഷ്ടമായിരുന്നു. ഓൺലൈൻ തട്ടിപ്പിന്റെ പുതിയ പതിപ്പാണ് ഈ മിസ്ഡ് കാൾ തട്ടിപ്പ്. വ്യവസായിയുടെ ഫോണിലേക്ക് മിസ്ഡ് കോൾ നൽകിയ ശേഷം തട്ടിപ്പുകാർ അദ്ദേഹത്തിന്റെ ബാങ്ക് അക്കൗണ്ടിന്റെ വിവരങ്ങൾ ചോർത്തുകയും പണം അപഹരിക്കുകയുമായിരുന്നു.\nFirst published: January 19, 2022, 13:04 IST


അത് ന്യൂഡ് ഡ്രസ്സ്, കണ്ണാടിയിൽ നോക്കിയപ്പോൾ കരഞ്ഞുപോയി: ആകാശഗംഗ 2വിലെ യക്ഷി | Saranya Anand Akashaganga 2\nഅത് ന്യൂഡ് ഡ്രസ്സ്, കണ്ണാടിയിൽ നോക്കിയപ്പോൾ കരഞ്ഞുപോയി: ആകാശഗംഗ 2വിലെ യക്ഷി\nസൂര്യ വി. November 08, 2019 09:49 AM IST\nമുഖം പോലും തിരിച്ചറിയാൻ സാധിക്കാത്ത വിധത്തിലുള്ള പേടിപ്പെടുത്തുന്ന കഥാപാത്രം സ്വീകരിക്കാനുള്ള കാരണത്തെക്കുറിച്ചും അതിന് വേണ്ടി സഹിച്ച ത്യാഗത്തെക്കുറിച്ചും ശരണ്യ ആനന്ദ് മനോരമന്യൂസ് ഡോട്ട്കോമിനോട് പറയുന്നു. ചങ്ക്സ്, 1972 ബിയോണ്ട് ദ് ബോർഡേഴ്സ്, ആകാശ മിഠായി, ചാണക്യതന്ത്രം, തൻഹ, ലാഫിങ് അപ്പാർട്ട്മെന്റ്സ് ഇൻ ഗിരിനഗർ എന്നീ ചിത്രങ്ങളിൽ ശരണ്യ അഭിനയിച്ചിട്ടുണ്ട്.\nഎന്തുകൊണ്ടാണ് മുഖം പോലും പുറത്ത് കാണിക്കാത്ത ഒരു കഥാപാത്രം സ്വീകരിച്ചത്\n20 വർഷത്തിന് ശേഷമാണ് ആകാശഗംഗ2പുറത്തിറങ്ങുന്നത്. ആകാശഗംഗയുടെ ആദ്യ ഭാഗത്തിൽ മയൂരിയുടെ ഗംഗ അതിലെ കേന്ദ്രകഥാപാത്രമായിരുന്നു. ആളുകൾ ഇരുകയ്യും നീട്ടിയാണ് ആ കഥാപാത്രത്തെ സ്വീകരിച്ചത്. സ്വാഭാവികമായും രണ്ടാം ഭാഗത്തിൽ ഗംഗയുടെ പുതിയ രൂപത്തിലേക്ക് അഭിനയിക്കാൻ ആളെ അന്വേഷിക്കുന്നുണ്ടെന്ന് കേട്ടപ്പോൾ താൽപര്യം തോന്നി. വിനയൻ സാറിനെ ഞാൻ കാണുമ്പോൾ അവിടെ മറ്റൊരു ആർട്ടിസ്റ്റുണ്ടായിരുന്നു.\nഅവർ ഈ കഥാപാത്രം വേണ്ടെന്ന് പറഞ്ഞ് മടങ്ങിപോകുകയായിരുന്നു. എനിക്ക് പക്ഷെ ഈ ആകാശഗംഗ 2വിന്റെ ഭാഗമാകണമെന്ന് വലിയ ആഗ്രഹമായിരുന്നു. വിനയൻ സാർ അപ്പോൾ തന്നെ പറഞ്ഞിരുന്നു ഗംഗ കത്തിക്കരിഞ്ഞ രീതിയിൽ എത്തുന്നത് പോലെയാണ് പുതിയ ഭാഗത്തിലെന്ന്്. അപ്പോഴും മുഖം ഒട്ടും കാണിക്കില്ലെന്ന് ഞാൻ കരുതിയില്ല. എന്ത് തന്നെയായാലും ചെയ്യാം എന്നു പറഞ്ഞാണ് കഥാപാത്രം സ്വീകരിക്കുന്നത്. ഈ കഥാപാത്രത്തോട് 101 ശതമാനം ആത്മാർഥത പുലർത്തുമെന്നും ഞാൻ സാറിന് വാക്ക് നൽകി.\nപിന്നെ വീണ്ടും ഞങ്ങൾ കാണുന്നത് ലൊക്കേഷനിലാണ്. വന്നപ്പോൾ തന്നെ മേക്കപ്പിന് കയറിക്കോളാൻ പറഞ്ഞു. മേക്കപ്പ് ചെയ്യുന്നത് സ്പെഷൽ മേക്കപ്പ് ചെയ്യുന്ന റോഷൻ സാറാണെന്നും പറഞ്ഞു. അദ്ദേഹം ചലഞ്ചിങ്ങ് റോളുകൾക്കാണ് പൊതുവേ മേക്കപ്പിടുന്നത്. അതൂടെ കണ്ടപ്പോൾ ഞാൻ ആകെ ത്രില്ലിലായി. മേക്കപ്പ് തുടങ്ങുന്നതിന് മുൻപ് റോഷൻ സാറും ഈ രൂപത്തിലേക്ക് എത്തിക്കാൻ കുറച്ച് സമയം എടുക്കുമെന്ന് പറഞ്ഞു. അതൊന്നും സാരമില്ല എന്നു പറഞ്ഞ് ഞാൻ മേക്കപ്പ് ചെയ്യാനായി കിടന്നു. ഒരു മണിക്കൂറായി, രണ്ട് മണിക്കൂറായി.... ഒടുവിൽ എട്ട് മണിക്കൂറെടുത്താണ് മേക്കപ്പ് തീർത്തത്.\nമേക്കപ്പ് തീരുന്നിടം വരെ എന്നെ മുഖം കാണിച്ചിരുന്നില്ല. എല്ലാം ചെയ്ത് കഴിഞ്ഞ് കണ്ണാടിയിൽ നോക്കിയ നിമിഷം ഞാൻ കരഞ്ഞുപോയി. കണ്ണാടിയിൽ കണ്ട രൂപം എന്റേതാണെന്ന് എനിക്ക് പോലും മനസിലായില്ല. മേക്കപ്പിന്റെ ഉള്ളിലുള്ളത് ഞാനാണെന്ന് എനിക്ക് മാത്രമേ അറിയൂ. കാണുന്നവർക്ക് ആരാണ് മുൻപിലെന്ന് പോലും മനസിലാകാത്ത വിധം രൂപം മാറിയിരുന്നു. മയൂരിയുടെ പുതിയ മുഖമായിരിക്കുമെന്ന് പ്രതീക്ഷിച്ച് ചെന്നിട്ട് എനിക്ക് പോലും എന്നെ മനസിലാകാത്ത അവസ്ഥയായിപ്പോയി.\nഎനിക്ക് വേണമെങ്കിൽ ആ നിമിഷം ഇത് ചെയ്യാൻ പറ്റില്ലെന്ന് പറയാമായിരുന്നു. പക്ഷെ സാറിന് നൽകിയ വാക്ക് തെറ്റിക്കാൻ തോന്നിയില്ല. മുഖമില്ലെങ്കിലും ഒരു ആർട്ടിസ്റ്റെന്ന നിലയിൽ കിട്ടിയ കഥാപാത്രം മികച്ചതാക്കേണ്ടത് എന്റെ ഉത്തരവാദിത്തമാണെന്ന് മനസിൽ പറ‍ഞ്ഞുറപ്പിച്ചു. ഇത് ഞാൻ അല്ലല്ലോ എന്ന് ആവലാതിപ്പെട്ട ഞാൻ, സാരമില്ല ഇത് ഗംഗയുടെ കത്തിക്കരിഞ്ഞ രൂപമാണെന്ന് മനസിനെ പറഞ്ഞ് പഠിപ്പിച്ചുകൊണ്ടാണ് ഈ കഥാപാത്രം സ്വീകരിച്ചത്.\nഏകദേശം എട്ട് മണിക്കൂറോളം ചെലവഴിച്ചാണ് മേക്കപ്പ് പൂർത്തിയാക്കുന്നത്. 40 ദിവസത്തെ ഷൂട്ടിങ്ങ് ഉണ്ടായിരുന്നു. ഓരോ ദിവസവും കടുത്ത പശയും കെമിക്കൽസുമെല്ലാം മുഖത്തും ദേഹത്തും തേയ്ക്കും. മുഖം പലപ്പോഴും നീറി പുകഞ്ഞിട്ടുണ്ട്. കണ്ണിന്റെയുള്ളിൽ ഭയപ്പെടുത്താൻ വേണ്ടിയുള്ള ലെൻസുണ്ടായിരുന്നു. അതിനാൽ കണ്ണ് അടയ്ക്കാൻ സാധിച്ചിരുന്നില്ല. കണ്ണ് അടയ്ക്കാൻ നോക്കിയാൽ ലെൻസ് കൺപോളയിൽ ഉരസി മുറിവുണ്ടാകും.\nഉച്ചയ്ക്ക് ഒരു മണി മുതൽ പിറ്റേന്ന് പകൽ ആറുമണിവരെ ഇതേ മേക്കപ്പിൽ ഇരിക്കേണ്ടി വന്നു. ഒരു നേരത്തെ ഭക്ഷണം മാത്രമാണ് കഴിച്ചിരുന്നത്. മേക്കപ്പ് അഴിക്കുവോളം വെള്ളം പോലും കുടിക്കാൻ സാധിച്ചിരുന്നില്ല. എനിക്ക് തളർച്ച തോന്നുമ്പോൾ സ്ട്രോയൊക്കെ ഇട്ട് കഷ്ടപ്പെട്ടാണ് അൽപ്പം വെള്ളം കുടിച്ചത്. ഉറങ്ങാതെ െവള്ളം പോലും കുടിക്കാൻ സാധിക്കാതെയുള്ള ഷൂട്ടിങ് ആരോഗ്യപരമായി എന്നെ തളർത്തിയിരുന്നു.\nകരിഞ്ഞ രൂപത്തിലാകുമ്പോൾ കോസ്റ്റ്യൂം പ്രശ്നമായിരുന്നില്ലേ? ന്യൂഡ് ഗെറ്റപ്പിലുള്ള കഥാപാത്രം സ്വീകരിക്കാൻ മടി തോന്നിയോ?\nആദ്യം തന്നെ വിനയൻ സാർ ഈ കാര്യവും പറഞ്ഞിരുന്നു. കത്തി കരിഞ്ഞ ജഡത്തിന്റെ രൂപത്തിലാണ് എത്തുന്നത്, അതിനാൽ കോസ്റ്റ്യൂസ് ഉപയോഗിക്കാൻ പരിമിതിയുണ്ട്. അൽപ്പം ഗ്ലാമറസായിട്ട് തന്നെ അഭിനയിക്കേണ്ടി വരുമെന്ന് അദ്ദേഹം വ്യക്തമാക്കിയിരുന്നു. എന്നാൽ അതൊരിക്കലും എന്നെ മോശമായി ബാധിക്കുന്ന രീതിയിലായിരിക്കില്ലെന്നും ഉറപ്പ് തന്നു. സാർ ആ വാക്ക് പാലിച്ചിട്ടുണ്ട്. എന്റെ മേക്കോവർ ഒരിക്കലും വൾഗർ ആയിട്ടുള്ള രീതിയിലായിരുന്നില്ല.\nമേക്കപ്പിനൊപ്പം കുറച്ച് ഗ്രാഫിക്സും ചേർത്താണ് കഥാപാത്രം സ്ക്രീനിലെത്തുന്നത്. സിനിമ കണ്ട ഒരാൾക്ക് പോലും ആ ന്യൂഡിറ്റി മോശമായി തോന്നിയിട്ടില്ല. കുടുംബപ്രേക്ഷകരാണ് കൂടുതലായും സിനിമ കാണാൻ എത്തുന്നത്. ന്യൂഡിറ്റി വൾഗർ രീതിയിലായിരുന്നെങ്കിൽ അവർ സ്വീകരിക്കില്ലല്ലോ. കഥാപാത്രത്തിന്റെ സന്ദർഭത്തിന് ന്യൂഡിറ്റി അത്യാവശ്യമാണെന്നുണ്ടെങ്കിലും ഇനിയും ചെയ്യാൻ മടിയില്ല.\nസിനിമ പ്രേക്ഷകർ സ്വീകരിച്ചിട്ടുണ്ട്. എന്നാൽ രണ്ടാം ഭാഗത്തിലെത്തുന്ന യക്ഷി ഗ്രാഫിക്സാണെന്നാണ് പലരുടെയും ധാരണ. ഇതിനെക്കുറിച്ച്\nയക്ഷി ഗ്രാഫിക്സല്ലേ എന്നുള്ള ചോദ്യം കേട്ട് എന്റെ ഹൃദയംതകർന്നിട്ടുണ്ട്. എനിക്ക് അടുപ്പമുള്ള ഏതാനുംപേർക്ക് മാത്രമാണ് ആകാശഗംഗയിൽ ഞാൻ ചെയ്ത വേഷം ഏതാണെന്ന് അറിയാമായിരുന്നു. മറ്റുപലർക്കും സിനിമയിലുണ്ടെന്ന് അറിയാമെങ്കിലും ഏത് കഥാപാത്രമാണെന്ന് അറിയില്ലായിരുന്നു. അവരൊക്കെ സിനിമ കണ്ടിട്ട് വന്നിട്ട് മോൾ ഒരു പ്രഫസറുടെ വേഷമാണോ ചെയ്തത്? കുറച്ചുസമയമേ സ്ക്രീനിൽ കണ്ടിരുന്നുള്ളൂ.. എന്നൊക്കെ പറഞ്ഞപ്പോൾ ഞാൻ ശരിക്കും തകർന്നുപോയി.\nഇത്രയും കഷ്ടപ്പെട്ടിട്ട് ആരും തിരിച്ചറിഞ്ഞില്ലല്ലോയെന്ന് സങ്കടം തോന്നി. മയൂരിയുടെ മുഖം എനിക്കുണ്ടായിരുന്നെങ്കിലെന്ന് ആഗ്രഹിച്ചു. വന്ന് ചോദിച്ച ആളുകളോട് അതിലെ ആ യക്ഷി ഞാനാണെന്ന് പറഞ്ഞുകൊടുക്കേണ്ടി വന്നു. 'മൈഡിയർ കരടി'യിൽ കരടിയുടെ ഉള്ളിലുള്ളത് ഷാജോൺ ചേട്ടനായിരുന്നുവെന്ന് പലരും ഏറെ വൈകിയാണ് അറിഞ്ഞത്. എന്നെയും അതുപോലെ എന്നെങ്കിലും തിരിച്ചറിയുമെന്ന് സമാധാനിച്ചു.


fifa fine on spain and hollandസ്‌പെയിനിനും ഹോളണ്ടിനും പിഴ\nന്യൂയോര്‍ക്ക്: ലോകകപ്പ ഫൈനലില് പരുക്കന് കളി പുറത്തെടുത്തതിന് സ്‌പെയിനിനും ഹോളണ്ടിനും ഫിഫ പിഴ ചുമത്തി. യഥാക്രമം 15,000, 10,000 സ്വിസ് ഫ്രാങ്കാണ് ഹോളണ്ടിനും സ്‌പെയിനിനും ഫിഫയുടെ അച്ചടക്ക സമിതി ചുമത്തിയിരിക്കുന്നത്.\nപരുക്കന് കളികണ്ട ഫൈനലില് ആകെ ഒരു ചുവപ്പും 13 മഞ്ഞക്കാര്‍ഡും റഫറി പുറത്തെടുത്തിരുന്നു. സ്‌പെയിനിന്റെ അഞ്ചുതാരങ്ങളും ഹോളണ്ടിന്റെ എട്ടുതാരങ്ങളുമാണ് മഞ്ഞക്കാര്‍ഡ് വാങ്ങിയത്. ഹോളണ്ടിന്റെ ജോണ് ഹെയ്റ്റിംഗയ്ക്ക് റഫറി ഹോവാര്‍ഡ് വെബ്ബ് ചുവപ്പു കാര്‍ഡ് നല്‍കി പുറത്താക്കുകയും ചെയ്തിരുന്നു. ഏറ്റവുമധികം കാര്‍ഡുകള് പുറത്തെടുത്ത മല്‍സരമെന്ന ദുഷ്‌പ്പേരും സ്‌പെയിന്-ഹോളണ്ട് മല്‍സരം സ്വന്തമാക്കിയിരുന്നു.


രണ്ടാഴ്ച... വീ‍ട് റെഡി!; 560 ചതുരശ്രയടി വലുപ്പമുള്ള വീട് 15 ദിവസത്തിനുള്ളിൽ പൂർത്തിയാക്കാം | രണ്ടാഴ്ചയിൽ വീട് റെഡി | ബഡ്ജറ്റ് ഹോം | budget home | low cost home | low cost home plans | home designing\nWednesday 12 September 2018 02:15 PM IST : By\nരണ്ടാഴ്ച... വീ‍ട് റെഡി!; 560 ചതുരശ്രയടി വലുപ്പമുള്ള വീട് 15 ദിവസത്തിനുള്ളിൽ പൂർത്തിയാക്കാം\nWednesday 12 September 2018 02:15 PM IST\nനിർമാണം പൂർത്തിയാക്കാൻ 15 ദിവസം. 560 ചതുരശ്രയടി വലുപ്പമുള്ള വീടിന് ചെലവ് ഏകദേശം ആറു ലക്ഷം രൂപ മാത്രം. പണിക്കാരായി വേണ്ടത് രണ്ട് വെൽഡർമാരും രണ്ടോ മൂന്നോ തൊഴിലാളികളും. പ്രളയത്തിലകപ്പെട്ട് വിഷമത അനുഭവിക്കുന്നവർക്കായി ആർക്കിടെക്ട് ഹസൻ നസീഫ് രൂപകൽപന ചെയ്ത റീഹാബ് ഷെൽറ്റർ അഥവാ പുനരധിവാസ വീടിന്റെ സവിശേഷതകളിൽ ചിലതു മാത്രമാണിത്.\nമൈൽഡ് സ്റ്റീലും ജിഐയും ഉപയോഗിച്ച് നിർമിച്ച സ്ട്രക്ചറിൽ ഫൈബർ സിമന്റ് ബോർഡ് ഉറപ്പിച്ച് തയാറാക്കിയ തറയും ഭിത്തിയുമാണ് വീടിനുള്ളത്. ഓടുമേഞ്ഞ മേൽക്കൂരയും. ഇപ്പോൾ വെള്ളക്കെട്ടുള്ള സ്ഥലത്തും പണിയാം.\nതറയിൽ നിന്ന് ഒരു മീറ്റർ ഉയർന്നു നിൽക്കും വിധമാണ് വീടിന്റെ ഡിസൈൻ. അതിനാൽ വെള്ളപ്പൊക്കം പെട്ടെന്ന് വീടിനെ ബാധിക്കില്ല. ഒരു മീറ്റർ പൊക്കത്തിൽ കോൺക്രീറ്റ് നിറച്ച വലിയ വീപ്പകളിലാണ് വീടിന്റെ തൂണുകൾ ഉറപ്പിക്കുന്നത്. നിലവിൽ വെള്ളക്കെട്ടുള്ള സ്ഥലത്തും വീടു വയ്ക്കാം.\nബാത് അറ്റാച്ഡ് ആയ രണ്ട് കിടപ്പുമുറികൾ, ലിവിങ് കം ഡൈനിങ് ഹാൾ, അടുക്കള, സിറ്റ്ഔട്ട് എന്നിവയാണ് വീട്ടിലുള്ളത്. വീടിന്റെ ഉറപ്പിന്റെയും ഈടിന്റെയും കാര്യത്തിൽ യാതൊരു ആശങ്കയും വേണ്ടെന്ന് ഹസൻ നസീഫ് ഉറപ്പു പറയുന്നു. താൽക്കാലിക വസതി എന്ന നിലയിലല്ല, സ്ഥിരമായ വീട് എന്ന രീതിയിലാണ് വീട് ഡിസൈൻ ചെയ്തിരിക്കുന്നത്. ഭാവിയിൽ ആവശ്യത്തിന് കൂട്ടിച്ചേർക്കലുകൾ വരുത്താനുള്ള സൗകര്യവുണ്ട്. വീടിന്റെ നിർമാണം സംബന്ധിച്ച സൗജന്യ മാർഗനിർദേശങ്ങൾ ഹസൻ നസീഫിന്റെ നേതൃത്വത്തിലുള്ള ഉർവി ഫൗണ്ടേഷൻ നൽകും.\nമേന്മകൾ ഒറ്റ നോട്ടത്തിൽ\n∙ നാലോ അഞ്ചോ ജോലിക്കാർ മാത്രം മതി. സങ്കീർണമായ ജോലികളില്ല.\n∙ നിർമാണച്ചെലവ് ചതുരശ്രയടിക്ക് 1100 രൂപ മാത്രം.\n∙ ഭാവിയിൽ ആവശ്യമായ കൂട്ടിച്ചേർക്കലുകൾ നടത്തി വീട് വലുതാക്കാം.\n∙ തറനിരപ്പിൽ നിന്ന് ഒരു മീറ്റർ ഉയരത്തിലാണ് വീട്. പെട്ടെന്ന് വെള്ളം കയറില്ല.\n‘വളരെ പെട്ടെന്നും കുറഞ്ഞ ചെലവിലും നിർമിക്കാവുന്ന വീടുകളാണ് ഇപ്പോൾ നമുക്കാവശ്യം.’ –ഹസൻ നസീഫ്, ആർക്കിടെക്ട്–


cpim സ്ഥാനാര്‍ത്ഥി നിര്‍ണയം; അഞ്ച് മന്ത്രിമാര്‍ക്കും സിപിഐഎം ഇളവ് നല്‍കില്ല\nനിയമസഭ തെരഞ്ഞെടുപ്പില് മത്സരിക്കാന് അഞ്ച് മന്ത്രിമാര്‍ക്കും സിപിഐഎം ഇളവ് നല്‍കില്ല. രണ്ട് ടേം പൂര്‍ത്തിയാത്തിയ മന്ത്രിമാരാണ് മത്സരിക്കാത്തത്. ഇ പി ജയരാജൻ, എ കെ ബാലൻ, ജി സുധാകരൻ, തോമസ് ഐസക്, പ്രൊഫ. സി രവീന്ദ്രനാഥ് എന്നിവരാണ് മത്സരിക്കാതിരിക്കുക. ആലപ്പുഴയില് പുതുമുഖങ്ങള്‍ക്ക് അവസരം നല്‍കും.\nവിജയ സാധ്യത നോക്കി ഇളവ് നല്‍കണമെന്ന ആവശ്യം ഉയര്‍ന്നിട്ടുണ്ട്. ധനമന്ത്രി തോമസ് ഐസക്കിനെ പോലെയുള്ളവര് മത്സരരംഗത്ത് നിന്ന് മാറിനില്‍ക്കുന്നത് ഉചിതമാകില്ലെന്ന അഭിപ്രായം സമിതിയില് ഉയര്‍ന്നു. സിപിഐഎം സംസ്ഥാന സമിതിയാണ് തീരുമാനം എടുത്തത്. നേതാവ് പി ജയരാജന് സ്ഥാനാര്‍ത്ഥി പട്ടികയില് ഇളവില്ലെന്നും വിവരം.\nRead Also : അഞ്ച് മന്ത്രിമാർക്ക് സീറ്റില്ല; നിർണായക തീരുമാനവുമായി സിപിഐഎം\nതൃത്താലയില് വി ടി ബല്‍റാമിന് എതിരെ എം ബി രാജേഷിനെ മത്സരിപ്പിക്കും. കൊട്ടാരക്കരയില് കെ എന് ബാലഗോപാല് ആണ് മത്സരിക്കുന്നത്. അരുവിക്കരയില് വി കെ മധുവിന് പകരം ജി സ്റ്റീഫന് പോരാട്ടത്തിന് ഇറങ്ങും.\nആലപ്പുഴയില് പി പി ചിത്തരഞ്ജന് ആണ് സ്ഥാനാര്‍ത്ഥി. ഏറ്റുമാനൂരില് വി എന് വാസവന് മത്സരിക്കും. തരൂരില് ഡോ പി കെ ജമീല ഇറങ്ങും. അമ്പലപ്പുഴയില് എച്ച് സലാമായിരിക്കും സിപിഐഎമ്മിന്റെ സ്ഥാനാര്‍ത്ഥി. അരൂരില് ദലീമ ജോജോയാണ് മത്സരിക്കുക. അഴീക്കോട് കെ വി സുമേഷും മത്സരത്തിന് ഇറങ്ങും.


Urmila Matondkar mocks PM Modi's cloud-radar remark:മേഘങ്ങളില്ലാത്തത് കൊണ്ട് റോമിയോയ്ക്ക് റഡാര് സിഗ്നലുകള് നന്നായി കിട്ടുന്നുണ്ട്; മോദിയെ ട്രോളി ഊര്‍മിള\nമേഘങ്ങളില്ലാത്തത് കൊണ്ട് റോമിയോയ്ക്ക് റഡാര് സിഗ്നലുകള് നന്നായി കിട്ടുന്നുണ്ട്; മോദിയെ ട്രോളി ഊര്‍മിള\nതന്റെ വളര്‍ത്തു നായക്കൊപ്പമുള്ള ചിത്രം ട്വീറ്റ് ചെയ്തു കൊണ്ടായിരുന്നു ഊര്‍മിളയുടെ പരിഹാസം\nUpdated: May 14, 2019 11:40:33 am\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ മേഘ സിദ്ധാന്തം സോഷ്യല് മീഡിയയില് ഉയര്‍ത്തിയ ചിരിയുടെ അലയൊലികള് ഇപ്പോഴും അവസാനിച്ചിട്ടില്ല. പ്രധാനമന്ത്രിയുടെ പ്രസ്താവനയെ പരിഹസിച്ച് പ്രതിപക്ഷ പാര്‍ട്ടികളിലെ നേതാക്കന്മാരും ട്രോളന്മാരുമടക്കം നിരവധി പേരാണ് രംഗത്തെത്തുന്നത്. ഇതിനിടെ മോദിയെ വ്യത്യസ്തമായ രീതിയില് പരിഹസിച്ചിരിക്കുകയാണ് നോര്‍ത്ത് മുംബൈയിലെ കോണ്‍ഗ്രസ് സ്ഥാനാർഥിയായ ഊര്‍മിള മതോദ്കര്.\nതന്റെ വളര്‍ത്തു നായക്കൊപ്പമുള്ള ചിത്രം ട്വീറ്റ് ചെയ്തു കൊണ്ടായിരുന്നു ഊര്‍മിളയുടെ പരിഹാസം. ”കാര് മേഘമില്ലാത്ത ആകാശത്തിന് ദൈവത്തിന് നന്ദി. എന്റെ വളര്‍ത്തു നായ റോമിയോയ്ക്ക് റഡാര് സിഗ്നലുകള് കൃത്യമായി ലഭിക്കും” എന്നായിരുന്നു ഊര്‍മിളയുടെ ട്വീറ്റ്. മോദിയുടെ പേരെടുത്ത് പറഞ്ഞില്ലെങ്കിലും ട്രോളിന്റെ ലക്ഷ്യം മോദി തന്നെയാണ്. ബാലാകോട്ട് ആക്രമണവുമായി ബന്ധപ്പെട്ട് മോദി ഒരു അഭിമുഖത്തില് നടത്തിയ പരാമര്‍ശമാണ് പരിഹാസത്തിന് കാരണമായി മാറിയത്.\nമോശം കാലാവസ്ഥയില് പാക്കിസ്ഥാന്റെ റഡാറില് നിന്നും ഇന്ത്യന് വിമാനങ്ങളെ മറയ്ക്കാന് അപ്പോഴുണ്ടായിരുന്ന മേഘങ്ങള്‍ക്കും മഴയ്ക്കും കഴിയുമെന്ന് താനാണ് പറഞ്ഞ് കൊടുത്തത് എന്നാണ് മോദി അഭിമുഖത്തില് പറഞ്ഞത്. മോദിയുടെ ഈ അശാസ്ത്രീയമായ പ്രസ്താവന സോഷ്യല് മീഡിയയില് പരിഹാസത്തിന് കാരണമായിട്ടുണ്ട്. റഡാറുകള്‍ക്ക് മേഘങ്ങള്‍ക്കിടയിലൂടെ വസ്തുക്കളെ തിരിച്ചറിയാന് കഴിയുമെന്ന വസ്തുത ചൂണ്ടിക്കാട്ടിയാണ് മോദിക്കെതിരെ പരിഹാസം ഉയരുന്നത്.\n‘എനിക്ക് ശാസ്ത്രമൊന്നും അറിയില്ല. രാത്രി 9.30 ഓടെ ഞാന് വ്യോമാക്രമണത്തിനുളള കാര്യങ്ങള് അവലോകനം ചെയ്തു. 12 മണിയോടെ വീണ്ടും പരിശോധിച്ചു. കാലാവസ്ഥ പെട്ടെന്ന് മോശമായത് ആയിരുന്നു ഞങ്ങള്‍ക്ക് മുമ്പിലുണ്ടായിരുന്ന പ്രശ്‌നം. അന്ന് ഒരുപാട് മഴ പെയ്തത് നിങ്ങള് ഓര്‍ക്കുന്നുണ്ടാവും. എന്നെ ചീത്ത പറയുന്ന പണ്ഡിതന്മാരൊന്നും ഇത് ശ്രദ്ധിച്ചിട്ടുണ്ടാവില്ല (ചിരിച്ച് കൊണ്ട് മോദി പറയുന്നു). ഈ കാലാവസ്ഥയില് എന്തു ചെയ്യും എന്നാണ് ഞങ്ങള് അപ്പോള് ചിന്തിച്ചത്. മേഘങ്ങളുണ്ട്, മഴയുമുണ്ട്. മറ്റൊരു ദിവസം ആക്രമണം നടത്താമെന്നാണ് വിദഗ്ധര് പറഞ്ഞത്,’ മോദി അഭിമുഖത്തില് പറയുന്നു.\n‘എന്റെ മനസില് അപ്പോള് രണ്ട് കാര്യങ്ങളാണ് ആശങ്കപ്പെടുത്തിയത്. ഒന്ന് ഇതിന്റെ രഹസ്യസ്വഭാവം, മറ്റൊന്ന് എനിക്ക് ഈ ശാസ്ത്രമൊന്നും അറിയില്ല എന്ന കാര്യവും. പക്ഷെ ഞാന് ചിന്തിച്ചത് മറ്റൊന്നാണ്. അന്ന് മേഘങ്ങളും മഴയും ഉണ്ടായിരുന്നു. അതുകൊണ്ട് നമുക്ക് റഡാറില് നിന്നും രക്ഷപ്പെടാമെന്നാണ് ഞാന് ചിന്തിച്ചത്. എല്ലാവരും ആശയക്കുഴപ്പത്തില് ആയിരുന്ന സമയം ഞാന് പറഞ്ഞു…മേഘങ്ങളുണ്ട്, ഓപ്പറേഷനുമായി മുന്നോട്ട് പോകൂ, അങ്ങനെ അവര് ആരംഭിച്ചു,’ എന്നായിരുന്നു മോദിയുടെ വാക്കുകള്.\nറഡാറുകളുടെ പ്രവര്‍ത്തനം എങ്ങനെയെന്നത് സംബന്ധിച്ച് ഇന്ത്യയുടെ പ്രധാനമന്ത്രിക്ക് അറിവില്ലെന്ന് സോഷ്യല് മീഡിയയില് വിമര്‍ശനം ഉയര്‍ന്നു. ഇതിന് പിന്നാലെ മോദിയുടെ വിപ്ലവകരമായ ശാസ്ത്ര സിദ്ധാന്തം എന്ന രീതിയില് ബിജെപി ദേശീയ നേതൃത്വത്തിന്റെ ഔദ്യോഗിക ട്വിറ്റര് പേജിലും ബിജെപി ഗുജറാത്ത് ട്വിറ്റര് അക്കൗണ്ടിലും പ്രസ്താവന അതേ പടി ട്വീറ്റ് ചെയ്യുകയും ചെയ്തു. തൊട്ടുപിറകെ തന്നെ വ്യാപകമായി പരിഹാസവും വിമര്‍ശനവും പോസ്റ്റിന് താഴെ വന്നു. ഇതിന് പിന്നാലെ ഈ പോസ്റ്റ് അപ്രത്യക്ഷമാവുകയും ചെയ്തു.\nWeb Title: Urmila matondkar mocks pm modis cloud radar remark


രാജസ്ഥാനിലെ തോല്‍വിക്ക് പിന്നാലെ ബീഹാറിലും ബിജെപിയുടെ തലവേദന ഒഴിയുന്നില്ല - Samakalika Malayalam\nരാജസ്ഥാനിലെ തോല്‍വിക്ക് പിന്നാലെ ബീഹാറിലും ബിജെപിയുടെ തലവേദന ഒഴിയുന്നില്ല\nBy സമകാലിക മലയാളം ഡെസ്‌ക്ക് | Published: 04th February 2018 05:22 PM |\nLast Updated: 04th February 2018 05:22 PM | A+A A- |\nന്യൂഡല്‍ഹി: രാജസ്ഥാന് ഉപതെരഞ്ഞെടുപ്പിലേറ്റ തിരിച്ചടി ബീഹാറില് ബിജെപിക്ക് തലവേദനയാകുന്നു. ജെഡിയുമായി വീണ്ടും സഖ്യത്തിലേര്‍പ്പെട്ടതിന് പിന്നാലെ ബിജെപിയുടെ നിഴലില് ഒതുങ്ങി നിന്ന ചെറുപാര്‍ട്ടികളാണ് ഇപ്പോള് പത്തിവിടര്‍ത്തുന്നത്. ഒരു ഘട്ടത്തില് മുന്നണിയില് നിന്നും പുറത്തുപോകുമോയെന്ന് വരെ ഇവര് ഭയപ്പെട്ടിരുന്നു. ബീഹാര് തെരഞ്ഞെടുപ്പ് രണ്ട് വര്‍ഷം കഴിഞ്ഞാണെങ്കിലും ഇത് ഒരു അസുലഭ അവസരമായി കണ്ടാണ് ചെറുപാര്‍ട്ടികള് ബിജെപിക്കെതിരെ തിരിയുന്നത്.\nമുന് ബീഹാര് മുഖ്യമന്ത്രിയും ഹിന്ദുസ്ഥാനി അവാം മോര്‍ച്ച നേതാവുമായ ജിതന് റാം മാജിയും കേന്ദ്രമന്ത്രി ഉപേന്ദ്ര കുശ്‌വാഹായുടെ രാഷ്ട്രീയ ലോക് സമത പാര്‍ട്ടിയുമാണ് രാജസ്ഥാനില് ബിജെപിക്കേറ്റ തിരിച്ചടി ആയുധമാക്കുന്നത്. 2020ല് ബീഹാറില് നടക്കുന്ന നിയമസഭ തെരഞ്ഞെടുപ്പില് തങ്ങളുടെ പാര്‍ട്ടിക്ക് 50 സീറ്റുകള് നല്‍കണമെന്നാണ് മാജിയുടെ ആവശ്യം. 50 സീറ്റെങ്കിലും ലഭിച്ചാല് മാത്രമേ പാര്‍ട്ടിയെ പിന്തുണയ്ക്കുന്നവരോട് നീതി പുലര്‍ത്താനാകുകയുളളുവെന്നും മാജി തുറന്നുപറയുന്നു.\n2015 നിയമസഭ തെരഞ്ഞെടുപ്പില് ഹിന്ദുസ്ഥാനി അവാം മോര്‍ച്ചയില് നിന്നും മാജി മാത്രമാണ് വിജയിച്ചത്. ഇതിനിടെ ബിജെപിയെ അധികാരത്തില് നിന്നും അകറ്റാന് ലാലുപ്രസാദ് യാദവും നിതീഷ് കുമാറും ചേര്‍ന്ന് രൂപം നല്‍കിയ വിശാല സഖ്യത്തില് ചേരാന് മാജിയെ ക്ഷണിച്ചിരുന്നു. എന്നാല് അതിസമര്‍ത്ഥമായി കരുക്കള് നീക്കിയ ബിജെപി മാജിയെ എന്‍ഡിഎ ക്യാമ്പില് എത്തിച്ചു. അടുത്തിടെ മുഖ്യമന്ത്രി നിതീഷ് കുമാര് തന്റെ ബുളളറ്റ് പ്രൂഫ് കാര് മാജിക്ക് സമ്മാനമായി നല്‍കിയിരുന്നു.\nഒരുഘട്ടത്തില് നീതിഷ് കുമാറിന്റെ മുഖ്യ വിമര്‍ശകനായിരുന്നു കേന്ദ്രമന്ത്രി ഉപേന്ദ്ര കുശ്‌വാഹാ. ജെഡിയു എന്‍ഡിഎ മുന്നണിയില് വന്നതോടെ കുശ്‌വാഹാ നിലപാട് മയപ്പെടുത്തി. നിതീഷ് കുമാര് മന്ത്രിസഭയില് അര്‍ഹതപ്പെട്ട പ്രാതിനിധ്യം ലഭിച്ചില്ലെങ്കിലും മുന്നണിക്ക് ഭീഷണിയാകുന്ന നിലപാട് ഇതുവരെ രാഷ്ട്രീയ ലോക് സമത പാര്‍ട്ടിയുടെ ഭാഗത്ത് നിന്നും ഉണ്ടായിട്ടില്ല.\nബീഹാര് നിയമസഭ തെരഞ്ഞെടുപ്പില് തങ്ങളുടെ പിന്തുണയില്ലാതെ സര്‍ക്കാര് രൂപികരണം അസാധ്യമാണെന്ന് ലോക് സമത പാര്‍ട്ടി അവകാശപ്പെടുന്നു. കുശ്‌വാഹയെ മുഖ്യമന്ത്രി സ്ഥാനത്തേക്കും പാര്‍ട്ടി ഉയര്‍ത്തി കാട്ടുന്നു. ഇതിനിടെ എന്‍ഡിഎ മുന്നണിയില് നിന്നും സ്വയം പുറത്തുപോകാതെ , ബിജെപിയെ കൊണ്ട് പുറത്താക്കാനുളള നീക്കങ്ങളും പാര്‍ട്ടിയില് നടക്കുന്നുണ്ട്. ഇതിലുടെ സഹതാപ തരംഗം സൃഷ്ടിക്കാമെന്നാണ് കണക്കുകൂട്ടല്.\nകഴിഞ്ഞ ലോക്‌സഭ തെരഞ്ഞെടുപ്പില് ബീഹാറിലെ 40 സീറ്റുകളില് 31 എണ്ണവും എന്‍ഡിഎ മുന്നണിയാണ് നേടിയത്. ജെഡിയു ഒഴികെയുളള സീറ്റുനിലയാണ്. 2014ല് ജെഡിയു തനിച്ചാണ് മത്സരിച്ചത്. വരുന്ന ലോക്‌സഭ തെരഞ്ഞെടുപ്പില് ജെഡിയുവിന് അര്‍ഹതപ്പെട്ട പ്രാതിനിധ്യം നല്‍കേണ്ടിവരും. ഇതും തങ്ങളുടെ സാധ്യതകള്‍ക്ക് മങ്ങലേല്‍പ്പിക്കുമെന്ന കണക്കുകൂട്ടി മാജിയും കുശ്‌വാഹയും തന്ത്രപരമായി നീങ്ങുകയാണെന്നും വിലയിരുത്തുന്നു.


പോലീസ് ആകണമെന്ന അഭിജിത്തിന്‍റെ ആഗ്രഹത്തിനൊപ്പംനിന്ന് പോലീസ്! - NBTV Live\nHome Better Living പോലീസ് ആകണമെന്ന അഭിജിത്തിന്‍റെ ആഗ്രഹത്തിനൊപ്പംനിന്ന് പോലീസ്!\nJuly 14 2021 5:07 pm\nപോലീസ് ആകണമെന്ന അഭിജിത്തിന്‍റെ ആഗ്രഹത്തിന് ഒപ്പം ചേര്‍ന്ന് കേരളാ പോലീസ്. മീന് വില്‍പ്പനയില് അമ്മൂമ്മയെ സഹായിക്കുന്ന പതിനൊന്നു വയസുകാരന് അഭിജിത്തിന്‍റെ പോലീസ് മോഹം മാധ്യമങ്ങള് വഴി അടുത്തദിവസങ്ങളിലാണ് നാടറിഞ്ഞത്. പോലീസില് ചേരണമെന്ന ആഗ്രഹവുമായി കഠിനാധ്വാനം ചെയ്യുന്ന ഈ കുരുന്നിനെ സംസ്ഥാന പോലീസ് മേധാവി അനില്‍കാന്ത് പോലീസ് ആസ്ഥാനത്ത് വിളിച്ചുവരുത്തി അനുമോദിച്ചു.\nPrevious articleഅൽഫോൻസ് പുത്രന്റെ കുറിപ്പ് വൈറൽ!\nNext articleനാളെ മുതല് എല്ലാ ദിവസവും കടകള് തുറക്കാനുള്ള തീരുമാനത്തില് നിന്ന് പിന്മാറി വ്യാപാരികള്!\nIndian Politics harishma - June 24 2021 2:56 pm 0\nരാജ്യത്ത് 45 വയസിനു മുകളിലുള്ളവർക്കു കോവിഡ് വാക്സിൻ വിതരണം...\nNational News Dhanya Sekharan - July22021 3:04 pm 0\nബോളിവുഡ് നടി യാമി ഗൗതമിനെ കള്ളപ്പണം വെളുപ്പിക്കൽ കേസിൽ...


ലൂസിഫറിന് ശേഷം തന്റെ പുതിയ ചിത്രം അനൗണ്‍സ് ചെയ്ത് മുരളി ഗോപി - celluloid\nMAIN STORY Movie Updates STAR CHAT TRAILERS\nHome » Blog » ലൂസിഫറിന് ശേഷം തന്റെ പുതിയ ചിത്രം അനൗണ്‍സ് ചെയ്ത് മുരളി ഗോപി\nലൂസിഫര് എന്ന ചിത്രത്തിന്റെ മികച്ച വിജയത്തിന് ശേഷം തന്റെ പുതിയ ചിത്രത്തിന്റെ വാര്‍ത്തകള് പുറത്ത് വിട്ടിരിക്കുകയാണ് നടനും തിരക്കഥാകൃത്തുമായ മുരളി ഗോപി. മക്ബൂല് മന്‍സൂര് സംവിധാനം ചെയ്ത് നിര്‍മ്മിക്കുന്ന ‘വള വള’ എന്ന ചിത്രത്തില് ഇത്തവണ അഭിനേതാവായാണ് മുരളി ഗോപിയെത്തുന്നത്. തന്റെ പുതിയ ചിത്രത്തിന്റെ വിവരങ്ങള് അദ്ദേഹം തന്റെ ഫെയ്‌സ്ബുക്ക് പേജിലുടെ പങ്കുവെക്കുകയായിരുന്നു. ചിത്രത്തിന്റെ ഫസ്റ്റ് ലുക്ക് പോസ്റ്ററും താരം തന്റെ പേജിലൂടെ പുറത്ത് വിട്ടിട്ടുണ്ട്.\n‘കമ്മാര സംഭവം’ എന്ന ചിത്രത്തിന്റെ ഒരു നീണ്ട ഇടവേളക്കുശേഷമാണ് മുരളി അഭിനയത്തിലേക്ക് തിരിച്ചുവരുന്നത്. ഈ ചിത്രത്തിന് വേണ്ടിയാണ് അദ്ദേഹം അവസാനമായി തിരക്കഥയും ഒരുക്കിയത്. സാം ജോസിന്റെ തിരക്കഥയില് ഒരുങ്ങുന്ന തന്റെ പുതിയ ചിത്രത്തില് അഭിനയിക്കാന് ഏറെ ആകാംക്ഷയിലാണെന്നും താരം തന്റെ പോസ്റ്റിലൂടെ പറയുന്നു.\nTags: murali gopi announces new film with maqbool mansoor, murali gopi new film vala vala poster and face book post, murali gopy new upcoming films 2019, vala vala new upcoming malayalam movie with murali gopy\nഭ്രമരം മുതല് ലൂസിഫര്‍വരെ…മുരളി ഗോപിയുടെ വൈകിയെത്തിയ 10 ഇയര് ചലഞ്ച്


‘കണ്ണീരോർമ്മയായി ഡോക്ടർ ഐഷയ്ക്ക് പ്രണാമം’: കൊവിഡ് ബാധിച്ച് മരിച്ച ഐഷ കുറിച്ചത്: പ്രചരിക്കുന്നത് വ്യാജ സന്ദേശം - Pravasishabdam\nHome News National ‘കണ്ണീരോർമ്മയായി ഡോക്ടർ ഐഷയ്ക്ക് പ്രണാമം’: കൊവിഡ് ബാധിച്ച് മരിച്ച ഐഷ കുറിച്ചത്: പ്രചരിക്കുന്നത് വ്യാജ സന്ദേശം\n‘കണ്ണീരോർമ്മയായി ഡോക്ടർ ഐഷയ്ക്ക് പ്രണാമം’: കൊവിഡ് ബാധിച്ച് മരിച്ച ഐഷ കുറിച്ചത്: പ്രചരിക്കുന്നത് വ്യാജ സന്ദേശം\nകൊറോണ കാലത്ത് വ്യാജ വാർത്തകളുടെ കുത്തൊഴുക്കാണ് നടന്നത്. ഇന്നും അതിന് കുറവില്ല. ‘കണ്ണീരോർമ്മയായി. ഡോക്ടർ ഐഷയ്ക്ക് പ്രണാമം. എന്ന് കുറിച്ച വരികൾ ഇപ്പോൾ സോഷ്യൽ മീിയയിൽ വൈറലാണ്. കൊവിഡ് ബാധിച്ച് മരണപ്പെട്ട ഡോക്ടർ ഐഷയുടെ അവസാന സന്ദേശമെന്ന അവകാശവാദത്തോടെ പ്രചരിക്കുന്ന കുറിപ്പ് തുടങ്ങുന്നത് ഇങ്ങനെയാണ്. സാമൂഹിക, സാംസ്കാരിക രംഗത്തെ പ്രമുഖരും ആരോഗ്യപ്രവർത്തകരുമൊക്കെ ഐഷയുടെ ഈ കഥ പങ്കുവെച്ചു. കുറിപ്പ് കണ്ടവർ കണ്ടവർ ഷെയർ ചെയ്തു കണ്ണീരണിഞ്ഞു.\nകണ്ണീരോർമ്മയായി. ഡോക്ടർ ഐഷയ്ക്ക് പ്രണാമം. ഡോ. ഐഷയുടെ അവസാന സന്ദേശം. കോവിഡ് ബാധിച്ച് മരിക്കുന്നതിനു തൊട്ടുമുൻപ്. വെൻറിലേറ്ററിലേക്ക് മാറ്റപ്പെടുന്നതിന് തൊട്ടുമുമ്പ്. ഡോ.ഐഷ ട്വിറ്ററിൽ കുറിച്ച അവസാന സന്ദേശം.\nശ്വാസംമുട്ടൽ കൂടുന്നതേയുള്ളൂ . ഇന്ന് എപ്പോഴെങ്കിലും എന്നെ വെൻറിലേറ്ററി ലേക്ക് മാറ്റും , എന്നെ ഓർക്കുക, എന്റെ പുഞ്ചിരി, എപ്പോഴും ഓർമ്മയുണ്ടാകണം\nലവ് യു ബൈ ഐഷ. എന്നാൽ, ഈ സന്ദേശവും ഡോക്ടർ ഐഷയുമൊക്കെ ആരോ ഒരാളുടെ/ഒരു സംഘത്തിൻ്റെ ഭാവന മാത്രമായിരുന്നു. അറ്റൻഷൻ സീക്കിംഗിൻ്റെ അസുഖമുള്ള ആരൊക്കെയോ പടച്ചു വിട്ട ഒരു കഥ മാത്രമായിരുന്നു ഡോ. ഐഷ. കൊവിഡ് ഐസിയുവിൽ നിന്ന് ഇത്തരത്തിൽ ഒരു ചിത്രം പകർത്താൻ കഴിയില്ലെന്നത് ഒരു കാര്യം. മറ്റൊന്ന് ഡോ. ഐഷ എന്ന പേരിലുള്ള ട്വിറ്റർ ഹാൻഡിൽ ഇപ്പോൾ ഡിലീറ്റ് ചെയ്തിരിക്കുകയാണ്.\nPrevious articleമാമാങ്കം നായിക പ്രാചി തെഹ്ലാൻ വിവാഹിതയാകുന്നു: വരൻ രോഹിത് സരോഹ\nNext articleആരാധകരെ ഉപയോഗിച്ച് വിജയ് തനിക്കെതിരേ അശ്ലീല പരാമർശങ്ങൾ നടത്തുന്നു: കേരളത്തിലെ കള്ളക്കടത്ത് കേസിൽ സൂര്യക്കും കുടുംബത്തിനും ബന്ധം: തനിക്ക് എന്തെങ്കിലും സംഭവിച്ചാൽ അതിന് പൂർണ ഉത്തരവാദികൾ സൂര്യയും വിജയുമായിരിക്കുമെന്ന് മീര മിഥുൻ


actress kriti sanon's reaction after watching sushant singh rajput's dil bechara | സുശാന്തിന്റെ ദില് ബേച്ചാര കണ്ട കൃതി പറഞ്ഞത്! വികാരനിര്‍ഭര കുറിപ്പുമായി നടി - Malayalam Filmibeat\n| Updated: Sunday, July 26, 2020, 17:56 [IST]\nസുശാന്ത് സിംഗ് രജ്പുത്തിന്റെ ദില്‍ബേച്ചാര മികച്ച പ്രതികരണം നേടി മുന്നേറുകയാണ്. ഒടിടി പ്ലാറ്റ്‌ഫോമില് റിലീസ് ചെയ്ത ചിത്രം ആദ്യ ദിനം തന്നെ നിരവധി പേരാണ് കണ്ടത്. സിനിമ കണ്ടവരെല്ലാം തന്നെ ചിത്രത്തെക്കുറിച്ച് മികച്ച അഭിപ്രായങ്ങളാണ് പങ്കുവെക്കുന്നത്. മുകേഷ് ഛബ്ര സംവിധാനം ചെയ്ത സിനിമയില് പുതുമുഖ നടി സഞ്ജനയാണ് സുശാന്തിന്റെ നായികയായി എത്തുന്നത്. ദില്‍ബേച്ചാരയുടെതായി പുറത്തിറങ്ങിയ ട്രെയിലറിനും ഗാനങ്ങള്‍ക്കുമെല്ലാം മികച്ച വരവേല്‍പ്പ് ആരാധകര് നല്‍കിയിരുന്നു.\nദില് ബേച്ചാര കണ്ടതിന് പിന്നാലെ സുശാന്തിന്റെ സുഹൃത്തും നടിയുമായ കൃതി സനോണിന്റെതായി വന്ന കുറിപ്പ് ശ്രദ്ധേയമായി മാറിയിരുന്നു. സുശാന്തിനെ കുറിച്ച് വികാര നിര്‍ഭരമായ വാക്കുകളുമായിട്ടാണ് കൃതി എത്തിയിരിക്കുന്നത്. ഇത് ശരിയല്ല, ഇതൊരിക്കലും മനസ്സിലാകില്ല. ഇത് വീണ്ടും എന്റെ ഹൃദയം തകര്‍ത്തു. മന്നിയായി പലയിടങ്ങളിലും നീ ജീവനോട് വരുന്നത് ഞാന് കണ്ടു. ആ കഥാപാത്രത്തില് നീ എവിടെയല്ലാമാണ് നിന്നെ തന്നെ നല്‍കിയിരിക്കുന്നത് എന്ന് കൃത്യമായി അറിയാം.\nഎപ്പോഴത്തെയും പോലെ അത് പലപ്പോഴും നിന്റെ നിശബ്ദതയില് തന്നെയായിരുന്നു. നീ ഒന്നും മിണ്ടാതെ തന്നെ ഒരുപാട് പറഞ്ഞ ചിലയിടങ്ങളില്, വേദനയോടെ കൃതി കുറിച്ചു. മുന്‍പ് ദില്‍ബേച്ചാരയുടെ ട്രെയിലര് പങ്കുവെച്ചും കൃതി സനോണ് എത്തിയിരുന്നു. അന്നും നടി എഴുതിയ വാക്കുകള് വികാരനിര്‍ഭരമായിരുന്നു. ഇത് കാണുന്നത് വളരെ കഠിനമാണ്. പക്ഷേ കാണാതിരിക്കാന് എനിക്ക് എങ്ങനെ സാധിക്കും എന്നാണ് കൃതി കുറിച്ചിരുന്നത്. മുന്‍പ് സുശാന്തിന്റെ വിയോഗത്തിന് പിന്നാലെ കൃതിയുടെതായി വന്ന കുറിപ്പും ശ്രദ്ധേയമായിരുന്നു.\nജീവിക്കുകയെന്നതിനേക്കാള് അതവസാനിപ്പിക്കുന്നതാണ് വളരെ എളുപ്പമെന്ന് തോന്നിയ ഒരു നിമിഷം സുശാന്തിന്റെ ജീവിതത്തില് ഉണ്ടായി എന്നറിഞ്ഞപ്പോള് അത് തന്നെ പൂര്‍ണമായും തകര്‍ത്തു കളഞ്ഞെന്നാണ് കൃതി പറഞ്ഞത്. സുശാന്തിനൊപ്പം മുന്‍പ് രാബ്ത എന്ന ചിത്രത്തില് ഒന്നിച്ചഭിനയിച്ച താരമാണ് കൃതി. 2017ലായിരുന്നു ഈ ചിത്രം പുറത്തിറങ്ങിയിരുന്നത്. രാജ്കുമാര് റാവു, ദീപികാ പദുകോണ് തുടങ്ങിയവരും സിനിമയില് അഭിനയിച്ചിരുന്നു. ബോളിവുഡിലെ സുശാന്തിന്റെ അടുത്ത സുഹൃത്തുക്കളില് ഒരാളാണ് കൃതി സനോണ്. ഇരുവരും ഒരുമിച്ചുളള ചിത്രങ്ങളെല്ലാം സോഷ്യല് മീഡിയയില് വൈറലാകാറുണ്ട്.\nactress kriti sanon's reaction after watching sushant singh rajput's dil bechara


dalit panchayath president made to sit n floor ദളിതയായതിന്റെ പേരിൽ പഞ്ചായത്ത് പ്രസിഡന്റിനെ തറയിലിരുത്തി യോഗം; രണ്ട് പേർ അറസ്റ്റിൽ\nതമിഴ്‌നാട്ടിൽ ദളിതയായതിന്റെ പേരിൽ പഞ്ചായത്ത് പ്രസിഡന്റിനെ തറയിലിരുത്തി ഭരണസമിതി യോഗം. ഗൂഡല്ലൂരിലാണ് സംഭവം. തെർകു തിട്ടൈ പഞ്ചായത്ത് പ്രസിഡന്റ് രാജേശ്വരിക്കാണ് ഈ ദുരനുഭവമുണ്ടായത്. രാജേശ്വരിയുടെ പരാതിയിൽ വൈസ് പ്രസിഡന്റ് മോഹൻ രാജിനെയും സെക്രട്ടറി സുന്ദൂജയയെയും പൊലീസ് അറസ്റ്റ് ചെയ്തു. എസ്.സി/എസ്.ടി ആക്ട് പ്രകാരമാണ് ഇരുവരെയും പൊലീസ് അറസ്റ്റ് ചെയ്തത്.\nജൂലൈ 17നാണ് പഞ്ചായത്ത് യോഗം നടക്കുന്നത്. പഞ്ചായത്ത് പ്രസിഡന്റ് സ്ഥാനം രാജേശ്വരിക്കാണെങ്കിലും യോഗം വിളിക്കാനൊന്നും രാജേശ്വരിയെ അനുവദിച്ചിരുന്നില്ല. രാജേശ്വരിക്ക് ജാതിയുടെ പേരിൽ മറ്റ് പഞ്ചായത്തംഗങ്ങളിൽ നിന്നുണ്ടായ വിവേചനം പുറംലോകം അറിയുന്നത് യോഗത്തിനിടെ രാജേശ്വരി നിലത്തിരിക്കുന്ന ദൃശ്യങ്ങൾ പുറത്തുവന്നതിന് പിന്നാലെയാണ്.\nരാജേശ്വരിയെ മാത്രമല്ല, മറ്റൊരു ദളിത് പഞ്ചായത്തംഗത്തെ കൂടി നിലത്തിരുത്തിയാണ് മറ്റ് അംഗങ്ങൾ തൊട്ടടുത്ത് കസേരയിലിരുന്ന് യോഗം കൂടിയത്. രാജേശ്വരിയുടെ പരാതിയെ തുടർന്ന് ജില്ലാ കളക്ടറുടെ നേതൃത്വത്തിലുള്ള മൂന്നംഗ സമിതി പഞ്ചായത്ത് സന്ദർശിച്ച് സ്ഥിതിഗതികൾ വിലയിരുത്തി.\nStory Highlights – dalit panchayath president made to sit n floor\nRead more on: Dalit | dalit attack


ഭൂമിയെ നമ്മള് സംരക്ഷിക്കേണ്ടതുണ്ടോ? – നേരിടം\nPosted on ജൂണ് 13, 2011 ജൂണ് 25, 2018 by admin\n“ഭൂമിയെ സംരക്ഷിക്കുക” ഇക്കാലത്ത് വളരെ പ്രചാരമുള്ള ആശയമാണ്. രാഷ്ട്രീയക്കാര്, സിനിമാക്കാര് വ്യവസായികള്, ജാതി-മത സംഘടനകള്, മാധ്യമക്കാര്, കവികള്, മറ്റ് സാഹിത്യ പ്രവര്‍ത്തകര്, കലാകാരന്‍മാര്, ബുദ്ധിജീവികള്, ലോക സുന്ദരിമാര് തുടങ്ങി മിക്ക സെലിബ്രിറ്റികളും ഭൂമിയെ സംരക്ഷിക്കുകാന് ശ്രമിക്കുന്നു. അവര് അതിന് വേണ്ടി ഭൗമദിനം, പരിസരദിനം തുടങ്ങി പല ദിനങ്ങളും കൊണ്ടാടുന്നു, ജാഥകള് നയിക്കുന്നു, സോഷ്യല് നെറ്റ് വര്‍ക്കിങ്ങ് നടത്തുന്നു, ചാനലുകളുകളില് സംസാരിക്കുന്ന തലകളായി പ്രത്യക്ഷപ്പെടുന്നു, ചിലപ്പോള് ഒരു മണിക്കൂര് വരെ വിളക്കണച്ച് വീട്ടിലിരിക്കുന്നു. ഓ, എന്തൊക്കെ ത്യാഗമാണ് അവര് ഈ ഭൂമിയെ സംരക്ഷിക്കാന് വേണ്ടി ചെയ്യുന്നത്.\nഇതൊക്കെ കണ്ടിട്ട് എനിക്കൊരു സംശയം. ഭൂമിയെ ശരിക്കും നമ്മള് സംരക്ഷിക്കണോ?\nഒരു ചിന്താപരീക്ഷണമെന്ന നിലയില് നമുക്കത് ഭൂമിയോട് തന്നെ ചോദിച്ചു നോക്കാം.\nമനുഷ്യന്: ഹേ ഭൂമീ, ഞങ്ങള് മനുഷ്യര് നിന്നേ സംരക്ഷിക്കാന് വന്നതാണ്.\nഭൂമി: ഫ കീടമേ, എങ്ങനെ ധൈര്യം വന്നടാ നിനക്ക് എന്റെ മുന്നില് വന്ന് ഇങ്ങനെ പറയാന്? എനിക്ക് പ്രായം 454 കോടി വര്‍ഷമായി. അതില് വളരെ കാലം ഞാന് ചുട്ടു പഴുത്ത ഒരു ഗോളമായിരുന്നു. നൂറു കോടി വര്‍ഷങ്ങള്‍ക്ക് മുമ്പ് ആദ്യ ജീവന് നല്‍കി. പിന്നീട് ധാരാളം ജീവജലങ്ങള്‍ക്ക് എന്നില് വളര്‍ന്നു. അവസാന നിമിഷത്തില് മനുഷ്യന് എന്ന നീയും പിറന്നു.\nഈ കാലം മുഴുവന് എന്നില് ജീവിച്ച ജീവികളില് 99.9% സ്പീഷീസുകളേയും ഞാന് ഉന്മൂലനം ചെയ്തിട്ടുണ്ട്. അഞ്ച് പ്രാശ്യമാണ് ഞാന് ഭീമന് ഉന്‍മൂലനം നടത്തിയിട്ടുള്ളത്. [വന്‍തോതില് സ്പീഷീസുകളുടെ വംശനാശം സംഭവിക്കുന്നതിനെയാണ് ഭീമന് ഉന്‍മൂലനം (mass extinction) എന്ന് വിളിക്കുന്നത്.] എന്റെ ശരീരത്തിലുണ്ടാകുന്ന മാറ്റങ്ങളും കാലാവസ്ഥയുമൊക്കെയാണിതിന് കാരണം. എന്നാല് ആറാമത് ഇപ്പോള് നടന്നുകൊണ്ടിരിക്കുന്ന ഭീമന് ഉന്‍മൂലനത്തില് എനിക്ക് പങ്കില്ല. അതിന് കാരണക്കാരന് വിഡ്ഢിയായ നീയാണ്. മകന്റെ യൗവ്വനം യാചിച്ചു വാങ്ങിയ യയതിയെ പോലെ നീ നിന്റെ ഭാവി തലമുറകള്‍ക്കും മറ്റ് ജീവജാലങ്ങള്‍ക്കും അവകാശപ്പെട്ട വിഭവങ്ങള് നിന്റെ ഉപരി വര്‍ഗ്ഗം ചൂഷണം ചെയ്യുന്നു.\nഎന്നിട്ട്, മൂഢനായ നീ എന്നോട് പറയുന്നു എന്നെ സംരക്ഷിക്കാമെന്ന്. നിന്റെയൊന്നും സംരക്ഷണമില്ലാതാണ് ഞാന് ഈ കഴിഞ്ഞ 454 കോടി വര്‍ഷമായി ജീവിക്കുന്നു. ശരിക്കും സംരക്ഷണം വേണ്ടത് നിന്റെ ഭാവി തലമുറകള്‍ക്കാണ്. അല്ലെങ്കില് നീ കാരണം ഞാന് തുടങ്ങാന് പോകുന്ന ഉന്‍മൂലനം നേരിടാന് തയ്യാറായിക്കോ.\nനീ ഇല്ലായാതാലും മൊത്തം ജീവജാലങ്ങളില്ലാതായാലും എനിക്കൊന്നും സംഭവിക്കില്ല. വീണ്ടും എന്നില് ജീവന് അങ്കുരിക്കും. കാടുകളും മരങ്ങളും അരുവികളുമൊക്കെ വീണ്ടും ജനിക്കും. പുതിയ കാലാവസ്ഥക്കനുയോജ്യരായ പുതിയ ജീവജാലങ്ങള്.\nഅതാണ് ശരി. ഭൂമിയെ ആരും സംരക്ഷിക്കേണ്ട കാര്യമില്ല. അത് സ്വയം നിലനിന്നോളും. നമുക്കാണ് സംരക്ഷണം വേണ്ടത്. പരിസ്ഥിതി വാദത്തിന്റെ തെറ്റായ പ്രതീകമായാണ് ഈ സെലിബ്രിറ്റികള്. പണ്ടത്തെ കാടിന്റേയും മരത്തിന്റേയും അരുവികളുടേയും മന്ദമാരുതന്റേയും ഗ്രാമത്തിന്റേയും ഭംഗി വിവരിക്കുകയും അവ ഇന്ന് നഷ്ടപ്പെടുന്നതിനേക്കുറിച്ചുമുള്ള കാല്‍പ്പനിക സാഹിത്യ സൃഷ്ടികള് നടത്തിയ എഴുത്തുകാര് നമുക്ക് ധാരാളമുണ്ട്. ജീവിക്കാനായി സുന്ദരമായ ഗ്രാമം വിട്ട് നഗരത്തില് ചേക്കേറിയ അവര്‍ക്കും സാധാരണക്കാര്‍ക്കും അവരുടെ കാല്‍പ്പനികതയും കാടെവിടെ മക്കളേ എന്നൊക്കെയുള്ള വിലാപവുമൊക്കെ ഹൃദ്യമാണ്. ദൈനംദിന ജീവിതത്തില് അംബരചുംബികളായ ശീതീകരിച്ച ഫ്ലാറ്റുകളില് ജീവിച്ച് കാറും, വിമാനവും, എക്സ്പ്രസ് ഹൈവേകളും, മോണോ റെയിലും, ഓഹരി കമ്പോളസൂചികാ ഭ്രമവും, കമ്പ്യൂട്ടറും, മൊബൈല് ഫോണുകളും, ഒന്നിലധികം വീടുകളുള്ള അവരുടെ കാല്‍പ്പനികതയോ ഗൃഹാതുരത്വമോ വിലാപങ്ങളോ സാങ്കേതികവിദ്യാ കപടവിരോധമോ അല്ല പരിസ്ഥിതി വാദം.\nപരിസ്ഥിതി വാദം പൂര്‍ണ്ണമായി ശാസ്തമാണ്. പരിസ്ഥിതി ശാസ്ത്രമാണത്. ഉദാഹരണത്തിന് മനുഷ്യ ജീവിതത്തിന് അനുയോജ്യമായ ഒരു കാലാവസ്ഥയുണ്ടാകണമെങ്കില് അന്തരീക്ഷത്തിലെ കാര്‍ബണ് ഡൈ ഓക്സൈഡിന്റെ അളവ് 350 ppm ല് താഴെ നിര്‍ത്തണം. അതില് കൂടുതലായാല് കാലാവസ്ഥ മോശമാകും. അമിത രാസവളപ്രയോഗം കടലിന്റെ രാസഘടനക്ക് കാരണമാകും അത് മത്സ്യ സമ്പത്തിനെ ബാധിക്കും. ഇതൊന്നും കാല്‍പ്പനികതയല്ല.\nഎന്നാല് നാം ഭൂമിയെ സംരക്ഷിക്കാനിറങ്ങുകയും പ്രകൃതിയുടെ സൗന്ദര്യം നിലനിര്‍ത്താന് ക്രീം പുരട്ടാനും തുടങ്ങുന്നത് നമ്മുടെ അഹങ്കാരമാണ് കാണിക്കുന്നത്. ശരിക്കും ആ ചിന്താഗതിതന്നെയാണ് എല്ലാ പ്രശ്നത്തിനും കാരണം. നാം പ്രകൃതി നിയമങ്ങള്‍ക്ക് അടിമപ്പെട്ട് ജീവിക്കാന് വിധിക്കപ്പെട്ടവരാണ്. ശാസ്ത്രം ആ നിയമങ്ങള് കണ്ടെത്തുന്ന മുറക്ക് പ്രസിദ്ധപ്പെടുത്തുന്നുമുണ്ട്. ഉദാഹരണത്തിന് കാര്‍ബണ് ഡൈ ഓക്സൈഡിന്റെ കുഴപ്പം ആദ്യം കണ്ടെത്തിയത് 200 വര്‍ഷം മുമ്പ് ഫോറിയര് എന്ന ശാസ്ത്രജ്ഞനാണ്. എന്നാല് പുതിയ കണ്ടെത്തലുകള്‍ക്കനുസരിച്ച് മാറ്റങ്ങളുണ്ടാക്കാന് നമ്മുക്ക് രാഷ്ട്രീയ ഇച്ഛാശക്തി ഇല്ലാതായിപ്പോയി. കാരണം നമുക്കിതൊന്നും അറിയില്ല.\nശാസ്ത്ര സിദ്ധാന്തങ്ങള് പ്രാവര്‍ത്തികമാക്കുന്ന വ്യവസായം (കോര്‍പ്പറേറ്റ്) ആണ് നമ്മളില് ഈ അഹങ്കാരം കുത്തിവെക്കുന്നത്. പരിസ്ഥിതി വാദം കാല്‍പ്പനികതയാക്കുന്നതു വഴി അവര്‍ക്കും അവരുടെ കുഴലൂത്തുകാരായ മാധ്യമങ്ങള്‍ക്കും ധാരാളം ഗുണങ്ങളുണ്ട്. പുച്ഛത്തോടെ പരിസ്ഥിതി വാദം മുന്നോട്ട് വെക്കുന്ന പ്രശ്നങ്ങളെ നിസാരവത്കരിക്കാന് കഴിയുന്നു. മാധ്യങ്ങളുപയോഗിച്ചുനടത്തുന്ന പ്രചാരവേലകള് വഴി സാങ്കേതിക വിദ്യയുടെ ഗുണങ്ങളനുഭവിക്കുന്ന പൊതു സമൂഹത്തെ തെറ്റിധരിപ്പിച്ച് ഉത്തരവാദിത്തത്തില് നിന്ന് ഒഴിഞ്ഞുമാറിക്കാന് കഴിയുന്നു. അഥവാ വികാരജീവികളെന്ന ആര്‍ക്കെങ്കിലും എന്തെങ്കിലും ചെയ്യണമെന്ന് തോന്നിയാല് അവര്‍ക്കായി ഭൂമിയെ സംരക്ഷിക്കാന് വര്‍ഷത്തിലെ ഒരു ദിവസത്തെ ഒരു മണിക്കൂര് പരിപാടികള് സംഘടിപ്പിച്ച് അതിന്റെ മാധ്യമ കവറേജ് കണ്ട് സംതൃപ്തിപ്പെടാനും അവസരം നല്‍കുന്നു. ഭൂമിയെ സംരക്ഷിക്കുക എന്ന അഹങ്കാര പരിപാടി കൊണ്ടു പോലും കോര്‍പ്പറേറ്റ് ഭൂമിയിലെ വിഭവ ചൂഷണത്തിന്റെ ആശയമാണ് പ്രചരിപ്പിക്കുന്നത്.\nസെലിബ്രിറ്റികളും സാംസ്കാരിക നായകരും മാധ്യമ നിര്‍മ്മിതിയായ വിഗ്രഹങ്ങളായതുകൊണ്ട് അരാഷ്ട്രീയതയും അറിവില്ലായ്മയും പ്രചരിപ്പിക്കുന്നതിന്റെ ഭാഗമായി ഇത് ആവര്‍ത്തിക്കുന്നു എന്ന് മാത്രം.\nപക്ഷേ ഇനി ഒരുക്കലും ഭൂമിയെ സംരക്ഷിക്കൂ എന്ന് പറയല്ലേ, നമ്മുടെ കുഞ്ഞുങ്ങളെ സംരക്ഷിക്കൂ എന്ന് തിരുത്തൂ.\nമുമ്പത്തെ ലേഖനം പോര്‍ട്ട്‌ലാന്റ് ഉപകരണ ലൈബ്രറി\nഅടുത്ത ലേഖനം രാത്രിയിലും പ്രവര്‍ത്തിക്കുന്ന സൗരോര്‍ജ്ജ നിലയം\n4 thoughts on “ഭൂമിയെ നമ്മള് സംരക്ഷിക്കേണ്ടതുണ്ടോ?”\nജൂണ് 16, 2011 -ല് 5:36 pm\nതാങ്കളുടെ അഭിപ്രായത്തോട് വിയോജിപ്പുണ്ട്..കാരണം പുഴയെ മലിനമാക്കിയത് നമ്മളാണ്, കാടിനെ ഇല്ലാതാക്കുന്നത് നമ്മളാണ്.. പ്രകൃതിയുടെ വരദാനമായ മലകൾ ഇല്ലാതാക്കിയത് നമ്മളാണ്..വായുവിൽ കാർബൺ ഡൈ ഓക്സൈഡ് കൂട്ടിയത് നമ്മളാണ്…ഇതൊന്നും പ്രകൃതിയല്ല എന്നത് ശരി തന്നെ …അപ്പോൾ ഭൂമിയെ സംരക്ഷിക്കേണ്ടത് നമ്മൾ തന്നെയാണ് നമ്മൾക്ക്, തലമുറകൾക്ക് ജീവിക്കണമെങ്കിൽ.. സ്വയം തിരുത്തി..വൃത്തികേടാക്കുന്നവരെ തിരഞ്ഞു പിടിച്ച്….\nഅല്ലാതെ അന്യഗ്രഹ ജീവികൾ വന്ന് ആ കൃത്യം ഏറ്റെടുക്കുമെന്ന് തോന്നുന്നില്ല..\n…പുഴകൾ വേണ്ടപ്പെട്ട അധികാരികൾ സംരക്ഷിക്കാത്തതു കൊണ്ടാണ് ഇല്ലാതാകുന്നത്.. വെട്ടിപ്പിടിച്ചും, മണലെടുത്തും..\nകാടുകൾ… മലകൾ.. ഒക്കെ..അതേ പോലെ തന്നെ…നമ്മൾ ഓരൊരുത്തരും ശ്രദ്ധിച്ചില്ലെങ്കിൽ ഭൂമിയെ സംരക്ഷിച്ചില്ലെങ്കിൽ ഭൂമിക്കും അതൊരു പ്രശ്നമാണ്..\n..നമ്മളെ ജനിപ്പിച്ചത് മാതാ പിതാക്കളാണ്…. അവർ നമ്മളേക്കാൾ മുന്നേ ജനിച്ചവരാണ്.. നമ്മൾ ജനിക്കുന്നതിനു മുൻപെ അവർ ഇവിടെ ഉണ്ടായിരുന്നു…. അതിനാൽ നമ്മൾ മാതാപിതാക്കളെ സംരക്ഷിക്കാതിരുന്നാലും ഒന്നും സംഭവിക്കില്ല.\nനമ്മൾ വളർന്നു വലുതായതിനാൽ അവരെ ഇറക്കി വിട്ടാലും ഒരു കുഴപ്പവും ഇല്ല എന്നു പറയുന്നത് പോലെയായി താങ്കളുടെ പറച്ചിൽ……..\nഅന്നെത്തെ ജീവികൾ അത്ര വിനാശകരമായ കാഴ്ചപ്പാടുള്ളവർ ആയിരുന്നില്ല..മനുഷ്യർ തന്നെ അമ്പും വില്ലുമെടുത്ത് യുദ്ധം ചെയ്യുന്നവർ… വാളും കുന്തവും പരിചയുമെടുത്ത് യുദ്ധം ചെയ്യുന്നവർ..അവർ പരസ്പരം വെട്ടി മരിക്കുമെന്നല്ലാതെ ഭൂമിക്ക് ഒരു കുഴപ്പവും ഉണ്ടാകില്ല.. എന്നാൽ ഇന്നോ? .പഴയ തലമുറയല്ല ഇന്നുള്ളത്.. കൂടുതൽ അറിവുള്ള ചിന്താശീലരായ ചിന്താശൂന്യർ.!…ഇന്ന് വിനാശകരമായ ബോംബുകൾ ഉണ്ടാക്കി കാത്തിരിക്കയാണവർ.. അത് ഭൂമിയെ അപ്പാടെ ഇല്ലാതാക്കില്ലെന്ന് ആരു കണ്ടു…?\nഅപ്പോൾ താങ്കളുടെ അവകാശവാദങ്ങൾ.. ഭൂമി തന്നെ ഇല്ലാതായാൽ പ്രപഞ്ചത്തിനെന്ത് സംഭവിക്കും എന്ന മറു ചോദ്യത്തിലവസാനിച്ചേക്കാം..\nവിമർശിച്ചതായി കരുതരുത്…എന്റെ ചിന്തകൾ മാത്രമാണിത്.. ഒരു പക്ഷെ നിങ്ങൾ വിശേഷിപ്പിച്ചേക്കാം വിഡ്ഡിത്തമെന്ന്.. !\nജൂണ് 17, 2011 -ല് 8:59 am\nതാങ്കള് പറയുന്നത് വിഡ്ഡിത്തമല്ല. താങ്കള് താങ്കളുടെ വീക്ഷണ കോണിലൂടെ കാര്യങ്ങള് പറയുന്നതേയുള്ള. വിമര്‍ശനങ്ങള് നല്ലതാണ്. അവ നമ്മുടെ ആശയങ്ങള് ശരിയോ തെറ്റോ എന്ന് പരിശോധിക്കാന് അവസരം നല്‍കും.\n=>ഭൂമിയെ സംരക്ഷിച്ചില്ലെങ്കിൽ ഭൂമിക്കും അതൊരു പ്രശ്നമാണ്..\nഎനിക്ക് തോന്നുന്നത്, താങ്കള് തെറ്റായാണ് ഈ ലേഖനം വായിച്ചതെന്നാണ്. ഈ ലേഖനം തത്വചിന്താപമാണ്. നാം ആരെന്നുള്ള ചോദ്യമാണ് ഇത് ഉയര്‍ത്തുന്നത്. നാം ഭൂമിയടെ ജൈവവ്യവസ്ഥക്കകത്ത് ജീവിക്കുന് ചെറിയ ജീവികളാണ്. നമ്മേക്കാള് വളരെ വളരെ വലുതാണ് ഭൂമി. അതുപോലെ നാം ഇപ്പോള് ജീവിക്കുന്ന ഭൂമിയിലെ അവസ്ഥ ഭൂമിയുടെ ചരിത്രത്തിലെ വളരെ ചെറിയ കാലഘട്ടമാണ്. ഇത് മഹത്തായ കാലമെന്ന് എങ്ങനെ നമുക്ക് പറയാന്‍കഴിയും? നമ്മേ സംബന്ധിച്ചടത്തോളം ഇത് മഹത്തായ കാലമായിരിക്കാം. പക്ഷേ ഭൂമിക്കോ പ്രപഞ്ചത്തിനോ അങ്ങനെയല്ല. നമ്മുടെ അറിവില്ലായ്മയും അഹങ്കാരവും സങ്കുചിത സ്വഭാവും കൊണ്ടാണ് നാം അങ്ങനെ കരുതുന്നത്. അതേ സ്വഭാവങ്ങള് കൊണ്ടുതന്നെയാണ് താങ്കള് പറഞ്ഞ പ്രശ്നങ്ങളെല്ലാം ഉണ്ടാകുന്നത്. അടിസ്ഥാന പ്രശ്നം നമ്മുടെ ആ മനോഭാവങ്ങളാണ്.\n=>നമ്മൾ വളർന്നു വലുതായതിനാൽ അവരെ ഇറക്കി വിട്ടാലും ഒരു കുഴപ്പവും ഇല്ല എന്നു പറയുന്നത് പോലെയായി താങ്കളുടെ പറച്ചിൽ……..\nതാങ്കള് ഉപയോഗിച്ച ഉദാഹരണം തെറ്റാണ്. നമ്മളും നമ്മുടെ മാതാപിതാക്കളും പോലെ ഭൂമിയും നമ്മളും രണ്ട് വ്യത്യസ്ഥ വസ്തുക്കളല്ല. നമ്മേകൂടി ഉള്‍ക്കൊള്ളുന്നതാണ് ഭൂമി. നമ്മുടെ ശരീരത്തിലെ ഒരു ചെറിയ അവയവം നമ്മേ സംരക്ഷിക്കണം എന്ന് പറയുന്നപോലെ അസംബന്ധമാണ് നാം ഭൂമിയെ സംരക്ഷിക്കണം എന്ന് പറയുന്നത്.\nനമുക്ക് ഭൂമിയേക്കാള് വളരാനാവുമോ? അങ്ങനെ ചെയ്യാന് കഴിഞ്ഞാല് നമുക്ക് പറയാം നാം ഭൂമിയെ സംരക്ഷിക്കണം എന്ന്. നമുക്ക് ഒരിക്കലും ഭൂമിയേക്കാള് വലുതാകാന് കഴിയില്ല. അങ്ങനെയാണെന്ന കള്ള പ്രചരണം നടത്തുന്നത് വ്യവസായികളാണ്. അവരുടെ ലാഭത്തിനും സഹജീവികളെ ചൂഷണം ചെയ്യാനുമുള്ള പ്രചാരവേലയാണ് നാം എന്തോ വലുതാണെന്നെന്ന ആശയം.\nശരിക്കും സംരക്ഷണം വേണ്ടത് നമ്മുടെ ഭാവി തലമുറക്കാണ്. പണക്കാര് അത് ചെയ്യുന്നുണ്ട്. ദരിദ്രരായിരിക്കും സഹിക്കാന് പോകുന്നത്. പണക്കാരെ നിര്‍മ്മിക്കുന്നത് ദരിദ്രരാണെന്നുള്ളതെ വേറൊരു കാര്യം.\nജൂണ് 21, 2011 -ല് 7:10 pm\nഫെബ്രുവരി 18, 2019 -ല് 11:34 am\nsatheesh ന് മറുപടി കൊടുക്കുക മറുപടി റദ്ദാക്കുക


അടുത്ത വിദേശയാത്രയില് മറ്റേ മോദിയെ കൊണ്ടുവരണേ - മോദിയോട് രാഹുല്-\nFebruary 20, 2018, 11:11:00 pm\nമെണ്ടിപതാര് (മേഘാലയ): മോദി സര്‍ക്കാര് അഴിമതിക്കാരെ സംരക്ഷിക്കുന്ന നിലപാടാണ് സ്വീകരിക്കുന്നതെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി. 'അഴിമതി തടയുന്നില്ലെന്ന് മാത്രമല്ല, അതില് സജീവമായി പങ്കെടുക്കുകയാണ് സര്‍ക്കാര്. തട്ടിപ്പു നടത്തിയ വിജയ് മല്യയെയും നീരവ് മോദിയെയും രക്ഷപ്പെടാന് സര്‍ക്കാര് ഒത്താശ ചെയ്യുകയും ചെയ്തു' - രാഹുല് കുറ്റപ്പെടുത്തി. നിയമസഭാ തെരഞ്ഞെടുപ്പു നടക്കുന്ന മേഘാലയയില് രണ്ടാം ഘട്ട പ്രചരണത്തിനെത്തിയതായിരുന്നു കോണ്‍ഗ്രസ് അധ്യക്ഷന്.\n'്അടുത്ത വിദേശയാത്രയിലെങ്കിലും മറ്റേ മോദിയെ തിരികെയെത്തിക്കാന് പ്രധാനമന്ത്രി ശ്രമിക്കണം. കഷ്ടപ്പെട്ടുണ്ടാക്കുന്ന പണം തിരികെ ലഭിച്ചാല് രാജ്യത്തെ ജനങ്ങള് നന്ദിയുള്ളവരായിരിക്കുമെന്നും രാഹുല് തുടര്‍ന്നു.


സോഫ്റ്റ് വെയറുകള് ഉരുളകളായുരുട്ടി പരുവപ്പെടുത്തി മേലാളന്മാര്‍ക്ക് അര്‍മാദിച്ച് കളിക്കാനും, നമ്മളെ ചളി വാരിത്തെറിപ്പിക്കാനും എറിഞ്ഞ് കൊടുത്തിട്ട് ഒന്നു നടുവ് നിവര്‍ത്തിയതേ ഉള്ളൂ... ഇപ്പ വരും,എട്ടാമത്തെ ഉണ്ട പരന്നു പോയി, പതിനേഴാമത്തേത് വാഴക്കാപ്പരുവം എന്നും പറഞ്ഞ്.\nഅതിന് മുന്‍പ് ഞാനിതൊന്നുരുട്ടി..\nകിടക്കട്ടെ ഉണ്ട ഒരെണ്ണം..\nഎല്ലാ ബ്ലോഗിലും വന്ന് കമന്റാത്തത് ഉരുളത്തിരക്കു കൊണ്ടാണെന്ന് കണ്ടറിഞ്ഞ് വിധേയന് മാപ്പ് തരിക..!\nഅത് കലക്കി വര്‍ണ്ണമേ.. ആകപ്പാടെ ഒരു വിജൃംഭനം!!\nഇന്തെന്തു നീലം കോലാണ്ടപ്പിള്ളേ..കുടിയും വടയും എവിടെ\nമേഘമേ, ഇട്ടപ്പോഴേ വായിച്ചൂ. ഇഷ്ടത്തോടെ വായിച്ചു. ഇനി കര്‍മ്മങ്ങളായ ഖോട്ടോഫ്ദ്ദഡ്ഡേ ആദികാര്യങ്ങള്‍ക്കായി ഒന്നുകൂടി വായിച്ചിട്ട് വീണ്ടും വരാം. വീണ്ടും ചന്തിക്കവരേക്കും വണക്കം തലൈവരേ..\nപാച്ചുവിന്റെ വിളിമാറി ചെമ്പാ എന്നായത് കോളേജുകാലത്തെ ഒരു സംഭവമാണോര്‍മ്മിപ്പിച്ചത്.\nശാസ്ത്രീയ സംഗീത മത്സരത്തിന്, സാധാരണ സംഗീതത്തെപ്പറ്റിപ്പോലും അശേഷം വിവരമില്ലാത്ത രണ്ടുപേര് - സുഭാഷ്, റ്റോം - ഒരു ഹാര്‍മോണിയവും സംഘടിപ്പിച്ച് സ്റ്റേജിലെത്തി.\nസുഭാഷ്, 'എന്തരോ മഹാനുഭാവലു' ഒരു വരി നീട്ടിപ്പാടി.\nഹാര്‍മോണിയത്തില് ചുമ്മാ ഓരോ ഒച്ചകള് കേല്‍പ്പിച്ചുകൊണ്ടിരുന്ന റ്റോം, സബാഷ് എന്നു തലകുലുക്കി അതിനെ അഭിനന്ദിച്ചു.\nസുഭാഷ് അതില്‍നിന്നും ഊര്‍ജ്ജം ഉള്‍ക്കൊണ്ട് വീണ്ടും ആ വരി കഴിയുന്നതുപോലൊക്കെ സംഗതികള് കേറ്റിപാടി.\nഇത്തവണയും റ്റോം, 'വാഹ്, സബാഷ്'\nമൂന്നലു തവണ അവരതുതുടര്‍ന്നു.\nപിന്നെ ഒന്നു നിറുത്തി റ്റോമിനെ നോക്കി, 'അഞ്ചര കട്ട' എന്ന്. എല്ലാം തയ്യാറെന്നപോലെ റ്റോമും.\nപക്ഷേ സകല പ്രതീക്ഷകളേയും തെറ്റിച്ചുകൊണ്ട് സുഭാഷ് വീണ്ടും അതേ വരി അല്‍പം ഉറക്കെപാടിയപ്പോള്, റ്റോം അതിലേറെ ഉറക്കെ, 'സുഭാഷ്...' എന്ന് ഒരു warning tone-ലാണ് വിളിച്ചുപോയത്.\nപ്രിയ വര്‍ണ്ണമേഘങ്ങളേ, “വിജൃംഭനം“ കിടിലം!\nകിടിലോല് കിടിലന് അവതരണം.\nഅതാണ് ഹൈലൈറ്റ് ല്ലേ. പോസ്റ്റ് സൂപ്പര്‍ബ്!\nവര്‍ണമേഘമേ, കൊള്ളാലോ പാച്ചു പുരാണം.\nപാവം പാച്ചു..... പക്ഷെ ലക്കി ബാച്ചിലര്\nവര്‍ണ്ണം, പോസ്റ്റ് ഞെരിപ്പന് :-)\nവെണ്ണിക്കുളത്തും ലോക്കല് അഭിനേതാക്കള് കൂടിച്ചേര്‍ന്ന് ഒരു നാടകം കളിച്ചു.\nഉഗ്രന് നാടകം ആയിരിക്കും എന്ന് കരുതി ഞാന് കുടുംബസമേതം മുന്‍സീറ്റില് നേരത്തെ തന്നെ ആസനസ്ഥനായി.\nകര്‍ട്ടനില്ലാത്ത നാടകമാണ്. (കര്‍ട്ടനിടാന് പിരിവ് തികഞ്ഞില്ല)\nമെയിന് റോളില് ബാര്‍ബര് സദാ, മൂപ്പരുടെ അച്ഛനായി തെങ്ങ് കയറ്റക്കാരന് കേശവന്.\nഹ ബെസ്റ്റ്! എന്ന് തോന്നിയെങ്കിലും വന്നതെല്ലേ, സ്വന്തം നാട്ടുകാരല്ലേ എന്നൊക്കെ കരുതി എണീറ്റു പോകാതെ അവിടെയിരുന്നു.\nസംഗതി സ്ഥിരം നാടകം..കുഷ്ഠരോഗിയായ അമ്മ, തെറ്റിപ്പിരിഞ്ഞു നില്‍ക്കുന്ന മകന്, അച്ഛന്, ഇടക്ക് ഒരു കാമുകി(ചായക്കടക്കാരന് രാഘവന്റെ മോള് വിലാസിനി).\nമകനും അച്ഛനും ഒരു രംഗത്ത് കണ്ട് മുട്ടുന്നു.\n“നിനക്ക് ഇപ്പോളാണോ ഞങ്ങളെ ഓര്‍മവന്നത്..പറേടാ പട്ടീ..”എന്നച്ഛന്റെ ഡൈലോഗ്.\nഅച്ഛന് : നിനക്ക് ഇപ്പോളാണോ ഞങ്ങളെ ഓര്‍മവന്നത്..പറേടാ പട്ടീ..\nമകന് : ......\nമകനായി വന്ന സദാ ഒന്നും മിണ്ടുന്നില്ല.\nഅച്ഛന് വീണ്ടും : നിനക്ക് ഇപ്പോളാണോ ഞങ്ങളെ ഓര്‍മവന്നത്..പറേടാ പട്ടീ..\nസദാ കല്ലു പോലെ നില്‍ക്കുന്നു. ഒന്നും മിണ്ടുന്നില്ല. ഡൈലോഗ് മറന്നിരിക്കുന്നു.\nഅച്ഛന് : പറേടാ പട്ടീ\nഅച്ഛന്(കണ്‍ഫ്യൂസ്‌ഡ് ആയി വീണ്ടും) : പഴേടാ പട്ടീ..\nഅച്ഛന്(ദയനീയമായി ) : ഏടാ പഴേടാ പട്ടീ..\nഅച്ഛന്(പിറുപിറുക്കുന്നു) : പഴേടാ പട്ടീ..\nമള്‍ട്ടിപ്പിള് പട്ടിവിളി കേട്ടിട്ടും ശില പോലെ നില്‍ക്കുന്ന സദാ.\nകേശവന് പിന്നെ ചെയ്തെതിന് കാരണം ഇപ്പൊളും അവ്യക്തം.\nപറേടാ പട്ടീ പഴേടാ പട്ടീ എന്ന് ഇടവിട്ട് പിറു പിറുത്ത് കൊണ്ട് സ്റ്റേയ്ജില് കേശവന് പതുക്കെ അങ്ങു മലര്‍ന്ന് കിടന്നു.\nപിന്നെ നിലത്ത് കിടന്ന് കൊണ്ട് സദായ്ക്ക് ഡൈലോഗ് പറഞ്ഞ് കൊടുക്കാന് ശ്രമമായി. ഇടക്ക് നാട്ടുകാര്‍ക്ക് നാടകത്തിന്റെ കണ്ടിന്യുറ്റി നഷ്ടപ്പെടാതിരിക്കാന് ഉറക്കെ “പഴേടാ പട്ടി“ യും.\nഒന്നും ഏശിയില്ല. ഐസായ സദാ പതുക്കെ നടന്ന് മറഞ്ഞു. അല്പ നേരം പിന്നാലെ മൂട്ടിലെ പൊടി തട്ടിക്കളഞ്ഞ് കേശവനും.\nഅത്ഭുതമെന്ന് പറയട്ടെ, ആരും കൂവിയില്ല.\nഇന്നും ആ പറേടാ പട്ടി ഡൈലോഗ് ഓര്‍മ്മകളില് പച്ചപിടിച്ച് നില്‍ക്കുന്നു.\nനന്നായി. നല്ല വിവരണം.\nനല്ല വെറൈറ്റിയുള്ള പൊസ്റ്റുകള്. എന്തു തരം സാഹിത്യവും മേഘത്തിന്റെ കൈയ്യില് സുരക്ഷിതം... :)\nകണ്ണൂസ്: ഇതെഴുതാന് തുടങ്ങിയപ്പോ തുടങ്ങിയ വിജൃംഭനമാ, ഇതു വരെ പോയിട്ടില്ല.\nദേവാ: അതു കലക്കി\nവക്കാരീ: ഞാനും അതേ ഇഷ്ടത്തോടെയാ ഉദയസൂര്യനില് വരാറ്.\nമഴനൂല്: അല്ല അതു ശരിക്കും അവര് രണ്ടു പേരായിരുന്നോ? ഹാര്‍മോണിയം വശമില്ലല്ലോ അല്ലേ?\nവിശാലന്: ഗുരുവേ നമ:\nഅരവിന്ദ്: 'പഴേടാ പട്ടീ' പറച്ചില് മുന്നിലിരുന്നു കണ്ടു.ഇമ്മാതിരി നാടക വിജൃംഭനങ്ങള് നാട്ടിലെല്ലാം സര്‍വ സാധാരണമാ.\nകുട്ടപ്പായി: അത്രയ്ക്ക് ഭദ്രമല്ല ന്നാ തോന്നുന്നെ...\nകുറുമാന്: ലക്കി ബാച്ചിലര് തന്നെ. അബദ്ധം ചോദിച്ചു നോക്കി. കിട്ടിയില്ല, ഭാഗ്യവാന്.\nമനോഹരം. പാഞ്ചാലി വിചാരിച്ചാലും നാലാളെ ചിരിപ്പിക്കാം എന്നോര്‍മ്മിപ്പിച്ചതിന് പ്രത്യേകം നന്ദി. വിജൃംഭിതന്, ജഢികാസക്തി ഇങ്ങനെ ഉള്ള വാക്കുകള് ഒരു മുതല്‍ക്കൂട്ട് തന്നെ. ഇങ്ങനത്തെ വാക്കുകള് പുതിയത് ഇനി റിലീസ് ആ‍കൂന്ന മുറയ്ക്ക് അറിയിക്കണം.\n‘വിജൃംഭിതന്‘ ഇതിന്റെ ശരിയായ അര്‍ത്ഥം എന്താണു? ഉമേഷേന് ഇവിടെ എവിടെ എങ്കിലും ഉണ്ടെങ്കില് ഈ പോസ്റ്റിലേക്കു വരാന് അപേക്ഷ??\nപണ്ട് വായിച്ചപ്പോള് ബ്ലൊഗ്ഗറ് ഹറ്ത്താല് പ്രഖ്യാപിച്ചിരുന്ന കാരണം കമന്റാന് പറ്റിയില്ല..\nപാഞ്ചാലി കഥ കലക്കീ... ഏതോ പടത്തിലും വന്നിട്ടുണ്ട് ഈ സീന് എന്നൊരോറ്മ..\nഒരുപാടു കേട്ടിട്ടുള്ള തമാശയാണെങ്കിലും (വഴിപോക്കാ, സിനിമ “നന്മ നിറഞ്ഞവന് ശ്രീനിവാസന്” ആണെന്നു തോന്നുന്നു) പ്രതിപാദനരീതി സൂപ്പര്. അതിനു മുമ്പുള്ള വിവരണവും, അതിനു തൊട്ടു ശേഷമുള്ള ഡയലോഗും, ബാക്കിക്കഥയുമൊക്കെ.\nമേഘങ്ങളുടെ കുറേ പോസ്റ്റു വായിക്കാന് കിടക്കുന്നു. പഴയ റെസൊലൂഷന് മാറ്റാന് “ക്ലിക്ക്” എന്നു പറയുന്ന ഡയലോഗൊക്കെ മാറ്റി, അല്ലേ? അറിഞ്ഞില്ലാരുന്നു...\nഒരുപാടു കേട്ട കഥയാണെങ്കിലും പ്രതിപാദനരീതി സൂപ്പര്!\nവഴിപോക്കാ, അതു “നന്മ നിറഞ്ഞവന് ശ്രീനിവാസന്” ആണെന്നു തോന്നുന്നു. സിനീമ ഞാന് കണ്ടതല്ല, ആരോ പറഞ്ഞു കേട്ടതാണു്.\nതുടക്കവും, കഥയ്ക്കു മുന്നിലെ വിവരണവും, സംഭവത്തിനു പിന്നിലെ ഡയലോഗും, പിന്നെയുള്ള കഥയും ഒക്കെ കലക്കി.\nവര്‍ണ്ണത്തിന്റെ ഒരുപാടു പോസ്റ്റുകള് വായിക്കാന് കിടക്കുന്നു. പഴയ “ക്ലിക്ക്” എന്നു പറഞ്ഞു റെസലൂഷന് മാറ്റാന് പറയുന്ന പടമുള്ള ടെമ്പ്ലേറ്റൊക്കെ മാറ്റി, അല്ലേ?\n(ബ്ലോഗര് ഒരു തവണ ഇതു കൊണ്ടുപോയി. സന്തോഷ് അന്നേ പറഞ്ഞതാ, നോട്ട്പാഡില് ടൈപ്പു ചെയ്തിട്ടു് അവസാനം പേസ്റ്റ് ചെയ്യാന്. വിവരമുള്ളവര് പറയുന്നതു കേള്‍ക്കണം എന്നു പറയുന്നതു് ഇതാണു്...)\nഅമറന് പോസ്റ്റ് :)\nജഡികാസക്തിയിലധിഷ്ടിതമായ വിജൃംഭനങ്ങളുടേ ഒരു ആന്തോളനം പോസ്റ്റ് വായിച്ചു കഴിഞ്ഞപ്പോ..\nനല്ല പോസ്റ്റാണല്ലോ! കലാഭവന് മണിയൊക്കെയുള്ള മറ്റൊരു സിനിമയിലും ഇതുപോലൊരു രംഗമുള്ളതായി ചെറിയൊരോര്‍മ.\nഉമേഷ്‌ജിയേ, വിവരമുള്ളവര് പറയുന്നത് വിവരമുള്ളവര് കേട്ടാല്.......മതീ.......ന്നാ... ല്ലേ? :)(അതുകൊണ്ടല്ലേ, ഞാനിതൊന്നും കേള്‍ക്കാത്തത്)\nക്വോട്ടാമെന്നും പറഞ്ഞു പോയിട്ട് ക്വോട്ടാന് വന്നപ്പോള് ആള്‍ക്കാരൊക്കെ എല്ലാം ക്വോട്ടി. എന്നാലും കൃഷ്ണാ വിളി മാറി ചെമ്പാ വിളിയായ സീന് ശരിക്കങ്ങു പിടിച്ചു. നേരില് കണ്ട ഒരു പ്രതീതി.


വേദിയിൽ പൊട്ടിക്കരഞ്ഞ ഗായികയുടെ കണ്ണീരൊപ്പി എസ്.പി.ബി ; വിഡിയോ |S P Balasubrahmaniam\nവേദിയിൽ പൊട്ടിക്കരഞ്ഞ ഗായികയുടെ കണ്ണീരൊപ്പി എസ്.പി.ബാലസുബ്രഹ്മണ്യം ; വിഡിയോ\nമനോരമ ലേഖിക November 22, 2019 05:19 PM IST\nവേദിയിൽ പൊട്ടിക്കരഞ്ഞ സഹഗായികയുടെ കണ്ണീരൊപ്പി ആശ്വസിപ്പിച്ച് എസ്.പി. ബാലസുബ്രഹ്മണ്യം വാർത്തകളിൽ നിറഞ്ഞിരുന്നു. പാട്ടിനിടയിലെ നാടകീയ രംഗങ്ങളുടെ വിഡിയോ ഇപ്പോൾ വൈറലാവുകയാണ്. ‘മലരേ മൗനമാ.... ’ എന്ന ഗാനം തമിഴ് ചലച്ചിത്ര മേഖലയിലെ എക്കാലത്തെയും ഹിറ്റ് പ്രണയഗാനങ്ങളിലൊന്നാണ്. വിദ്യാസാഗർ ഈണം പകർന്ന് എസ്.പി. ബാലസുബ്രഹമ്ണ്യവും എസ്.ജാനകിയും ചേർന്നാലപിച്ച ഈ ഗാനം നിരവധി വേദികളിലിൽ എസ്പിബി പാടിയിട്ടുണ്ട്.\nഗാനഗന്ധർവന്റെ കാലിൽ തൊട്ട് എസ്.പി.ബി; അത് പാടാൻ ഏറെ ബുദ്ധിമുട്ടിയെന്ന് യേശുദാസ്\nഅടുത്തിടെ തൃശൂരിൽ ചേതന മീഡിയ അക്കാദമിയുടെ ജൂബിലി ആഘോഷവുമായി ബന്ധപ്പെട്ട് വേദിയിലെത്തിയ എസ്പിബി ഈ പാട്ട് ഒരിക്കൽ കൂടി പാടി. മനീഷ കെ.എസ്. ആയിരുന്നു സഹഗായിക. ആരാധ്യ ഗായകനൊപ്പം വേദി പങ്കിടാൻ സാധിച്ചതിന്റെ സന്തോഷത്തിൽ മനീഷയുടെ കണ്ണുകൾ പലതവണ നിറഞ്ഞൊഴുകി. വേദിയിൽ വച്ച് ആ കണ്ണീരൊപ്പി മനീഷയെ ചേർത്തു പിടിച്ച് എസ്പിബി ആശ്വസിപ്പിച്ചു.\nമനീഷയുടെ ഹൃദ്യമായ ആലാപനം എസ്പിബിക്ക് ഏറെ ഇഷ്ടമായി. ആലാപനത്തിനു ശേഷം പ്രിയ ഗായകന്റെ കാലിൽ വീണ് മനീഷ അനുഗ്രഹം വാങ്ങി.\nതനിക്കു ലഭിച്ച അമൂല്യ അവസരത്തെക്കുറിച്ച് ഗായിക ഫെയ്സ്ബുക്കിൽ കുറിപ്പ് പങ്കു വച്ചിരുന്നു. ജീവിതത്തിൽ ഈശ്വര സാന്നിധ്യം അറിഞ്ഞ ദിനം എന്നാണ് ഗായിക ആ അവസരത്തെ വിശേഷിപ്പിച്ചത്. വേദിയിലെ വികാരനിർഭരമായ രംഗങ്ങൾ കണ്ട് സദസിലുണ്ടായിരുന്നവരുടെ കണ്ണുകൾ ഈറനണിഞ്ഞു.


‘കെട്ടിയിടാന് ഞാനെന്താ പോത്താണോ?’; കാശ്മീരില് ജീപ്പിന് പിന്നില് കെട്ടിയിട്ട ഫാറൂഖ് അഹമ്മദ് ധര് – Chandrika Daily\nBy chandrika Tuesday May 23, 2017 08:08 am\n‘കെട്ടിയിടാന് ഞാനെന്താ പോത്താണോ?’; കാശ്മീരില് ജീപ്പിന് പിന്നില് കെട്ടിയിട്ട ഫാറൂഖ് അഹമ്മദ് ധര്\nശ്രീനഗര്: ജീപ്പിനു പിന്നില് കെട്ടിയിട്ട് കല്ലേറു തടയാന് താനെന്താ മൃഗമാണോ എന്ന് കാശ്മീരില് സൈന്യം ജീപ്പിനു പിന്നില് കെട്ടിയിട്ട യുവാവ് ഫാറൂഖ് അഹമ്മദ് ധര്. യുവാവിനെ കെട്ടിയിട്ട്…\nശ്രീനഗര്: ജീപ്പിനു പിന്നില് കെട്ടിയിട്ട് കല്ലേറു തടയാന് താനെന്താ മൃഗമാണോ എന്ന് കാശ്മീരില് സൈന്യം ജീപ്പിനു പിന്നില് കെട്ടിയിട്ട യുവാവ് ഫാറൂഖ് അഹമ്മദ് ധര്. യുവാവിനെ കെട്ടിയിട്ട് സൈന്യത്തിനുനേരെയുള്ള കല്ലേറ് തടയാന് മുന്നിട്ടിറങ്ങിയ മേജര് നിതിന് ഗൊഗോയെ ആദരിക്കാന് കരസേനാ മേധാവി ഉത്തരവിട്ടിരിക്കുന്നതിന് പിന്നാലെയാണ് ഫാറൂഖിന്റെ പ്രതികരണം.\nജീപ്പിനു പിന്നില് യുവാവിനെ കെട്ടിയിട്ടവരെ ആദരിക്കുന്നതാണ് ഇന്ത്യന് നിയമമെങ്കില് തനിക്കൊന്നും പറയാനില്ലെന്ന് ഫാറൂഖ് പറഞ്ഞു. ഇത് നിയമവിധേയമാക്കുന്ന ഏത് നിയമമാണ് ഇന്ത്യയിലുള്ളത്. തനിക്ക് കല്ലുപോലും പെറുക്കിയെടുക്കാനോ ആ മേജറിനോട് യുദ്ധം ചെയ്യാനോ കഴിയില്ലല്ലോ? ഇങ്ങനെ കെട്ടിയിടാനും ആളുകളുടെ മുന്നിലൂടെ പ്രദര്‍ശിപ്പിക്കാനും താനെന്താ വല്ല പോത്തോ കാളയോ മറ്റോ ആയിരുന്നോയെന്നും ഫാറുഖ് ചോദിക്കുന്നു. അന്നത്തെ സംഭവത്തിന് ശേഷം തന്റെ ദേഹം ഇപ്പോഴും വേദനിക്കുകയാണ്. ഒരിക്കലും താനിനി വോട്ടുചെയ്യില്ലെന്നും ഫാറൂഖ് കൂട്ടിച്ചേര്‍ത്തു.\nഎന്നാല് സംഭവം വിവാദമായതിനെ തുടര്‍ന്ന് കരസേനാ മേധാവി രംഗത്തെത്തി.യുവാവിനെ കെട്ടിയിട്ടതിനല്ല നിതിന് ഗൊഗോയെ ആദരിക്കുന്നതെന്ന് സൈന്യം വ്യക്തമാക്കി. ഇതിനെതിരെ കാശ്മീരിലെ പ്രതിപക്ഷമായ നാഷ്ണല് കോണ്‍ഫറന്‍സും രംഗത്തെത്തിയിട്ടുണ്ട്. തെറ്റായ നടപടിയെ ആദരിക്കുന്നത് അതിനെ അംഗീകരിക്കലാണെന്ന് അവര് പറഞ്ഞു. കുറ്റാരോപിതനായ ഒരാള്‍ക്ക് ക്ലീന്‍ചീറ്റ് നല്‍കുന്നുപോലെയാണിതെന്ന് അവര് പറഞ്ഞു.\nഏപ്രില് 9-നാണ് സംഭവം. കാശ്മീരിലെ ബഡ്ഗാമിലെ ഖാന്‍സാബിബ് നിവാസിയായ ഫാറൂഖിനെ സൈന്യം ജീപ്പിനുപിന്നില് കെട്ടിയിടുകയായിരുന്നു. കല്ലേറ് തടയാനാണ് ഇങ്ങനെ ചെയ്തതെന്നായിരുന്നു സൈന്യത്തിന്റെ ന്യായം. പൊരിവെയിലത്ത് യുവാവിനെ കെട്ടിയിട്ട് നിര്‍ത്തിയ ദൃശ്യങ്ങള് സാമൂഹ്യമാധ്യമങ്ങളിലുള്‍പ്പെടെ വ്യാപകമായി പ്രചരിച്ചിരുന്നു. നടപടി വിവാദമായതോടെ സൈനികനെതിരെ പോലീസ് കേസെടുത്തു. എന്നാല് സൈനികന് പോലീസ് ക്ലീന് ചീറ്റ് നല്‍കുകയായിരുന്നു.\nCategories: Culture, More, Views Tags: farooq ahammed dar, kashmir attack


തൊപ്പിക്കാരൻ പൂച്ച | Book | Kathalokam\nവിളിക്കാതെ വിരുന്നെത്തിയ ഒരു പൂച്ചയുണ്ടാക്കുന്ന പുകിലുകൾ\nജസ്റ്റിൻ മ‌ാത്യു December 31, 2019 05:13 PM IST\nവിളിക്കാതെ വിരുന്നെത്തിയ അതിഥിയുണ്ടാക്കുന്ന പുകിലുകളാണു ദ് ക്യാറ്റ് ഇൻ ദ് ഹാറ്റ് എന്ന നോവലിന്റെ ഇതിവൃത്തം. വിരുന്നുകാരൻ ഒരു പൂച്ചയാണ്. ചുവപ്പും വെളുപ്പും നിറങ്ങളിലൂള്ള തൊപ്പി വച്ച്, ചുവന്ന ടൈ കെട്ടിയ ഒരു പൂച്ച. ഈ വിരുതന് പൂച്ച കുട്ടികൾ മാത്രമുള്ള ഒരു വീട്ടിലേക്കാണു കടന്നുവരുന്നത്. സാലിയും സഹോദരനും മാത്രമേ വീട്ടില‌ുള്ളു. അമ്മ ചന്തയിൽ പോയിരിക്കുകയാണ്. മഴകാരണം പുറത്തിറങ്ങാനോ കളിക്കാനോ വഴിയില്ലാതെ മൊത്തത്തിൽ ബോറടിച്ചിരിക്കുകയാണു കുട്ടികൾ. ആരോ നടന്നുവരുന്ന ഒച്ചകേട്ടു നോക്കുമ്പോഴാണു നമ്മുടെ കഥാനായകനെ കാണുന്നത്. മനുഷ്യനെപ്പോലെ സംസാരിക്കുന്ന പൂച്ച. കുട്ടികൾ സത്യത്തിൽ അമ്പരന്നുപോയി. മഴ നനഞ്ഞെത്തിയ പൂച്ചയുടെ കയ്യിൽ വെള്ളം തെറിക്കുന്ന കുടയുമുണ്ട്.എന്താ നിങ്ങളിങ്ങനെ വെറുതെയിരിക്കുന്നത് എന്നു ചോദിച്ചുകൊണ്ടാണു പൂച്ചയുടെ വരവ്. പൂച്ചയെ കണ്ടതും അക്വേറിയത്തിലിരിക്കുന്ന മീൻ അസ്വസ്ഥനായി തുടങ്ങി. പൂച്ചയെ വേഗം പുറത്തിറക്കു, ഇവിടെയിപ്പോൾ അമ്മയില്ലല്ലോ എന്നു പറയുന്ന മീൻ പൂച്ചയെ ശകാരിക്കാനും ഇറക്കിവിടാനും ശ്രമം നടത്തി. എന്നാൽ മഹാ വികൃതിയായ പൂച്ച ഇതു വല്ലതും കേട്ടതായി നടിക്കുമോ.\nജീവിച്ചു കൊതിതീരാത്ത ഒരാത്മാവിന്റെ പ്രാർഥന\nഎതിർപ്പ് അവഗണിച്ചു പൂച്ച കുട്ടികളെ രസിപ്പിക്കാൻ പല പരിപാടികളും കാണിക്കുന്നു. ഓരോ പുത്തൻ വികൃതിയും വീടിനെ അലങ്കോലമാക്കി. കുറച്ചു നേരം കഴിയുമ്പോള് പൂച്ചയുടെ സഹായികളായി, സർക്കസിലെ കോമാളികളെപ്പോലുള്ള രണ്ടു ചെറു ജീവികൾ കൂടി എത്തുന്നു. അക്വേറിയം മറിച്ചിട്ടും കേക്കുകൾ എടുത്തെറിഞ്ഞും വീട്ടിലെ സാധനങ്ങളെല്ലാം നശിപ്പിക്കുന്നു. ഓരോ വികൃതി അരങ്ങേറുമ്പോഴും പൂച്ചയെ പുറത്താക്കാൻ മീൻ ഉപദേശിക്കുന്നുണ്ട്. എന്നാൽ മീനിന്റെയും കുട്ടികളുടെയും എതിർപ്പുകൾ പൂച്ചയും സഹായികളും തെല്ലും വകവച്ചില്ല. കുറേ നേരം കഴിയുമ്പോൾ അമ്മ വരുന്ന കാര്യം മീൻ അറിയിച്ചു. അതോടെ കുട്ടികൾ പരിഭ്രാന്തരായി. ഈ കാട്ടിക്കൂട്ടിയ കോലാഹലങ്ങളുടെ ഉത്തരവാദിത്തം തങ്ങളിൽ ആരോപിച്ച് അമ്മയുടെ അടി ഉറപ്പാണ്. എന്നാൽ, അമ്മ എത്തുന്നതിനു മുൻപ് പൂച്ച ഒരു യന്ത്രം ഉപയോഗിച്ചു വീടു പൂർവസ്ഥിതിയിലാക്കി. പിന്നെ പതിയെ അവിടെനിന്നു പോകുന്നു. ഇതാണു കഥാസാരം.\nഏറ്റവും അധികം വിൽപന നടത്തിയ പുസ്തകങ്ങളുടെ കൂട്ടത്തിലാണ് ഈ പുസ്തകത്തിന്റെ സ്ഥാനം. ഏകദേശം 10 മില്യൺ കോപ്പികളാണു വിറ്റുപോയിട്ടുള്ളത്. ഡോ. സ്യൂസ് എന്ന തൂലികാ നാമത്തിൽ 1957ൽ അമേരിക്കൻ എഴുത്തുകാരനായ തിയോ‍ഡർ ഗെയിസലാണ് കുട്ടികളുടെ ഈ കൊച്ചുനോവലിന്റെ രചയിതാവ്.\nEnglish Summary : Kathalokam Column - The Cat in the Hat - Novel by Dr. Seuss


എംജി eZS ഇലക്ട്രിക്കിനൊപ്പം DC ഫാസ്റ്റ് ചാര്‍ജിങ് സൗജന്യം - Malayalam DriveSpark\nഎംജി eZS ഇലക്ട്രിക്കിനൊപ്പം DC ഫാസ്റ്റ് ചാര്‍ജിങ് സൗജന്യം\nPublished: Wednesday, November 13, 2019, 11:32 [IST]\nബ്രീട്ടീഷ് വാഹന നിര്‍മ്മാതാക്കളായ എംജി ഇന്ത്യയിലെത്തിക്കുന്ന രണ്ടാമത്തെ മോഡലാണ് eZS ഇലക്ട്രിക്ക് എസ്‌യുവി. ആദ്യ മോഡലായ ഹെക്ടര് മികച്ച ജനപ്രീതി നേടിയതിന് പിന്നാലെയാണ് പുതിയ ഇലക്ട്രികക്ക് എസ്‌യുവിയെ കൂടി കമ്പനി വിപണിയില് എത്തിക്കുന്നത്.\nപുതിയ വാഹനം കൂടി എത്തുന്നതേടെ ഇന്ത്യന് വിപണിയില് അടിത്തറ ശക്തമാക്കാമെന്ന പ്രതീക്ഷയിലാണ് എംജി. 2019 ഡിസംബര്5-ന് ഇന്ത്യന് വിപണിയില് അവതരിപ്പിക്കുന്ന വാഹനം 2020 ജനുവരിയില് വില്‍പ്പനയ്ക്ക് എത്തിയേക്കുമെന്നാണ് റിപ്പോര്‍ട്ട്. ഉടന് തന്നെ വാഹനത്തിനായുള്ള ബുക്കിങും കമ്പനി ആരംഭിച്ചേക്കും.\n45.6 kWh ലിഥിയം അയണ് ബാറ്ററിയാണ് വാഹനത്തിലുണ്ടാവുക. ഈ ഇലക്ട്രിക് മോട്ടര് 148 bhp കരുത്തും 350 Nm torque ഉം സൃഷ്ടിക്കും. സ്റ്റാന്റേര്‍ഡ് 7kW ഹോം ചാര്‍ജര് ഉപയോഗിച്ച് ആറ് മണിക്കൂറിനുള്ളില് ബാറ്ററി പൂര്‍ണമായി ചാര്‍ജ് ചെയ്യാം. 50kW ഫാസ്റ്റ് ചാര്‍ജറില് 40 മിനിറ്റിനുള്ളില് 80 ശതമാനം വരെയും ചാര്‍ജ് ചെയ്യാം.\nപുതിയ റിപ്പോര്‍ട്ട് അനുസരിച്ച് കാര് വാങ്ങുന്നവര്‍ക്ക് ഒരു നിശ്ചിത കാലയളവിലേക്ക് DC ഫാസ്റ്റ് ചാര്‍ജിങ് സൗകര്യം സൗജന്യമായി നല്‍കുമെന്നും കമ്പനി അറിയിച്ചു. വാഹനം ആദ്യം വില്‍പ്പനയ്‌ക്കെത്തുന്ന ഡല്‍ഹി, മുംബൈ, ഹൈദരാബാദ്, ബംഗളൂരു, അഹമ്മദാബാദ് എന്നിവിടങ്ങളിലാകും ഈ സൗകര്യം ലഭിക്കുക.\nഅതിനൊപ്പം തന്നെ ഒരു AC ചാര്‍ജറും ഇതിനൊപ്പം കമ്പനി ഉപഭോക്താക്കള്‍ക്ക് നല്‍ക്കും. ഇത് ഉപഭോക്താക്കളുടെ സൗകര്യത്തിന് അനുസരിച്ച് വീട്ടിലോ, ഓഫിസിലോ ഇന്‍സ്റ്റാള് ചെയ്യാനും, പ്രവര്‍ത്തിപ്പിക്കാനും സാധിക്കും. രാജ്യത്തെ ആദ്യ സമ്പൂര്‍ണ ഇലക്ട്രിക്ക് ഇന്റര്‍നെറ്റ് എസ്യുവിയാണിതെന്നാണ് കമ്പനി അറിയിച്ചിരിക്കുന്നത്.\nഎംജി ഇന്ത്യയുടെ ഔദ്യോഗിക വെബ്സൈറ്റില് ZS ഇടം പിടിച്ചതിന് പിന്നാലെ അടുത്തിടെ വാഹനത്തിന്റെ ആദ്യ പ്രൊമോ വീഡിയോ യൂട്യൂബിലൂടെ കമ്പനി പുറത്തുവിട്ടിരുന്നു. വിദേശത്തുളള പെട്രോള് ZS മോഡലിന്റെ അതേ രൂപമാണ് ഇലക്ട്രിക്കിനും നല്‍കിയിരിക്കുന്നത്. എംജിയുടെ ആദ്യ മോഡലായ ഹെക്ടറിന് വിപണിയില് വലിയ സ്വീകാര്യതയാണ് ലഭിച്ചത്.\nവിപണിയില് എത്തി കുറച്ച് മാസങ്ങള്‍ക്കുള്ളില് തന്നെ 38,000 -ല് അധികം ബുക്കിങ്ങുകള് സ്വന്തമാക്കാന് വാഹനത്തിന് സാധിച്ചു. ഇലക്ട്രിക്കിന് പിന്നാലെ പെട്രോള് പതിപ്പിനെയും, പെട്രോള് ഹൈബ്രിഡ് പതിപ്പിനെയും കമ്പനി അവതരിപ്പിച്ചേക്കും. ഒറ്റചാര്‍ജില് 428 കിലോമീറ്റര് ദൂരം സഞ്ചരിക്കാന് ഇലക്ട്രിക്ക് സാധിക്കും.\nMost Read: വളയിട്ട കൈകളില് വളയം ഭദ്രം; കെഎസ്ആര്‍ടിസി വനിതാ ഡൈവറിന് സോഷ്യല് മീഡിയയില് കൈയ്യടി\nഎംജി നിരയിലെ സമ്പൂര്‍ണ ഇലക്ട്രിക്ക് ഇന്റര്‍നെറ്റ് എസ്യുവി കൂടിയാണിത്. ഇന്റര്‍നെറ്റ് കാര് എന്ന വിശേഷണമുള്ള ഹെക്ടറിന് സമാനമായി ധാരാളം ഇന്റര്‍നെറ്റ് അധിഷ്ഠിത സംവിധാനങ്ങള് ZS ഇലക്ട്രിക്കിലും ഇടംപിടിച്ചേക്കും.\nMost Read: പ്രായം വെറും അക്കങ്ങള് മാത്രം! സോഷ്യല് മീഡിയയില് വൈറലായി അപ്പൂപ്പന്റെ ഡ്രൈവിങ്\nമണിക്കൂറില് 140 കിലോമീറ്ററാണ് വാഹനത്തിന്റെ പരമാവധി വേഗത. 8.5 സെക്കന്‍ഡിനുള്ളില് പൂജ്യത്തില് നിന്ന് 100 കിലോമീറ്റര് വേഗത്തിലെത്താനും സാധിക്കും. അതേസമയം വാഹനം സംബന്ധിച്ച് കൂടുതല് വിവിരങ്ങള് ഒന്നും തന്നെ എംജി പുറത്തുവിട്ടിട്ടില്ല.\nMost Read: കെടിഎം 390 അഡ്വഞ്ചറിന്റെ ബുക്കിംഗുകൾ ആരംഭിച്ചതായി റിപ്പോർട്ടുകൾ\nഹ്യുണ്ടായി കോന തന്നെയാണ് ZS ഇലക്ട്രിക്കിന്റെ പ്രധാന എതിരാളി. കോനയെക്കാള് 2-3 ലക്ഷം രൂപ കുറവായിരിക്കും മോഡലിനെന്നാണ് സൂചന. വാഹനം പുറത്തിറങ്ങുന്നതിന് മുന്നോടിയായി ഉപഭോക്താക്കള്‍ക്ക് ചാര്‍ജിങ് സംവിധാനങ്ങള് ഒരുക്കുന്നതിനായി ഇ-ചാര്‍ജ്ബേസുമായി പങ്കാളിത്തം സ്വീകരിച്ച് എംജി പല പദ്ധതികളും തയ്യാറാക്കുന്നുണ്ട്.\nഅധികം വൈകാതെ തന്നെ പുതിയൊരു കോംമ്പാക്ട് എസ്യുവിയെ വിപണിയില് എത്തിക്കുമെന്ന് എംജി വ്യക്തമാക്കി കഴിഞ്ഞു. അടുത്ത രണ്ട് വര്‍ഷത്തിനുള്ളില് അഞ്ച് പുതിയ മോഡലുകള് വിപണിയില് അവതരിപ്പിക്കാനാണ് കമ്പനി പദ്ധതിയിടുന്നതും.\nMG ZS EV to get free fast charging foralimited period. Read more in Malayalam.\nStory first published: Wednesday, November 13, 2019, 11:32 [IST]


എന്താണ് എംഡിഎ അഥവാ ലവ് ഡ്രഗ് ? | MDA\nഎന്താണ് എംഡിഎ അഥവാ ലവ് ഡ്രഗ് ?\nസ്ഥിരമായി ഉപയോഗിച്ചാല് നാഡികളുടെ പ്രവര്‍ത്തനത്തെ സാരമായി ബാധിക്കുകയും നാഡികളുടെ നാശത്തിന് കാരണമാകുകയും ചെയ്യും. ശരീരത്തിന്റെ ഉപാപചയ പ്രവര്‍ത്തനങ്ങള് ഇതുമൂലം താളം തെറ്റും.\nPublished: Feb 12, 2018, 08:43 PM IST\nമലപ്പുറത്ത് കോടികള് വിലമതിക്കുന്ന എംഡിഎ എന്ന ലഹരിമരുന്ന പിടികൂടി എന്ന വാര്‍ത്തയോടെയാണ് ഇന്നത്തെ പകല് അസ്തമിച്ചത്. എന്താണ് എം.ഡി.എ എന്ന ലഹരിമരുന്ന് ? ലോകമെമ്പാടും ഡിജെ പാര്‍ട്ടികളില് ലഹരി പടര്‍ത്താന് ഉപയോഗികുന്ന മയക്കുമരുന്നുകളിലൊന്നാണ് എംഡിഎ. മെഥിലീന് ഡൈയോക്‌സി ആംഫെത്താമിന് (2,3-methylenedioxyamphetamine) എന്നാണ് ഇതിന്റെ രാസ നാമം. ഒരുതരം സൈക്കോ സ്റ്റിമുലന്റ് ഡ്രഗ് ആണ് എംഡിഎ. എന്നാല് വൈദ്യശാസ്ത്രരംഗത്ത് ഇതിനെ ഉപയോഗിക്കുന്നില്ല. ഉപയോഗിച്ചു തുടങ്ങുന്നവര് ഇതിന് അടിമയാകുമെന്നതിനാലാണ് ഇതിനെ വൈദ്യശാസ്ത്രം പടിക്കുപുറത്താക്കിയിരിക്കുന്നത്.\nവല്ലാത്ത ഉന്മാദാവസ്ഥയാണ് ഇത് ഉപയോഗിച്ചാല് അനുഭവപ്പെടുക. ദീര്‍ഘനേരം ഇത് ഉപയോഗിച്ചാല് ഉന്മാദാവസ്ഥയിലായിരിക്കും. മാനസിക വികാരങ്ങള് അമിതമായി വര്‍ധിപ്പിക്കുകയാണ് എംഡിഎ ചെയ്യുന്നത്. ആറുമുതല് എട്ട് മണിക്കൂര് വരെയാണ് ഇതിന്റെ പ്രവര്‍ത്തനം. 160 മില്ലീഗ്രാമില് കൂടുതല് ഉള്ളില് ചെന്നാല് മരണം വരെ സംഭവിച്ചേക്കാം.\nസെറോടോണിന്, ഡോപമിന്, എപ്പിനെഫ്രിന്, നോറെപ്പിനെഫ്രിന് തുടങ്ങിയ ഹോര്‍മോണുകള് ഈ മയക്കുമരുന്ന് ഉപയോഗിക്കുന്നതിലൂടെ കൂടുതലായി ശരീരത്തില് ഉത്പാദിപ്പിക്കപ്പെടുന്നതിനാല് കാരണമൊന്നുമില്ലാതെ തന്നെ ഉല്ലാസം അനുഭവപ്പെടുകയും ചെയ്യും. ലവ് ഡ്രഗ് എന്ന ഓമനപ്പേരിലാണ് ലോകത്ത് ഇത് അറിയപ്പെടുന്നത്.\n1910 ല് സി. മാന്നിച്ച്, ഡബ്ലിയു. ജേക്കബ്‌ഷോണ് എന്നീ ശാസ്ത്രജ്ഞരാണ് എം.ഡി.എ ഉത്പാദിപ്പിച്ചത്. 1941 ല് ഇതിനെ പാര്‍ക്കിസണ് ചികിത്സക്കായി ഉപയോഗിച്ചിട്ടുണ്ട്. 1960 ലാണ് എംഡിഎ മാനസിക രോഗ ചികിത്സയുടെ ഭാഗമായി പ്രചാരത്തിലെത്തുന്നത്. ചിലയിടത്ത് ഇത് ഇപ്പോഴും ചികിത്സക്കായി ഉപയോഗിക്കുന്നുണ്ടെന്നാണ് പറയപ്പെടുന്നത്. ഇതിന്റെ ഉത്പാദനം, വിതരണം, വില്‍പ്പന, ഉപയോഗം എന്നിവ മിക്ക രാജ്യങ്ങളും നിയന്ത്രിച്ചിട്ടുള്ളതാണ്.\nസ്ഥിരമായി ഉപയോഗിച്ചാല് നാഡികളുടെ പ്രവര്‍ത്തനത്തെ സാരമായി ബാധിക്കുകയും നാഡികളുടെ നാശത്തിന് കാരണമാകുകയും ചെയ്യും. ശരീരത്തിന്റെ ഉപാപചയ പ്രവര്‍ത്തനങ്ങള് ഇതുമൂലം താളം തെറ്റും. ഉപയോഗം അധികമായാല് അസ്വസ്ഥത, അമിതമായി വിയര്‍ക്കുക, ശരീരത്തിന് തളര്‍ച്ച അനുഭവപ്പെടുക, രക്തസമ്മര്‍ദ്ദവും ഹൃദയമിടിപ്പും അമിതമായി വര്‍ധിക്കുക, ശരീര താപം വര്‍ധിക്കുക, ശരീരം കോച്ചിപ്പിടിക്കുക തുടങ്ങിയ അവസ്ഥകള് ഉണ്ടാകും.\nശ്രദ്ധിച്ചില്ലെങ്കില് മരണം വരെ സംഭവിക്കാം. എംഡിഎം ഉപയോഗത്തെ തുടര്‍ന്ന് ഉണ്ടാകുന്ന മരണം കൂടുതലും ഹൃദയത്തിന്റെ പ്രവര്‍ത്തനം നിലയ്ക്കുന്നതു മൂലമാണ്. കൂടാതെ തലച്ചോറില് രക്തസ്രാവവും ഉണ്ടാകും. മരണത്തില് നിന്ന് രക്ഷപ്പെട്ടാലും പക്ഷാഘാതം, ഓര്‍മക്കുറവ് എന്നിവ സംഭവിക്കാം.\nമിസൈല് പ്രതിരോധ സംവിധാനം അമേരിക്ക വിജയകരമായി പരീക്ഷിച്ചു


ഓര്‍മ്മകളിലൊരു നിഷേധി – Boolokam\nഒരാള്‍ക്ക് അയ്യപ്പനോടൊത്തുള്ള ഓരോ നിമിഷവും സഹിക്കാന് / ആസ്വദിക്കാന് കഴിഞ്ഞൂവെന്നാല്, അതിനര്‍ത്ഥം അയ്യപ്പനെ / അയാളുടെ കവിതയെ അയാള് അത്രമേല് സ്നേഹിക്കുന്നുവെന്നാണ്. സാധാരണക്കാരില് സാധാരാണക്കാരനായ ഒരു കവിയെ ഞാനങ്ങനെ നേരില് പരിചയപ്പെട്ടു. പിന്നീട് എഴുത്തുകള് അപൂര്‍വ്വമായെങ്കിലും വല്ലപ്പോഴും കവിയെ ഞാന് കണ്ടിരുന്നു. എന്നെ പുള്ളി അധികം ഓര്‍ത്തിരിക്കാത്തതുകൊണ്ടാകാം, ഓരോ തവണ കാണുമ്പോഴും ആദ്യമായി കാണുമ്പോലെ എന്നെ പരിചയപ്പെടുത്തേണ്ട ഗതികേട് എനിക്കുണ്ടായിട്ടുണ്ട്. ഞാന് കാണുമ്പോഴെല്ലാം മിക്കവാറും അയ്യപ്പന് സുബോധത്തിലായിരിക്കില്ല, സൗഹൃദം പുതുക്കി രണ്ടുനിമിഷം ക\n1994-കളിലാണ് ഈ നിഷേധകവിയുടെ തീക്ഷ്ണസ്വരങ്ങള് അക്ഷരരൂപത്തിലെന്നെ കീഴ്പ്പെടുത്തുന്നത്. കവിതയിലൂടെ ജീവിതം തന്നെ പകുത്തു തന്ന കവി. ചുള്ളിക്കാടിനെപ്പോലെ അയ്യപ്പനേയും എനിക്ക് സ്നേഹിക്കുവാനും ആരാധിക്കുവാനും കഴിഞ്ഞത് എന്റെ ഭാഗ്യമാവണം. ഒരു വിളിപ്പാടകലെയിരുന്നിട്ടും നേരില് കാണാതെ ആ അക്ഷരങ്ങളുടെ അഗ്നി നെഞ്ചിലേറ്റുകയായിരുന്നു ഞാന്. 1995-ലാണ് എന്റെ കത്തിനുള്ള മറുപടി അയ്യപ്പന് എനിക്കയക്കുന്നത്. പതിനഞ്ച് പൈസ കാര്‍ഡില് മനോഹരമായെഴുതിയ കവിയുടെ കൈയക്ഷരം ഇടക്കാലം വരെ കാത്തുസൂക്ഷിച്ചിരുന്നു ഞാന്. ഒരു പക്ഷെ പഴയ എഴുത്തുകെട്ടുകള്‍ക്കിടയില് ഉണ്ടാവണം അതിപ്പോഴും. ആദ്യമായി അയ്യപ്പനെ കാണുന്നത് പിന്നെയും രണ്ട് വര്‍ഷം കഴിഞ്ഞ് ഫൈനാര്‍ട്സ് കോളേജില് ഞാന് പഠനം തുടങ്ങിയ സമയത്താണ്. അയ്യപ്പന് കോളേജില് മിക്കവാറും വരാറുണ്ടായിരുന്നു. കോളേജിനുള്ളിലെ കൈവരിയിലിരുന്ന് പുകവലിക്കുന്ന അദ്ദേഹത്തെ ഞാന് ഇപ്പോഴും ഓര്‍ക്കുന്നു.\nകത്തുകളിലൂടെ മാത്രം പരിചയമുണ്ടായിരുന്ന കവിയുടെ അടുത്ത്‌ചെന്ന് സംസാരിക്കാന് അന്നെനിക്ക് മടിയായിരുന്നു. പിന്നെയെന്നും കോളേജില് പോകുമ്പോള് അയ്യപ്പന് എനിക്കെഴുതിയ കത്തുകള് ബാഗില് ഞാന് കരുതി വച്ചു. വീണ്ടും കണ്ടപ്പോള് അതു കാണിച്ച് സ്വയം പരിചയപ്പെടുത്തുവാന് എനിക്കങ്ങനെയൊരു തപാല് മുദ്രകളുണ്ടായിരുന്നത് അനുഗ്രഹമായി. ഒരാള്‍ക്ക് അയ്യപ്പനോടൊത്തുള്ള ഓരോ നിമിഷവും സഹിക്കാന് / ആസ്വദിക്കാന് കഴിഞ്ഞൂവെന്നാല്, അതിനര്‍ത്ഥം അയ്യപ്പനെ / അയാളുടെ കവിതയെ അയാള് അത്രമേല് സ്നേഹിക്കുന്നുവെന്നാണ്. സാധാരണക്കാരില് സാധാരാണക്കാരനായ ഒരു കവിയെ ഞാനങ്ങനെ നേരില് പരിചയപ്പെട്ടു. പിന്നീട് എഴുത്തുകള് അപൂര്‍വ്വമായെങ്കിലും വല്ലപ്പോഴും കവിയെ ഞാന് കണ്ടിരുന്നു. എന്നെ പുള്ളി അധികം ഓര്‍ത്തിരിക്കാത്തതുകൊണ്ടാകാം, ഓരോ തവണ കാണുമ്പോഴും ആദ്യമായി കാണുമ്പോലെ എന്നെ പരിചയപ്പെടുത്തേണ്ട ഗതികേട് എനിക്കുണ്ടായിട്ടുണ്ട്. ഞാന് കാണുമ്പോഴെല്ലാം മിക്കവാറും അയ്യപ്പന് സുബോധത്തിലായിരിക്കില്ല, സൗഹൃദം പുതുക്കി രണ്ടുനിമിഷം കഴിയേണ്ട കഴിഞ്ഞ തവണ കണ്ടകാര്യങ്ങള് പുള്ളിക്കോര്‍മ്മ വരും. ഞാന് അവസാനം അയ്യപ്പേട്ടനെ കണ്ടത് 2009 ഫെബ്രുവരിയിലാണെന്ന് തോന്നുന്നു. അടുപ്പിച്ചടിച്ച് രണ്ടുദിവസം അപ്രതീക്ഷിതമായി കണ്ടുമുട്ടി. സ്റ്റാച്യുവിലെ ബിവറേജസില് നിന്നും നില്‍പ്പനടിച്ചിറങ്ങി വരുന്നു കവി. ആര്‍ക്കും വിട്ടുകൊടുക്കാതെ ഞാന് അയ്യപ്പേട്ടനെ നിഖിലിന്റെ കാറില് കേറ്റി ഒറ്റ മുങ്ങല്.\nപള്ളിമുക്കിലെ ഓഫീസിലേയ്ക്ക് കൊണ്ടും പോകും വഴി കാറിലിരുന്ന് കവിതയും തെറിയും ഒരുപോലെ പുറത്തേക്കുചീറ്റി. പക്ഷെ നിഖില് ശരിക്കും അസ്വസ്ഥനായിരുന്നു. ഒന്നാമത് പുള്ളിക്ക് അയ്യപ്പേട്ടനെക്കുറിച്ച് യാതൊന്നുമറിയില്ല, രണ്ടാമത് ഒരു കവിയില് നിന്നും പ്രതീക്ഷിക്കാവുന്നതൊന്നുമല്ല അയ്യപ്പനില് നിന്നും പുറത്തു വരുന്നത്, അപ്പൊ പിന്നെ നിഖില് ഭയപ്പെട്ടതില് അതിശയവുമില്ല. ബാക്ക് സീറ്റില് അയ്യപ്പേട്ടനോട് ചേര്‍ന്ന് – അല്ല കെട്ടിപ്പിടിച്ചിരുന്നപ്പോള് കവിതയുടെ അഗ്നി നിറച്ച ആ ഹൃദയമിടിപ്പെനിക്ക് കേള്‍ക്കാമായിരുന്നു. ഓഫീസിലെത്തി ഒരുമണിക്കൂറുകഴിഞ്ഞപ്പോള് കിക്ക് വിട്ടു തുടങ്ങിയ അദ്ദേഹം കുട്ടികളെപ്പോലെ വീട്ടില് പോണം വീട്ടില് പോണമെന്നുപറഞ്ഞ് ചിണുങ്ങാന് തുടങ്ങി. ഏകാകിയും പുറമേ നിഷേധിയെന്നു തോന്നിപ്പിച്ചിരുന്ന ഈ പാവം മനുഷ്യനെയാണല്ലോ ഞാന് പണ്ടു ഫൈനാര്‍ട്സ് കോളേജില് വച്ച് ഭയപ്പെട്ട് പരിചയപ്പെടാന് മടിച്ചതെന്നോര്‍ത്തു ലജ്ജിച്ചു. എന്റെ ചുമലില് ചാഞ്ഞ അയ്യപ്പേട്ടനെ ഞാനൊരുവിധം ബൈക്കില് കയറ്റിയിരുത്തി. പിന്നെ കാണുന്ന ഷോട്ട് എന്നെ അള്ളിപ്പിടിച്ചിരുന്നു പാഞ്ഞുപോകുന്ന കവിയെയാണ്. തമ്പാനൂര് വഴി കരമനയിലെ സഹോദരിയുടെ വീട്ടിലേയ്ക്ക് ചീറിപ്പായുമ്പോള് ( 20 കി. മി. വേഗത) കവിയെ തിരിച്ചറിഞ്ഞ രണ്ടുമൂന്നുപേര് ആരാധനയോടെ ‘കവി അയ്യപ്പന് ദേണ്ടേ പോണു’ എന്നു പറയുന്നതുകേട്ടു ഞാന് കോരിത്തരിച്ചു. സീറ്റിലുമല്ല, എയറിലുമല്ലാത്ത രീതിയില് ഇരുകൈകൊണ്ടും എന്നെ മുറുകെ പിടിച്ചിരുന്ന അയ്യപ്പേട്ടന് ഇതുകേട്ടുറക്കെ ചിരിച്ചുകൊണ്ട് പറഞ്ഞു ” കണ്ടോടാ കോപ്പേ എന്റെ ആരാധകരുടെ ഒരു സ്നേഹം.. അയ്യപ്പനെ ഇവര് ഏതു പട്ടിക്കാട്ടില് കിടന്നാലും തിരിച്ചറിയും..” ശരിയാണ് ഞാനതന്ന് അനുഭവിച്ചറിഞ്ഞു.. പക്ഷെ, അതേ തമ്പാനൂരിലെ അതേ തിരക്കില് അയ്യപ്പന് അനാഥനായി അലിഞ്ഞുചേര്‍ന്നപ്പോള് ആരാലും തിരിച്ചറിയപ്പെടാതെ പോയല്ലോ ദൈവമേ… വൈകാതെ സുബ്ബലക്ഷ്മിയമ്മാളുടെ അടുക്കല് ഈ നിഷേധിയെ ഭദ്രമായി കൊണ്ടാക്കി. ജീവനുണ്ടെങ്കില് നാളെ നിന്റെ വീട്ടില് അയ്യപ്പന് വന്നിരിക്കുമെന്ന ഉറപ്പില് ഞാന് അവിടെ നിന്നുമിറങ്ങി. പിറ്റേന്ന് അയ്യപ്പനെന്ന ഇന്ദ്രജാലക്കാരനെ കണ്ടവരാരുമില്ല. ഇനി എന്ന്, എവിടെ പൊങ്ങുമെന്ന് അയ്യപ്പനും ദൈവത്തിനും മാത്രമറിയാവുന്നതുകൊണ്ട് ഞാനും അദ്ദേഹത്തെ തിരക്കിയില്ല. വൈകുന്നേരം നേമം വഴി പോയപ്പോള് പരിചയമുള്ള ഒരു ഹോട്ടലില് ചായകുടിക്കാനൊന്നു കേറി. ഹോട്ടലിനുള്ളില് ഒരു വമ്പന് തെറിവിളി മത്സരം നടക്കുന്നു. നോക്കിയപ്പോള് സാക്ഷാല് ഇന്ദ്രജാലക്കാരന് ദാണ്ടെ അവിടെ നിന്ന് ഹോട്ടുലുടുമയെ പച്ചത്തെറി വിളിക്കുന്നു. അയാളോടു കാര്യം തിരക്കിയപ്പോള് പറഞ്ഞു അയ്യപ്പന് പണമില്ലാതെ ഭക്ഷണം കൊടുക്കണമത്രേ, പകരം ഒരു കവിത തരും. അയ്യപ്പനേയും, അയ്യപ്പന്റെ കവിതയുടെയും വിലയറിയാത്തവനോടെന്തു പറയാന്.. ഭക്ഷണം കഴിച്ചു കഴിഞ്ഞപ്പോള് എന്നെയും ഹോട്ടലുടമസ്ഥനേയും തെറിവിളിച്ചുകൊണ്ട് അയ്യപ്പന് തെരുവിലലിഞ്ഞുചേര്‍ന്നു. പിന്നീട് മൂന്നുനാലുമാസങ്ങള്‍ക്കുശേഷം ഞാന് ഗള്‍ഫിലേയ്ക്കുപോയി. ആ നിഷേധിയെ ഞാന് പിന്നീട് അക്ഷരങ്ങളിലൂടെ മാത്രമേ കണ്ടിട്ടുള്ളു. ദയാരഹിതമായ അടഞ്ഞവാതിലുകളില് നിന്ന് തീപിടിച്ച കണ്ണുകളും, കാലുകളുമായി വെയില്‍തിന്നുകൊണ്ടു ഈ പക്ഷി പറന്നകന്നുവെങ്കിലും വിട്ടൊഴിയാത്ത ഒരപൂര്‍വ്വ ലഹരിപോലെ ഈ നിഷേധി ഇപ്പോഴും നമ്മോടൊപ്പമുണ്ട്. എങ്കിലും എകാന്തതയും, സമുദ്രവും, തെരുവുകളും അവനില്ലാതെ ഇനി…….


Benefits Of Using Sunscreen In Summer : പൊരിവെയിലില് ഇറങ്ങുമ്പോള് സണ്‍സ്‌ക്രീന് നിര്‍ബന്ധം; നേട്ടം നിരവധി - Malayalam BoldSky\n1 hr ago സുഭാഷ് ചന്ദ്രബോസ്: അറിഞ്ഞിരിക്കണം ഓരോ ഇന്ത്യക്കാരനും\n3 hrs ago മകരം രാശിയിലെ ബുധന്റെ ജ്വലനം: 12 രാശിക്കും ഫലങ്ങള് ഇപ്രകാരം\n4 hrs ago മുന്‍നിര ന്യൂട്രീഷന് ബ്രാന്‍ഡുകളിലെ വേ, സസ്യാധിഷ്ഠിത പ്രോട്ടീന് പൗഡറുകള്‍ക്ക് വന് കിഴിവ്\n| Updated: Friday, April 9, 2021, 14:35 [IST]\nവേനല്‍ക്കാലത്ത് പുറത്തിറങ്ങുമ്പോള് മിക്കവരും സൗന്ദര്യം സംരക്ഷിക്കാനായി സണ്‍സ്‌ക്രീന് ലോഷന് പുരട്ടുന്നു. തികച്ചും ശരിയായൊരു നടപടിയാണ് ഇത്. കാരണം വേനല്‍ച്ചൂടില് നിന്ന് രക്ഷനേടാനായി സണ്‍സ്‌ക്രീന് പുരട്ടുന്നതിലൂടെ നിരവധി ചര്‍മ്മസംരക്ഷണ ഗുണങ്ങള് നിങ്ങള്‍ക്ക് ലഭിക്കുന്നു. ശരീരത്തിന് ആവശ്യമായ വിറ്റാമിന് ഡിയുടെ ഉറവിടമാണ് സൂര്യരശ്മികള്. ഇത് ശരീരത്തില് തട്ടിക്കേണ്ടതും പ്രധാനമാണ്. എന്നാല് സണ്‍സ്‌ക്രീന് ലോഷനുകള് ഇല്ലാതെ അമിതമായി സൂര്യപ്രകാശം തട്ടുന്നത് നിങ്ങളുടെ ആരോഗ്യത്തെ അപകടത്തിലാക്കും.\nMost read: വേനല്‍ച്ചൂടില് മുഖക്കുരു തടയാം; ഇവ പരീക്ഷിക്കൂ\nവേനലില് മാത്രമാണ് ഇത് ഉപയോഗിക്കുന്നത് അധികമായി കാണുന്നതെങ്കിലും എല്ലാ എല്ലാ കാലാവസ്ഥയിലും സണ്‍സ്‌ക്രീന് ലോഷന് പുരട്ടാമെന്ന് മിക്ക ആളുകള്‍ക്കും അറിയില്ല. മഴക്കാലത്തും അതുപോലെതന്നെ തണുപ്പുള്ള ശൈത്യകാലത്തും നിങ്ങള്‍ക്ക് സണ്‍സ്‌ക്രീന് ലോഷന് പുരട്ടാവുന്നതാണ്. ദോഷകരമായ അള്‍ട്രാവയലറ്റ് രശ്മികളില് നിന്ന് ചര്‍മ്മത്തെ സംരക്ഷിക്കുകയും സൂര്യപ്രകാശം മൂലം ചര്‍മ്മത്തിന് ഉണ്ടാകുന്ന നാശങ്ങള് കുറയ്ക്കുകയും ചെയ്യുന്ന ഗുണങ്ങള് സണ്‍സ്‌ക്രീന് ലോഷനില് അടങ്ങിയിട്ടുണ്ട്. വേനല്‍ക്കാലത്ത് സണ്‍സ്‌ക്രീന് ലോഷന് പുരട്ടുന്നതിലൂടെ നിങ്ങള്‍ക്ക് ലഭിക്കുന്ന ഗുണങ്ങള് എന്തൊക്കെയെന്ന് അറിയാന് ലേഖനം വായിക്കൂ.\nചെറുപ്പവും സുന്ദരവും ആരോഗ്യകരവുമായ ചര്‍മ്മമാണ് എല്ലാവരുടേയും സ്വപ്‌നം. സണ്‍സ്‌ക്രീന് ലോഷനുകള് പതിവായി ഉപയോഗിക്കുന്ന 55 വയസ്സിന് താഴെയുള്ള ആളുകള്‍ക്ക് അകാല വാര്‍ദ്ധക്യത്തിനുള്ള സാധ്യത 24 ശതമാനം കുറവാണെന്ന് നിരവധി പഠനങ്ങള് അവകാശപ്പെടുന്നു.\nസ്‌കിന് കാന്‍സര് സാധ്യത കുറയ്ക്കുന്നു\nഅള്‍ട്രാവയലറ്റ് രശ്മികളുമായി സമ്പര്‍ക്കം പുലര്‍ത്തുന്നതിലൂടെ ചര്‍മ്മത്തിന് അതിന്റെ സംരക്ഷിത പാളി നഷ്ടപ്പെടാന് തുടങ്ങും, ഇത് ചര്‍മ്മത്തെ കാന്‍സര്, പ്രത്യേകിച്ച് മെലനോമ പോലുള്ള ചര്‍മ്മ വൈകല്യങ്ങള്‍ക്ക് ഇരയാക്കുന്നു. പതിവായി സണ്‍സ്‌ക്രീന് പുരട്ടുന്നതിലൂടെ ചര്‍മ്മത്തിന് ഒരു സംരക്ഷണ കവചമായി നിലനിര്‍ത്താനും കാന്‍സറില് നിന്ന് രക്ഷനേടാനും സഹായിക്കും.\nസണ്‍സ്‌ക്രീന് പുരട്ടാതെ കഠിനമായ സൂര്യപ്രകാശം ഏറെനേരം കൊള്ളുന്നത് ചിലപ്പോള് ചര്‍മ്മത്തില് സൂര്യതാപത്തിന് കാരണമായേക്കാം. ഇത് ചര്‍മ്മത്തിന്റെ പുറംതൊലിയില് ചുവപ്പ്, മങ്ങിയ ചര്‍മ്മം, ചൊറിച്ചില്, സെന്‍സിറ്റീവ് ചര്‍മ്മം എന്നിവയ്ക്ക് കാരണമാകും. സണ്‍സ്‌ക്രീന് ലോഷന് പുരട്ടുന്നതിലൂടെ നിങ്ങള്‍ക്ക് സൂര്യതാപം തടയവുന്നതാണ്.\nസൂര്യന്റെ അള്‍ട്രാവയലറ്റ് രശ്മികള് നിങ്ങളുടെ ചര്‍മ്മത്തെ അപകടത്തിലാക്കുന്നു. ഈ സാഹചര്യം ഒഴിവാക്കാന്, 30 അല്ലെങ്കില് അതില് കൂടുതലുള്ള സണ് പ്രൊട്ടക്ഷന് അടങ്ങിയ സണ്‍സ്‌ക്രീന് ഉപയോഗിക്കുക.\nസൂര്യപ്രകാശം തട്ടുന്ന ചര്‍മ്മ ഭാഗത്തെല്ലാം സണ്‍സ്‌ക്രീന് പ്രയോഗിക്കുക. നിങ്ങളുടെ പുറം, ചെവി, കാല്‍മുട്ടിന് പിന്നില്, കാലുകള് എന്നിവ പോലുള്ള അവഗണിക്കപ്പെടുന്ന പ്രദേശങ്ങളിലും ഇത് പുരട്ടുക.\nസണ്‍സ്‌ക്രീന് പുരട്ടിയാലും അമിതമായ സൂര്യപ്രകാശം ചര്‍മ്മത്തെ ദോഷകരമായി ബാധിച്ചേക്കാം. അതിനാല് അമിത വെയിലില് നിന്ന് രക്ഷ നേടാന് ഒരു കുട കൂടി ഉപയോഗപ്പെടുത്താം. സൂര്യപ്രകാശം അമിതമായി ഏല്‍ക്കുന്ന 10നും 4നും ഇടയിലുള്ള സമയങ്ങളില് നേരിട്ട് സൂര്യപ്രകാശം കൊള്ളാതിരിക്കുക.\nRead more about: summer skin skincare മുഖം വേനല് ചര്‍മ്മം\nBenefits Of Using Sunscreen In Summer in Malayalam\nSunscreen works by absorbing and reflecting both UVA and UVB rays. Read on the benefits of using sunscreen in summer.


ജൈവ ഹോർമോൺ വെള്ളിച്ച, തണ്ട് തുരപ്പൻപുഴു, തുരുമ്പ് രോഗം, മഞ്ഞളിപ്പ്, വാട്ടരോഗങ്ങൾ പമ്പ കടക്കാൻ ഒറ്റമൂലി...!! - Creator Pen\nജൈവ ഹോർമോൺ വെള്ളിച്ച, തണ്ട് തുരപ്പൻപുഴു, തുരുമ്പ് രോഗം, മഞ്ഞളിപ്പ്, വാട്ടരോഗങ്ങൾ പമ്പ കടക്കാൻ ഒറ്റമൂലി…!!\nജൈവ ഹോർമോൺ വെള്ളിച്ച, തണ്ട് തുരപ്പൻപുഴു, തുരുമ്പ് രോഗം, മഞ്ഞളിപ്പ്, വാട്ടരോഗങ്ങൾ പമ്പ കടക്കാൻ ഒറ്റമൂലി…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nപഴയ ഫൈബർ പ്ലേറ്റോ കാർഡ്ബോർഡ് പീസോ കൊണ്ട് സ്വപ്നത്തിൽ പോലും ചിന്തിക്കാത്തത്…!!\nകുർത്തിയിൽ ആരും ചെയ്യാത്ത ഒരു പൊളി ഐഡിയ…!!


തമിഴ്നാട്ടില് വീണ്ടും നാടകീയ നീക്കം; പളനിസ്വാമിയെ ബിജെപി വരുതിയിലാക്കി; പനീര്‍ശെല്‍വത്തെയും സ്വാമിയെയും അനുനയിപ്പിച്ചു; ശശികല ഔട്ട് ! tamizhnadu politics Metro , ചെന്നൈ SathyamOnline\nതമിഴ്നാട്ടില് വീണ്ടും നാടകീയ നീക്കം; പളനിസ്വാമിയെ ബിജെപി വരുതിയിലാക്കി; പനീര്‍ശെല്‍വത്തെയും സ്വാമിയെയും അനുനയിപ്പിച്ചു; ശശികല ഔട്ട് !\nഡല്‍ഹി: തമിഴ്നാട്ടിലെ രാഷ്ട്രീയ അനിശ്ചിതത്വങ്ങള്‍ക്കൊടുവില് ശശികല ജയിലിലായതോടെ അവരുടെ നോമിനിയായ പുതിയ മുഖ്യമന്ത്രി എടപ്പാടി പളനിസ്വാമിയെ ബി ജെ പി വശത്താക്കിയതായി സൂചന.\nഅണ്ണാ ഡി എം കെ പൊളിയ്ക്കാന് ബി ജെ പി വിലയ്ക്കെടുത്ത കാവല് മുഖ്യമന്ത്രി ഓ പനീര് ശെല്‍വത്തിന്‍റെ നീക്കങ്ങള് വേണ്ടത്ര ഫലം കണ്ടില്ലെന്ന നിഗമനത്തിന്റെ അടിസ്ഥാനത്തിലാണ് പളനി സ്വാമിയുമായി കൈ കോര്‍ക്കാന് ബി ജെ പി തീരുമാനിച്ചതെന്നാണ് സൂചന. ഒപ്പം പനീര് ശെല്‍വത്തെയും പളനിസ്വാമിയെയും അനുനയിപ്പിച്ച് ഒന്നിച്ചു നിര്‍ത്താനും ധാരണയായിട്ടുണ്ട്.\nഫലത്തില് എല്ലാം കൈപ്പിടിയിലൊതുക്കാമെന്ന് കരുതിയ ശശികലയുടെ പ്രതീക്ഷ വീണ്ടും അസ്ഥാനത്തായതായാണ് സൂചനകള്. പളനി സ്വാമിയെ പുതിയ നിയമസഭാ കക്ഷി നേതാവായി തെരഞ്ഞെടുത്തത് മുതല് ബി ജെ പി അദ്ദേഹവുമായി ചര്‍ച്ച തുടങ്ങിയിരുന്നു. തുടര്‍ന്നാണ് ശശികലയുടെ വിധി വരുന്നതും അവര് ജയിലിലാകുന്നതും.\nതുടര്‍ന്ന് പനീര് ശെല്‍വം ക്യാമ്പിലേക്ക് എം എല് എ മാരുടെ വലിയ ഒഴുക്ക് ഉണ്ടാകുമെന്നാണ് കരുതിയതെങ്കിലും അത് കുതിരക്കച്ചവടം നടത്തിയെന്ന ആക്ഷേപങ്ങള്‍ക്ക് ഇടവരുത്തുമെന്ന ഭയം മൂലം ആ തന്ത്രം ഉപേക്ഷിക്കുകയായിരുന്നു. തുടര്‍ന്ന് പനീര് ശെല്‍വവും പളനി സ്വാമിയുമായി ചര്‍ച്ച നടത്തിയ ബി ജെ പി കൂറുമാറ്റം തല്‍ക്കാലം നിര്‍ത്തിവച്ച് അണ്ണാ ഡി എം കെയെ അപ്പടി വിഴുങ്ങാനുള്ള തന്ത്രങ്ങള്‍ക്ക് രൂപം നല്‍കുകയായിരുന്നു.\nആ തന്ത്രത്തില് പളനി സ്വാമി എളുപ്പം വീഴുകയും ചെയ്തു. പളനി സ്വാമിയുടെ മുഖ്യമന്ത്രി പദത്തിലേക്കുള്ള വഴി തെളിഞ്ഞതങ്ങനെയാണ്. അതോടെ അണ്ണാ ഡി എം കെ രാഷ്ട്രീയം നിരവധി നാടകീയ നീക്കങ്ങള്‍ക്കൊടുവില് ബി ജെ പിയുടെ വരുതിയിലായിരിക്കുകയാണ്.\nശശികലയുടെ കയ്യില് നിന്നും ഏതാണ്ട് പൂര്‍ണ്ണമായി തന്നെ കാര്യങ്ങള് കൈവിട്ടു പോയി എന്നനുമാനിക്കാം. താന് ജയിലിലാണെങ്കിലും സഹോദര പുത്രനായ ടി ടി പി ദിനകരനെ ഡെപ്യൂട്ടി ജനറല്‍സെക്രട്ടറിയാക്കി പാര്‍ട്ടിയും സര്‍ക്കാരും നിയന്ത്രിക്കാമെന്ന ശശികലയുടെ മോഹം ഇതോടെ അസ്ഥാനത്താകും.\nഎന്നാല് പുതിയ മുഖ്യമന്ത്രി പളനി സ്വാമി നിലവില് ശശികലയുടെ ആളായിത്തന്നെയായിരിക്കും അറിയപ്പെടുക. ശശികലയുടെയും ദിനകരന്റെയും നടരാജന്റെയും ആജ്ഞകള് നിരസിക്കുന്നതോടെ പതിയെ പുതിയ മുഖ്യമന്ത്രി നിലപാട് വ്യക്തമാക്കും. അതോടെ കാര്യങ്ങള് അദ്ദേഹത്തിന്‍റെ വരുതിയിലുമാകും. പകരം ശശികല പാര്‍ട്ടിക്ക് പുറത്തായാലും അതിശയപ്പെടാനില്ല.\nനിയുക്ത മുഖ്യമന്ത്രി പളനിസ്വാമിയും കാവല് മുഖ്യമന്ത്രി പനീര് ശെല്‍വവും തമ്മില് ഇതിനിടെ രണ്ടു വട്ടം ചര്‍ച്ചകള് കഴിഞ്ഞതായാണ് സൂചന. ഇതുപ്രകാരം കൂടുതല് എം എല് എമാരെ പാര്‍ട്ടിക്ക് പുറത്തെത്തിക്കാന് പനീര് ശെല്‍വം ശ്രമിക്കില്ല.


University Announcements 04 March 2022: ഇന്നത്തെ യൂണിവേഴ്‌സിറ്റി അറിയിപ്പുകൾ | Indian Express Malayalam\nuniversity announcements 04 march 2022\nUniversity Announcements 04 March 2022: ഇന്നത്തെ യൂണിവേഴ്‌സിറ്റി അറിയിപ്പുകൾ\nUniversity Announcements 04 March 2022: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും ഒറ്റനോട്ടത്തിൽ\nUpdated: March 4, 2022 6:13:14 pm\nപുന:പരീക്ഷ മാർച്ച് എട്ടിന്\nഫെബ്രുവരി 17 ന് തൊടുപുഴ അൽ അസർ കോളേജിൽ നടന്ന ഒന്നാം സെമസ്റ്റർ എൽ.എൽ.എം. (2020 അഡ്മിഷൻ) ‘ലോ ആന്റ് സോഷ്യൽ ട്രാൻസ്‌ഫോർമേഷൻ’ പേപ്പറിന്റെ പരീക്ഷ റദ്ദാക്കുകയും പിന്നീട് ഫെബ്രുവരി 21 ലേക്ക് മാറ്റി വെക്കുകയും ചെയ്തിരുന്നു. പ്രസ്തുത പേപ്പറിന്റെ പുന:പരീക്ഷ മാർച്ച് എട്ടിന് രാവിലെ 9.30 മുതൽ 12.30 വരെ നടക്കും. പരീക്ഷാ കേന്ദ്രത്തിന് മാറ്റമില്ല.\nപരീക്ഷ മാർച്ച് 21 ന്\nഒന്നാം സെമസ്റ്റർ എം.എസ്.സി. (സി.എസ്.എസ്. – 2018, 2017, 2016 അഡ്മിഷൻ സപ്ലിമെന്ററി / 2015, 2014, 2013, 2012 അഡ്മിഷൻ – മേഴ്‌സി ചാൻസ്) – ക്ലിനിക്കൽ ന്യൂട്രീഷൻ ആന്റ് ഡയറ്റെറ്റിക്‌സ് കോഴ്‌സിന്റെ ഹ്യൂമൺ സൈക്കോളജി, എം.എസ്.സി ഈലക്ട്രോണിക്‌സ് കോഴ്‌സിന്റെ അഡ്‌വാൻസ്ഡ് നെറ്റ്‌വർക്ക് ആന്റ് സിസ്റ്റം എന്നീ പേപ്പറുകളുടെ പരീക്ഷ മാർച്ച് 21 ന് നടക്കും.\nരണ്ടാം സെമസ്റ്റർ എം.സി.എ. (2020 അഡ്മിഷൻ – റഗുലർ / 2019, 2018, 2017 അഡ്മിഷൻ – -സപ്ലിമെന്ററി / 2015 അഡ്മിഷൻ – സപ്ലിമെന്ററി – അഫിലിയേറ്റഡ് കോളേജ്, സീപാസ് / 2016 അഡ്മിഷൻ – സപ്ലിമെന്ററി – അഫിലിയേറ്റഡ് കോളേജ് / ലാറ്ററൽ എൻട്രി 2016 അഡ്മിഷൻ – സപ്ലിമെന്ററി) പരീക്ഷകൾ മാർച്ച് 16 ന് തുടങ്ങും. പിഴയില്ലാതെ മാർച്ച് ഏഴിനും 525 രൂപ പിഴയോടു കൂടി മാർച്ച് എട്ടിനും 1050 രൂപ സൂപ്പർഫൈനോടു കൂടി മാർച്ച് ഒൻപതിനും അപേക്ഷിക്കാം. റഗുലർ വിദ്യാർത്ഥികൾ 210 രൂപയും വീണ്ടുമെഴുതുന്നവർ പേപ്പറൊന്നിന് 45 രൂപ നിരക്കിൽ (പരമാവധി 210 രൂപ) സി.വി. ക്യാമ്പ് ഫീസായി പരീക്ഷാ ഫീസിന് പുറമേ അടക്കണം.\nരണ്ടാം സെമസ്റ്റർ യു.ജി.(സി.ബി.സി.എസ്.എസ്. – 2014 മുതൽ 2016 വരെയുള്ള അഡ്മിഷൻ – റീഅപ്പിയറൻസ് / 2013 അഡ്മിഷൻ – മേഴ്‌സി ചാൻസ്), രണ്ടാം സെമസ്റ്റർ ബി.എസ്.സി സൈബർ ഫോറൻസിക് (2014 മുതൽ 2018 വരെയുള്ള അഡ്മിഷൻ – റീഅപ്പിയറൻസ്) പരീക്ഷകൾ മാർച്ച് 11 ന് തുടങ്ങും. വിശദമായ ടൈംടേബിൾ സർവ്വകലാശാല വെബ്സൈറ്റിൽ.\nഒന്നാം വർഷ എം.എസ്.സി. മെഡിക്കൽ അനാട്ടമി (2020 അഡ്മിഷൻ – റഗുലർ / 2020 ന് മുൻപുള്ള അഡ്മിഷൻ – സപ്ലിമെന്ററി) പരീക്ഷകൾ മാർച്ച് 18 ന് ആരംഭിക്കും. പിഴയില്ലാതെ മാർച്ച് ഒൻപത് വരെയും 525 രൂപ പിഴയോടു കൂടി മാർച്ച് 10 നും 1050 രൂപ സൂപ്പർഫൈനോടു കൂടി മാർച്ച് 11 നും അപേക്ഷിക്കാം. ടൈംടേബിൾ സർവ്വകലാശാല വെബ്‌സൈറ്റിൽ.\n2020 നവംബറിൽ നടന്ന മൂന്ന്, നാല് സെമസ്റ്റർ എം.കോം. (പ്രൈവറ്റ് – റഗുലർ – സപ്ലിമെന്ററി / അദാലത്ത് സ്‌പെഷ്യൽ മേഴ്‌സി ചാൻസ്്) പരീക്ഷയുടെ ഫലം പ്രഖ്യാപിച്ചു. 2015 അഡ്മിഷൻ മുതലുള്ളവർ പുനർമൂല്യനിർണയത്തിനും സൂക്ഷ്മപരിശോധനക്കും യഥാക്രമം 370 രൂപ, 160 രൂപ നിരക്കിൽ ഫീസടച്ച് മാർച്ച് 18 വരെ ഓൺലൈനായി അപേക്ഷിക്കണം. 2015 അഡ്മിഷന് മുൻപുളളവർ നിശ്ചിത ഫീസ് സഹിത മുള്ള അപേക്ഷ മാർച്ച് 18 നകം പരീക്ഷാ കൺട്രോളറുടെ കാര്യാലയത്തിൽ ലഭ്യമാക്കണം. വിശദവിവരങ്ങൾ സർവ്വകലാശാല വെബ്‌സൈറ്റിൽ (www. mgu.ac.in).\nമഹാത്മാഗാന്ധി സർവകലാശാലയിൽ ഫ്രഷ് സോഫ്ട് വെയർ ഡവലപ്പർ തസ്തികയിൽ നിലവിലുള്ള നാല് താത്ക്കാലിക ഒഴിവുകളിലേയ്ക്ക് കരാർ അടിസ്ഥാനത്തിൽ നിയമനം നടത്തുന്നു. മാർച്ച് 11ന് നടത്തുന്നവാക് – ഇൻ – ഇന്റർവ്യൂവിന്റെ അടിസ്ഥാനത്തിലായിരിക്കും നിയമനം.യോഗ്യതയും മറ്റ് വിവരങ്ങളും www. mgu.ac.in എന്ന വെബ്സൈറ്റിൽ ലഭിക്കും. -ഫോൺ- 0481 2733303\nഎം.സി.എ. ആറാം സെമസ്റ്റര്, നാലാം സെമസ്റ്റര് ലാറ്ററല് എന്‍ട്രി ഡിസംബര് 2021 പരീക്ഷകളുടെ ഫലം പ്രസിദ്ധീകരിച്ചു.\nമൂന്നാം സെമസ്റ്റര് എം.ടെക്. നാനോസയന്‍സ് ആന്റ് ടെക്‌നോളജി നവംബര് 2021 റഗുലര്, സപ്ലിമെന്ററി പരീക്ഷകള്‍ക്കും മൂന്നാം സെമസ്റ്റര് എം.എസ് സി. റേഡിയേഷന് ഫിസിക്‌സ് ജനുവരി 2022 റഗുലര്, സപ്ലിമെന്ററി, ഇംപ്രൂവ്‌മെന്റ് പരീക്ഷകള്‍ക്കും പിഴ കൂടാതെ 16 വരെയും 170 രൂപ പിഴയോടെ 18 വരെയും ഫീസടച്ച് ഓണ്‍ലൈനായി രജിസ്റ്റര് ചെയ്യാം.\nരണ്ടാം വര്‍ഷ എം.സി.എ. ഏപ്രില് 2021 റഗുലര് പരീക്ഷക്കും ഡിസംബര് 2021 സപ്ലിമെന്ററി പരീക്ഷകള്‍ക്കും പിഴ കൂടാതെ 15 വരെയും 170 രൂപ പിഴയോടെ 18 വരെയും ഫീസടച്ച് ഓണ്‍ലൈനായി രജിസ്റ്റര് ചെയ്യാം.\nരണ്ടാം വര്‍ഷ എം.ബി.ബി.എസ്. നവംബര് 2018 സപ്ലിമെന്ററി പരീക്ഷയും ഏപ്രില് 2019 അഡീഷണല് സ്‌പെഷ്യല് സപ്ലിമെന്ററി പരീക്ഷയും 18-ന് തുടങ്ങും.\n09.03.2022 ന് ആരംഭിക്കുന്ന ഒന്നാം സെമസ്റ്റർ പ്രൈവറ്റ് രജിസ്‌ട്രേഷൻ ബിരുദ (നവംബർ 2020), ഒന്നാം വർഷ പ്രൈവറ്റ് രജിസ്‌ട്രേഷൻ അഫ്സൽ ഉൽ ഉലമ (പ്രിലിമിനറി- ഏപ്രിൽ 2021) പരീക്ഷകളുടെ ഹാൾടിക്കറ്റുകളും വിശദമായ ടൈം ടേബിളും സർവകലാശാല വെബ്സൈറ്റിൽ (www. kannuruniversity.ac.in) ലഭ്യമാണ്.\nസർവകലാശാല പഠനവകുപ്പുകളിലെ രണ്ടാം സെമസ്റ്റർ എം. എ. ജേണലിസം & മാസ് കമ്മ്യൂണിക്കേഷൻ, എം. എസ് സി. സ്റ്റാറ്റിസ്റ്റിക്സ് (മേയ് 2021) പരീക്ഷാഫലം പ്രസിദ്ധീകരിച്ചു. പുനർമൂല്യനിർണയത്തിനും പകർപ്പിനും സൂക്ഷ്മ പരിശോധനയ്ക്കും 16.03.2022 വരെ അപേക്ഷിക്കാം.\nകുസാറ്റ്: വൊക്കേഷണല് കോഴ്‌സുകളിലേക്ക് മാര്‍ച്ച്7വരെ അപേക്ഷിക്കാം\nകൊച്ചി: കൊച്ചി ശാസ്ത്ര സാങ്കേതിക സര്‍വകലാശാല ഡി ഡി യു കൗശല് കേന്ദ്രയില് നടത്തുന്ന ബി. വോക്ക് ( ബിസിനസ്സ് പ്രോസസ്സ് ആന്റ് ഡാറ്റ അനലിറ്റിക്‌സ്), എംവോക്ക് (ടെക്‌നോളജി ആന്റ് മാനേജ്‌മെന്റ് കണ്‍സള്‍ട്ടിങ്), എം വോക്ക് (മൊബൈല് ഫോണ് ആപ്ലിക്കേഷന് ഡവലപ്‌മെന്റ്്) എന്നീ കോഴ്‌സുകളിലേക്കുള്ള പ്രവേശനത്തിന് അപേക്ഷ ക്ഷണിച്ചു. കോമണ് അഡ്മിഷന് ടെസ്റ്റിന് അപേക്ഷിക്കേണ്ട അവസാന തീയതി മാര്‍ച്ച് ഏഴും പിഴയോടെ മാര്‍ച്ച് 14 വരെയുമാണ്. വിശദ വിവവരങ്ങള് admissions. cusat.ac in ല് ലഭ്യമാണ്.\nതിരുവനന്തപുരം കൈമനം സർക്കാർ വനിതാ പോളിടെക്‌നിക് കോളേജിലെ കണ്ടിന്യൂയിംഗ് എഡ്യുക്കേഷൻ സെല്ലിന്റെ കീഴിൽ ഡിപ്ലോമ ഇൻ കമ്പ്യൂട്ടർ ആപ്ലിക്കേഷൻ (ഡി.സി.എ), ഡെസ്‌ക് ടോപ് പബ്ലിഷിംഗ് (ഡി.റ്റി.പി), ഡേറ്റ എൻട്രി, ഓട്ടോ കാഡ്, ടാലി, ബ്യൂട്ടീഷ്യൻ കോഴ്‌സുകളിൽ അപേക്ഷ ക്ഷണിച്ചു. ആൺകുട്ടികൾക്കും അപേക്ഷിക്കാം. വിശദവിവരങ്ങൾക്ക് നേരിട്ടോ 0471-2490670 എന്ന ഫോൺ നമ്പരിലോ ബന്ധപ്പെടണം.\nതൊഴിലധിഷ്ഠിത കമ്പ്യൂട്ടർ കോഴ്‌സുകൾക്ക് അപേക്ഷിക്കാം\nകേരള സർക്കാരിന്റെ നിയന്ത്രണത്തിലുള്ള എൽ.ബി.എസ്. സെന്റർ ഫോർ സയൻസ് ആൻഡ് ടെക്‌നോളജിയുടെ തിരുവനന്തപുരം ഹെഡ് ഓഫീസിൽ മാർച്ച് അവസാനം കമ്പ്യൂട്ടറൈസ്ഡ് ഫിനാൻഷ്യൽ അക്കൗണ്ടിംഗ് & ജി.എസ്.ടി (ടാലി ഉപയോഗിച്ചുള്ളത്) കോഴ്‌സ് ആരംഭിക്കുന്നു. കോഴ്‌സിന് www. lbscentre.kerala.gov.in എന്ന വെബ്‌സൈറ്റിൽ 28 വരെ ഓൺലൈനായി അപേക്ഷിക്കാം. കൂടുതൽ വിവരങ്ങൾക്ക്: 0471-2560333.\nകേന്ദ്രസർക്കാർ പദ്ധതിയായ ദേശീയ നഗര ഉപജീവന പദ്ധതിയുടെ (എൻ.യു.എൽ.എം) കീഴിൽ തിരുവനന്തപുരം പിഎംജി ജംഗ്ഷനിൽ കേരള ശാസ്ത്ര സാങ്കേതിക മ്യൂസിയം ക്യാമ്പസിനുള്ളിൽ പ്രവർത്തിക്കുന്ന ഐ.എച്ച്.ആർ.ഡിയുടെ അനുബന്ധ സ്ഥാപനമായ മോഡൽ ഫിനിഷിങ് സ്‌കൂൾ മാർച്ച് അവസാന വാരം ആരംഭിക്കുന്ന സൗജന്യ തൊഴിലധിഷ്ഠിത കോഴ്‌സിൽ അപേക്ഷ ക്ഷണിച്ചു.\nഫീൽഡ് ടെക്‌നീഷ്യൻ ആൻഡ് അദർ ഹോം അപ്ലിയൻസ് കോഴ്‌സാണ് സംഘടിപ്പിക്കുന്നത്. എസ്.എസ്.എൽ.സി (350 മണിക്കൂർ) യാണ് യോഗ്യത. പ്രായം 18-35 വരെ. കാലാവധി മൂന്നു മാസം. അപേക്ഷകർ തിരുവനന്തപുരം കോർപ്പറേഷൻ, നെടുമങ്ങാട്, നെയ്യാറ്റിൻകര, കഴക്കൂട്ടം, ആറ്റിങ്ങൽ എന്നീ മുൻസിപ്പാലിറ്റി പരിധിയിൽ സ്ഥിര താമസക്കാരും ബി.പി.എൽ വിഭാഗത്തിൽപ്പെട്ടവരോ അല്ലെങ്കിൽ ഒരുലക്ഷം രൂപയിൽ താഴെ വാർഷിക കുടുംബവരുമാനം ഉള്ളവരോ ആയിരിക്കണം. താത്പര്യമുള്ള അപേക്ഷകർ 0471 2307733, 8547005050 എന്നീ നമ്പറുകളിൽ മോഡൽഫിനിഷിങ്ങ് സ്‌കൂൾ ഓഫീസുമായോ അല്ലെങ്കിൽ താമസിക്കുന്ന മുൻസിപ്പാലിറ്റി / കോർപ്പറേഷനനിലെ എൻ.യു.എൽ.എം ഓഫീസുമായോ ബന്ധപ്പെടണം.\nലിഫ്റ്റ് ഇറക്ടര് കോഴ്‌സ് പ്രവേശനം\nകുഴല്‍മന്ദം ഗവ. ഐ.ടി.യില് ഐ.എം.സിയുടെ കീഴില് ആരംഭിക്കുന്ന മൂന്ന് മാസ ലിഫ്റ്റ് ഈറക്ടര് കോഴ്‌സ് പ്രവേശനത്തിന് അപേക്ഷ ക്ഷണിച്ചു. എസ്.എസ്.എല്.സി യോഗ്യതയുള്ള 18 വയസ്സ് പൂര്‍ത്തിയായ ആണ്‍കുട്ടികള്‍ക്ക് അപേക്ഷിക്കാമെന്ന് പ്രിന്‍സിപ്പാള് അറിയിച്ചു. ഫോണ്: 04922 295888, 9995424809.\nവടക്കഞ്ചേരി കോളേജ് ഓഫ് അപ്ലൈഡ് സയന്‍സ് ഹ്യുമാനിറ്റീസ്- പേപ്പര് 1, കൊമേഴ്സ് – പേപ്പര്2എന്നിവയില് യു.ജി.സി നെറ്റ് കോച്ചിംഗ് ക്ലാസ്സുകള് നടത്തുന്നു. മാര്‍ച്ച് ഒമ്പത് മുതല് ക്ലാസുകള് ആരംഭിക്കും. പി.ജിക്ക് പഠിക്കുന്നവര്‍ക്കും പൂര്‍ത്തിയായവര്‍ക്കും കോഴ്സിന് ചേരാം. ഫോണ്: 9495069307, 8547005042, 8547233700\nആലപ്പുഴ: കേരള ഇന്‍സ്റ്റിറ്റ്യൂട്ട് ഓഫ് കോ-ഓപ്പറേറ്റീവ് മാനേജ്‌മെന്റില് (കിക്മ) എം.ബി.എ. (ഫുള്‍ടൈം) 2022-24 ബാച്ചിലേയ്ക്ക് പ്രവേശനത്തിന് അപേക്ഷ ക്ഷണിച്ചു.\nകേരള സര്‍വകലാശാലയുടെയും എ.ഐ.സി.ടിയുടെയും അംഗീകാരത്തോടെ നടത്തുന്ന ദ്വിവത്സര കോഴ്‌സില് ഫിനാന്‍സ്, മാര്‍ക്കറ്റിംഗ്, ഹ്യൂമന് റിസോഴ്‌സ്, സിസ്റ്റംസ് എന്നിവയില് ഡ്യൂവല് സ്‌പെഷ്യലൈസേഷന് അവസരമുണ്ട്. സഹകരണ മേഖലയില് പ്രവര്‍ത്തിക്കുന്നവരുടെ ആശ്രിതര്‍ക്കും ഫിഷറീസ് സ്‌കോളര്‍ഷിപ്പിന് അര്‍ഹതയുള്ള വിദ്യാര്‍ഥികള്‍ക്കും സീറ്റ് സംവരണമുണ്ട്.\nഎസ്.സി, എസ്.ടി വിദ്യാര്‍ഥികള്‍ക്ക് സര്‍ക്കാര് യൂണിവേഴ്‌സിറ്റി നിബന്ധനകള്‍ക്ക് വിധേയമായി ഫീസ് ആനുകൂല്യം ലഭിക്കും. അപേക്ഷ സമര്‍പ്പിക്കുന്നതിനുള്ള അവസാന തീയതി മാര്‍ച്ച് 15. ഫോണ്: 8547618290, 9188001600, വെബ്സൈറ്റ്: wwww. kicmakerala.in\nRead More: University Announcements 03 March 2022: ഇന്നത്തെ യൂണിവേഴ്‌സിറ്റി അറിയിപ്പുകൾ\nWeb Title: University announcements 04 march 2022\nVicters Channel Timetable 2022 March 05: വിക്ടേഴ്‌സ് ചാനൽ, മാർച്ച് 05 ശനിയാഴ്ച ക്ലാസുകളുടെ ടൈംടേബിൾ


ഇന്ത്യൻ സ്റ്റീലിന്‍റെ വിലയും ഗുണമേന്മയും പ്രശ്നമെന്ന് അമേരിക്ക; യുഎസിലേക്കുളള സ്റ്റീല് കയറ്റുമതിയില് വന് ഇടിവ്, അലൂമിനിയത്തിന്‍റെ കയറ്റുമതിയിൽ 58 ശതമാനത്തിന്റെ വളർച്ച - Live Newage\nഇന്ത്യൻ സ്റ്റീലിന്‍റെ വിലയും ഗുണമേന്മയും പ്രശ്നമെന്ന് അമേരിക്ക; യുഎസിലേക്കുളള സ്റ്റീല് കയറ്റുമതിയില് വന് ഇടിവ്, അലൂമിനിയത്തിന്‍റെ കയറ്റുമതിയിൽ 58 ശതമാനത്തിന്റെ വളർച്ച\nന്യൂഏജ് ന്യൂസ്, ഇന്ത്യയുടെ സ്റ്റീലിനോട് താല്‍പര്യം കാട്ടാതിരിക്കുമ്പോഴും അലൂമിനിയത്തോട് അമേരിക്കയ്ക്ക് മമത കൂടുകയാണ്. 2018 ല് യുഎസിലേക്കുളള ഇന്ത്യയുടെ അലൂമിനിയം കയറ്റുമതിയില് വന് ഇടിവാണ് നേരിട്ടത്. യുഎസ് സ്റ്റീല് കയറ്റുമതിയില് 49 ശതമാനത്തിന്‍റെ ഇടിവ് നേരിട്ട് 37.2 കോടി ഡോളറിലേക്ക് കൂപ്പുകുത്തി. എന്നാല്, അലൂമിനിയത്തിന്‍റെ കയറ്റുമതി 58 ശതമാനം വര്‍ധിച്ച് 22.1 കോടി ഡോളറിലേക്ക് എത്തി.\nസ്റ്റീലിന്‍റെ വിലയും ഗുണമേന്മ പ്രശ്നമാണ് പ്രധാനമായും ഇന്ത്യയില് നിന്നുളള ഇറക്കുമതി കുറയാന് കാരണം. ഇന്ത്യയെയും ടര്‍ക്കിയെയും ഉപേക്ഷിച്ച് അമേരിക്ക ഇപ്പോള് യൂറോപ്യന് യൂണിയന്, മെക്സിക്കോ, കാനഡ തുടങ്ങിയവരില് നിന്നാണ് കൂടുതലായി സ്റ്റീല് വാങ്ങുന്നത്. എന്നാല് അലൂമിനിയം ഇറക്കുമതിയില് റഷ്യ, കാന‍ഡ, ചൈന തുടങ്ങിയവരില് നിന്നുളള ഇറക്കുമതി കുറച്ച് യൂറോപ്യന് യൂണിയന്, ഇന്ത്യ തുടങ്ങിയ രാജ്യങ്ങളില് നിന്നുളള ഇറക്കുമതിയാണ് അമേരിക്ക പ്രോത്സാഹിപ്പിക്കുന്നത്.\nമൊത്തത്തിലുളള ഇന്ത്യയുടെ സ്റ്റീല് കയറ്റുമതിയിലും ഇടിവുണ്ടായി. രാജ്യത്തിന്‍റെ സ്റ്റീല് കയറ്റുമതി 34 ശതമാനമാണ് ഇടിവ് നേരിട്ടത്. എന്നാല്, രാജ്യത്തേക്കുളള സ്റ്റീല് ഇറക്കുമതിയില് 4.7 ശതമാനത്തിന്‍റെ വര്‍ധനവുണ്ടായി. 78.4 ലക്ഷം ടണ്ണിലേക്കാണ് ഇന്ത്യയുടെ ഇറക്കുമതി വളര്‍ന്നത്. രാജ്യത്തെ ഓട്ടോമൊബൈല് വ്യവസായത്തിലേക്കും ഹൈ എന്‍റ് ഇലക്ട്രിക്ക് വ്യവസായവുമാണ് സ്റ്റീല് ഉപയോഗത്തില് ഏറ്റവും മുന്നില് നില്‍ക്കുന്നത്. പക്ഷേ ഇന്ത്യന് സ്റ്റീലിന് ഗുണമേന്മ കുറവാണെന്ന പരാതി ഈ മേഖകള്‍ക്കുമുണ്ട്. ഇതാണ് ഉയര്‍ന്ന താരിഫ് നല്‍കിയാണെങ്കിലും സ്റ്റീല് ഇറക്കുമതിക്ക് ഇത്തരം വ്യവസായങ്ങളെ പ്രേരിപ്പിക്കുന്ന പ്രധാന ഘടകം.\nആഭ്യന്തര ഉല്‍പാദകരെ സഹായിക്കാനായി ജപ്പാനില് നിന്നും ദക്ഷിണ കൊറിയയില് നിന്നുമുളള ഇറക്കുമതി കുറയ്ക്കാന് നേരത്തെ സ്റ്റീല് മന്ത്രാലയം വാഹന നിര്‍മാതാക്കളോട് അഭ്യര്‍ത്ഥിച്ചിരുന്നു. എന്നാല് ആഭ്യന്തരമായി ഉല്‍പാദിപ്പിക്കുന്ന സ്റ്റീലിന് ഗുണമേന്മയില്ലെന്ന് അറിയിച്ച് അവര് സര്‍ക്കാരിന്‍റെ അഭ്യര്‍ത്ഥന തള്ളുകയായിരുന്നു.


തലശ്ശേരി -മൈസൂരു റെയിൽപാത സർവേക്കായി ഹെലികോപ്ടറെത്തി - www.payyolionline.in\nJan 28, 2022, 10:53 pm IST\nNov 30, 2021, 10:16 am IST payyolionline.in\nപാനൂർ: തലശ്ശേരി-മൈസൂരു റെയിൽപാതയുടെ ഹെലിബോൺ ഭൂമിശാസ്‌ത്ര മാപ്പിങ്ങിനുള്ള സർവേയുടെ ഭാഗമായുള്ള ഹെലികോപ്ടർ കല്ലിക്കണ്ടി എൻ.എ.എം കോളജ് ഗ്രൗണ്ടിലിറങ്ങി. സർവേ ചൊവ്വാഴ്ച തുടങ്ങും.\nരാവിലെ എട്ടോടെയാണ് സർവേക്ക് തുടക്കം. ഹൈദരാബാദ് ആസ്ഥാനമായ നാഷനൽ ജ്യോഗ്രാഫിക് റിസർച് ഇൻസ്‌റ്റിറ്റ്യൂട്ടാണ് കൊങ്കൺ റെയിൽവേ കോർപറേഷനുവേണ്ടി സർവേ ഏറ്റെടുത്തത്.\nഹെലികോപ്‌ടറിൽ പ്രത്യേക ഉപകരണങ്ങൾ ഘടിപ്പിച്ച് പാതയുടെ അലൈൻമെൻറ് നിശ്ചയിച്ച ഭാഗങ്ങളിലൂടെ പറന്നാണ് സർവേ. കഴിഞ്ഞ 17ന് തുടങ്ങാനിരുന്ന സർവേ മഴ കനത്തതിനെ തുടർന്നാണ് വൈകിയത്. കാലാവസ്ഥ അനുകൂലമായാൽ 10 ദിവസത്തിനകം പൂർത്തിയാകും.\nവിലക്കയറ്റം തടയാൻ ഇന്നു മുതൽ മൊബൈൽ മാവേലി സ്റ്റോറുകൾ ഒമ്പതിനായിരത്തോളം താറാവുകള് കൂട്ടത്തോടെ ചത്തു; പക്ഷിപ്പനിയെന്ന് സംശയം


ജാര്‍ഖണ്ഡ്: ഷിബു സോറന് രാജിവച്ചു | Shibu Soren resigns - Malayalam Oneindia\nജാര്‍ഖണ്ഡ്: ഷിബു സോറന് രാജിവച്ചു\nദില്ലി: ജാര്‍ഖണ്ഡ് മുഖ്യമന്ത്രി ഷിബു സോറന് രാജിവച്ചു. കേന്ദ്രമന്ത്രിസഭയുടെ നിര്‍ദേശ പ്രകാരമാണ് രാജി.\nഎന്‍ഡിഎയുടെ നിയമസഭാകക്ഷി നേതാവായ അര്‍ജുന് മുണ്ടയെ മുഖ്യമന്ത്രിയായി സത്യപ്രതിജ്ഞ ചെയ്യാന് ക്ഷണിക്കുന്നതിന് ഗവര്‍ണര് സയ്യിദ് സിബ്തി റാസിക്ക് കേന്ദ്രമന്ത്രിസഭ നിര്‍ദേശം നല്‍കുകയും ചെയ്തു. തുടര്‍ന്ന് ഗവര്‍ണര് മുണ്ടയെ സത്യപ്രതിജ്ഞ ചെയ്യാന് ക്ഷണിച്ചു. മുണ്ട മാര്‍ച്ച് 12 ശനിയാഴ്ച സത്യപ്രതിജ്ഞ ചെയ്യും. ഭൂരിപക്ഷം തെളിയിക്കാന് മാര്‍ച്ച് 21 വരെയാണ് മുണ്ടെക്ക് സമയം നല്‍കിയിരിക്കുന്നത്.\nവെള്ളിയാഴ്ച രാത്രി പ്രധാനമന്ത്രിയുടെ വീട്ടില് ചേര്‍ന്ന കേന്ദ്രമന്ത്രിസഭയുടെ രാഷ്ട്രീയകാര്യ സമിതിയിയുടെ അടിയന്തിര യോഗമാണ് ഷിബു സോറനോട് രാജി ആവശ്യപ്പെടാനും പുതിയ സര്‍ക്കാര് രൂപീകരണം സംബന്ധിച്ച് ഗവര്‍ണര്‍ക്ക് നിര്‍ദേശം നല്‍കാനും തീരുമാനിച്ചത്. രാഷ്ട്രപതി ഭരണം നടപ്പിലാക്കണമെന്ന അഭിപ്രായത്തോട് പ്രധാനമന്ത്രി യോജിച്ചില്ല.\nസിപിഎം നേതാക്കളുമായി പ്രധാനമന്ത്രി ചര്‍ച്ച നടത്തിയതിന് ശേഷമാണ സമിതി യോഗം ചേര്‍ന്നത്. ജാര്‍ഖണ്ഡിലെ സംഭവവികാസങ്ങള് കേന്ദ്രത്തിന്റെ പ്രതിഛായക്ക് ദോഷം ചെയ്തുവെന്ന അഭിപ്രായമാണ് പ്രധാനമന്ത്രി പ്രകടിപ്പിച്ചത്.


മൂന്നാര് രാജമലയില് മണ്ണിടിച്ചില്; ഇരുപതോളം കുടുംബങ്ങള് മണ്ണിനടിയില്, സ്ഥിതി അതീവഗുരുതരമെന്ന് ദേവികുളം എം.എല്.എ – Times of Thrissur\nമൂന്നാര് രാജമലയില് മണ്ണിടിച്ചില്; ഇരുപതോളം കുടുംബങ്ങള് മണ്ണിനടിയില്, സ്ഥിതി അതീവഗുരുതരമെന്ന് ദേവികുളം എം.എല്.എ. മൂന്നാര് രാജമല പെട്ടിമുടിയില് മണ്ണിടിച്ചില്. നാല് ലയങ്ങള് മണ്ണിനടിയിലായി. 80 തൊഴിലാളികള് അപകടത്തില് പെട്ടതായി റിപ്പോര്‍ട്ടുകള്. ഇന്ന് പുലര്‍ച്ചെ3മണിയോടെയാണ് അപകടം നടന്നത്. മൂന്നാറിലെ മണ്ണിടിച്ചിലില് രക്ഷാപ്രവർത്തനങ്ങൾക്കുള്ള എല്ലാ നിർദേശവും നൽകിയിട്ടുണ്ടെന്ന് മന്ത്രി എം.എം മണി പറഞ്ഞു. അപകടം നടന്ന സ്ഥലത്തേക്ക് എത്തിപ്പെടാൻ പ്രയാസമുണ്ടെന്നും മന്ത്രി പറഞ്ഞു. മഴക്കെടുതികളുടെ സാഹചര്യത്തില് റവന്യു മന്ത്രി അടിയന്തര യോഗം വിളിച്ചു. 11 മണിക്കാണ് ജില്ലാകലക്ടര്‍മാരുടെ യോഗം. രാജമലയിലെ മണ്ണിടിച്ചില് അടക്കമുള്ള കാര്യങ്ങള് ചര്‍ച്ച ചെയ്യും.\nതൊഴിലാളികള് താമസിക്കുന്ന നാല് ലയങ്ങള്‍ക്ക് മുകളിലേക്കാണ് മണ്ണിടിഞ്ഞതെന്ന് റവന്യൂമന്ത്രി ഇ.ചന്ദ്രശേഖരന് പറ‍ഞ്ഞു. സ്ഥലത്ത് എത്തിച്ചേരുക പ്രയാസകരമാണെന്നും വാര്‍ത്താവിനിമയ സംവിധാനങ്ങള് ഇല്ലാത്ത സ്ഥലമാണെന്നും മന്ത്രി പറഞ്ഞു. ദുരന്ത നിവാരണ സേനയെ പ്രദേശത്തേക്ക് അയച്ചതായും മന്ത്രി അറിയിച്ചു. ഭയപ്പെടേണ്ട സാഹചര്യമുണ്ടെന്ന് ദേവികുളം എം.എല്.എ എസ് രാജേന്ദ്രന് പറഞ്ഞു. എണ്‍പത് തൊഴിലാളികളാണ് അപകടത്തില് പെട്ടതെന്നും പറഞ്ഞു.\nപ്രശസ്‌ത ഫോട്ടോഗ്രാഫര് പുനലൂര് രാജന് അന്തരിച്ചു\nComments Off on പ്രശസ്‌ത ഫോട്ടോഗ്രാഫര് പുനലൂര് രാജന് അന്തരിച്ചു


മാനത്തൊരു കൊട്ടാരം | Kilivathil | Special | Deshabhimani | Sunday Jun 27, 2021\nവി പി ബാലഗംഗാധരൻUpdated: Sunday Jun 27, 2021\nനാസയുടെ നേതൃത്വത്തിലുള്ള അന്താരാഷ്‌ട്ര ബഹിരാകാശനിലയത്തി(ഐഎസ്‌എസ്)ന് കൂട്ടായി, ചൈനയുടെ പുതിയ നിലയവും സജീവമായി. ചൈനയുടെ ആ നിലയത്തിൽ താമസിക്കാൻ കഴിഞ്ഞ ആഴ്ച ആളുകളുമെത്തി. ബഹിരകാശ ഗവേഷണരംഗത്ത് മാനവരാശിയുടെ വൻ കുതിപ്പുകൂടിയാണിത്. ചൈന സ്വന്തമായി നിർമിക്കുന്ന ടിയാൻഗോങ് നിലയത്തിന്റെ കോർ മൊഡ്യൂളായ തിയാൻഹെ (Tianhe) യിലാണ് മൂന്നു ഗഗനചാരികളും മൂന്ന് മാസത്തോളം താമസിക്കുക. ബഹിരാകാശരംഗത്ത് ചൈനയുടെ മുന്നേറ്റം തുടരുകയാണ്. ഭൂമിയുടെ ഭ്രമണപഥത്തിൽ മാത്രമല്ല, ഗ്രഹാന്തര യാത്രകളിലും അവർ ശ്രദ്ധ പിടിച്ചുപറ്റുകയാണ്. കഴിഞ്ഞ മാസം 14ന് ചൊവ്വയുടെ മണ്ണിൽ പതുക്കെ ഇറങ്ങിയ ചൈനയുടെ റോവർ അവിടെ പരീക്ഷണ നിരീക്ഷണ ഗവേഷണങ്ങൾ തുടങ്ങിക്കഴിഞ്ഞു.\nടിയാൻഗോങ് എന്നാൽ ‘സ്വർഗത്തിലെ കൊട്ടാരം’ എന്നാണർഥം. നിർമാണം പൂർത്തിയായാൽ പത്ത് വർഷമെങ്കിലും സേവനം നൽകാൻ ഉദ്ദേശിച്ചുള്ളതാണ് പുതിയ നിലയം.ഇരുപത്തിരണ്ട് വർഷം പിന്നിട്ട അന്താരാഷ്‌ട്ര ബഹിരാകാശ നിലയത്തി(International space station)ന്റെ ഭാവിയെക്കുറിച്ച് ചില അനിശ്ചിതത്വങ്ങൾ നിലനിൽക്കുന്നു എന്ന വാർത്തകൾക്കിടയിൽ ചൈനയുടെ പുതിയ നിലയത്തിന് ഏറെ പ്രസക്തിയുണ്ട്. ചൈനയുടെ നിലയത്തിലേക്ക് കോസ്മോനാട്ടുകളെ അയക്കാൻ റഷ്യയും താൽപ്പര്യം കാണിച്ചുകഴിഞ്ഞു. മറ്റു രാജ്യങ്ങളെ പദ്ധതിയുമായി സഹകരിപ്പിക്കുമെന്ന് ചൈനയും വ്യക്തമാക്കിയിട്ടുണ്ട്.\nകഴിഞ്ഞ ഏപ്രിൽ 29നാണ് നിലയത്തിന്റ പ്രധാന ഭാഗമായ തിയാൻഹെ വിക്ഷേപിച്ചത്. ഇതിനെ തുടർന്ന് കഴിഞ്ഞ ആഴ്‌ച മൂന്ന് ബഹിരാകാശ ശാസ്‌ത്രജ്‌ഞർ അവിടേക്ക് വിജയകരമായി എത്തി. കരുത്തുറ്റ റോക്കറ്റായ ലോങ്‌മാർച്ച്2ആണ് മൂവരെയും വഹിച്ച ഷെൻഷോ -12 പേടകവുമായി കുതിച്ചത്. ഗോബി മരുഭൂമിയിലെ ജിയുക്വാൻ വിക്ഷേപണ കേന്ദ്രത്തിൽനിന്ന് ജൂൺ 17നായിരുന്നു ഈ കുതിപ്പ്. വിക്ഷേപി്ച്ച ഏഴ് മണിക്കൂറിനുശേഷം മൂവരും വിജയകരമാായി നിലയത്തിലെത്തി.\nതൽക്കാലത്തേക്ക് ഷെൻഷോ 12 പേടകവും ബഹിരാകാശ നിലയത്തിന്റെ ഭാഗമായി മാറി. ഭൂമിക്കു മുകളിൽ 390 കിലോമീറ്റർ ഉയരത്തിലാണ് ഈ നിലയം ഇപ്പോൾ പരിക്രമണം ചെയ്യുന്നത്. (അന്താരാഷ്ട്ര ബഹിരാകാശ നിലയം 400 കിലോമീറ്റർ ഉയരത്തിലും). സോവിയറ്റ് കാലഘട്ടത്തിലെ സോയൂസ് ബഹിരാകാശ പേടകത്തിന്റെ മാതൃകയിലാണ് ഷെൻഷോ -12ന്റെ രൂപകൽപ്പന. അതിന്റെ മൂന്ന് മൊഡ്യൂളിൽ ബഹിരാകാശയാത്രികരെ ഭൂമിയിലേക്ക് തിരികെ കൊണ്ടുവരാനുള്ള മടക്കയാത്രാ വാഹനവും ഉൾപ്പെടുന്നു, വൈവിധ്യമാർന്ന 120 തരം ഭക്ഷണം ഉൾപ്പെടെ ഒരു ദീർഘകാല താമസത്തിനുള്ള അടിസ്ഥാന കാര്യങ്ങളെല്ലാം യാത്രികർ കൊണ്ടുപോയിട്ടുണ്ട്. ഷെൻഷോ -12ന്റെ ചെറിയ പതിപ്പായ ഷെൻ‌ഷോ -5 ലാണ് 2003ൽ ആദ്യത്തെ ചൈനീസ് യാത്രികൻ ബഹിരാകാശത്തേക്ക് പോയത്.\nനിർമിതി ഒന്നു വേറെ്\nകൃത്രിമ ഉപഗ്രഹങ്ങളേക്കാൾ ഏറെ സങ്കീർണമാണ് ബഹിരാകാശ നിലയങ്ങളുടെ നിർമിതി. മനുഷ്യർക്ക് ദിവസങ്ങളോളം അതിൽ താമസിക്കാൻ കഴിയണം. അതിനാൽ ഒരുതരം ബഹിരാകാശ ആവാസ വ്യവസ്ഥയായിരിക്കണം ബഹിരാകാശ നിലയം. പരീക്ഷണ നിരീക്ഷണങ്ങൾ നത്താൻ വിപുലമായ സംവിധാനങ്ങൾ വേണം. ഉപയോഗം കഴിഞ്ഞാൽ ഭൂമിയിലേക്ക് തിരിച്ചുകൊണ്ടുവരാനുള്ള സംവിധാനങ്ങളൊന്നും അത്തരം നിലയങ്ങളിൽ ഉൾപ്പെടുത്താറില്ല.\nഡോക്കിങ് സംവിധാനം അത്തരം നിലയങ്ങളുടെ പ്രത്യേകതയാണ്. താമസക്കാർക്ക് പോകാനും വരാനും നിർമാണത്തിനും പരീക്ഷണങ്ങൾക്കും വേണ്ടിയുള്ള സാധനങ്ങൾ കൊണ്ടുപോകാനും തിരികെ വരാനും മറ്റുമായി ഭൂമിയിൽനിന്ന് വന്നുപോകുന്ന ബഹിരാകാശയാനങ്ങളെ ഘടിപ്പിക്കാനും വിടുവിക്കാനുമുള്ള സംവിധാനങ്ങളാണിത്. സാമാന്യം വലിയ പേടകങ്ങൾ ആയതുകൊണ്ട് ഒറ്റയടിക്ക് നിർമിക്കാനും പറ്റില്ല. അതുകൊണ്ട് ഘട്ടംഘട്ടമായാണ് ബഹിരാകാശത്തെ ഈ നിർമിതി. സോവിയറ്റ് യൂണിയന്റെ സല്യൂട്ട്, മിർ, അമേരിക്കയുടെ സ്‌കൈലാബ് തുടങ്ങിയവയെല്ലാം മുൻകാല ബഹിരാകാശ നിലയങ്ങളാണ്. മനുഷ്യൻ നിർമിച്ച ആദ്യ ബഹിരാകാശ നിലയമായ സല്യൂട്ട് 1 സോവിയറ്റ് യൂണിയൻ വിക്ഷേപിച്ചത് 1971 ഏപ്രിൽ 19 നാണ്.\nമിർ, ഇന്റർനാഷണൽ ബഹിരാകാശ നിലയം എന്നിവയെപ്പോലെ മൂന്നാം തലമുറയിൽപ്പെട്ട മോഡുലാർ ബഹിരാകാശ നിലയമാണ് ടിയാൻഗോങ്. ഒന്നൊന്നായി വിക്ഷേപിച്ച വലിയ മൊഡ്യൂളുകൾ ഭ്രമണപഥത്തിൽവച്ചാണ് യോജിപ്പിക്കുന്നത്. ഇപ്പോൾ ഭ്രമണപഥത്തിലുള്ള ടിയാൻഹെ കോർ മൊഡ്യൂളിൽത്തന്നെ മൂന്ന് ബഹിരാകാശ സഞ്ചാരികൾക്ക് ജീവിക്കാൻ വേണ്ടുന്ന സൗകര്യങ്ങളെല്ലാം ഒരുക്കിയിട്ടുണ്ട്.\nഅവരുടെ താമസ സ്ഥലത്തിനു പുറമെ, സ്റ്റേഷന് മാർഗനിർദേശം നൽകുക, നാവിഗേഷൻ, ഓറിയന്റേഷൻ നിയന്ത്രണം എന്നീ സംവിധാനങ്ങളും ഈ മോഡ്യുളിൽ ഉണ്ട്. സ്റ്റേഷന്റെ പവർ, പ്രൊപ്പൽ‌ഷൻ, ജീവസന്ധാരണ സംവിധാനങ്ങൾ എന്നിവയ്‌ക്ക് പുറമെ താമസ സൗകര്യം, സർവീസ് വിഭാഗം, ഡോക്കിങ് ഹബ് എന്നീ മൂന്നു ഭാഗവും മോഡ്യൂളിൽത്തന്നെ. അന്താരാഷ്‌ട്ര ബഹിരാകാശ നിലയത്തേക്കാൾ മികച്ച സാങ്കേതിക വിദ്യയാണ് ഇതിലുള്ളതെന്ന പ്രത്യേകതയുമുണ്ട്.\nമൂന്ന് സഞ്ചാരികൾക്കും വെവ്വേറെ മുറികളും വ്യായാമത്തിന് ബഹിരാകാശത്ത് ഉപയോഗിക്കാൻ പ്രത്യേകം തയ്യാറാക്കിയ ട്രഡ്മില്ലും വാർത്താവിനിമയത്തിനുള്ള ഇമെയിൽ വീഡിയോ സംവിധാനവും അതിനൊക്കെയായി പ്രത്യേകം കമ്യൂണിക്കേഷൻ സെന്ററും ഒരുക്കിയിട്ടുണ്ട്. ആറേഴു മണിക്കൂർ നീണ്ടുനിൽക്കുന്ന ബഹിരാകാശ നടത്തത്തിന്(space walk)ഉപയോഗിക്കാൻ പ്രത്യേകമായി നിർമിച്ച സ്‌പേസ് സ്യൂട്ടു(space suit)കളും മറ്റും അവർ കരുതിയിട്ടുണ്ട്. ഇതിലുള്ള യന്ത്രകൈക്കും ഏറെ പ്രത്യേകതകളുണ്ട്.\nപരിചയ സമ്പന്നരാണ് ഇത്തവണത്തെ യാത്രികർ മൂന്നുപേരും. പീപ്പിൾസ് ലിബറേഷൻ ആർമിയുടെ ബഹിരാകാശയാത്രിക സേനയിലെ മേജർ ജനറലാണ് മിഷന്റെ കമാൻഡറായ നീഹൈഷെങ് (56). 2008ൽ മാനവ ദൗത്യത്തിന്റെ ഭാഗമായിരുന്ന അമ്പത്തിനാലുകാരനാണ് മേജർ ജനറൽ ലിയു ബോമിങ്. മൂന്നാമത്തെ ആൾ കേണൽ ടാങ് ഹോങ്‌ബോ (45) രണ്ടുതവണ ഷെൻ‌ഷോ ദൗത്യങ്ങളുടെ ബാക്കപ്പ് ക്രൂ അംഗമായിരുന്നു.\nഇവർ മൂന്നുപേരും അടുത്ത മൂന്ന് മാസം ബഹിരാകാശ നിലയത്തിൽ ചെലവഴിക്കും. അവർ മടങ്ങുമ്പോൾ മറ്റ് മൂന്ന് പേർ അവരുടെ സ്ഥാനം ഏറ്റെടുക്കും. സ്റ്റേഷൻ നിർമാണത്തിലായതിനാൽ ഇപ്പോൾ പോയ മൂന്നു പേരുടെ പ്രധാന ചുമതലകൾ അവർ തുടരും. നിലയത്തിൽ ഉപകരണങ്ങൾ സ്ഥാപിക്കുക, ലൈഫ് സപ്പോർട്ട്, മാലിന്യ നിർമാർജനം എന്നിവയുൾപ്പെടെ വിവിധ പ്രവർത്തനങ്ങൾ പരീക്ഷിക്കുക, പേടകത്തെ പൂർണമായും ആവാസയോഗ്യമാക്കുക എന്നതൊക്കെയാണ് ഈ ദൗത്യത്തിന്റെ പ്രധാന ജോലികൾ. വാഹനത്തിൽനിന്ന് പുറത്തിറങ്ങി ബഹിരാകാശ നടത്തം പരിശീലിക്കാനും അവർക്ക് നിർദേശമുണ്ട്. ഒപ്പം ചില പരീക്ഷണങ്ങളും.\nനിർമാണം പൂർത്തിയാകുമ്പോൾ ടിയാൻഗോങ് നിലയത്തിന് അന്താരാഷ്ട്ര ബഹിരാകാശ നിലയത്തിന്റെ ഏകദേശം അഞ്ചിലൊന്ന് പിണ്ഡവും റഷ്യയുടെ പഴയ മിർ ബഹിരാകാശ നിലയത്തിന്റെ വലുപ്പവും ഉണ്ടാകും. 420 ടൺ ഭാരമുള്ള ഐഎസ് എസിന്റെ ആറിലൊന്ന് (70 ടണ്ണോളം) ഭാരം വരും. പ്രധാന മൊഡ്യൂളിനോട് ഘടിപ്പിക്കാനുള്ള രണ്ട് പരീക്ഷണ മൊഡ്യൂൾ അടുത്ത വർഷം ജൂണിലും ആഗസ്‌തിലും വിക്ഷേപിക്കാനാണ് പരിപാടി. ഒരു ടെലിസ്‌കോപ്പ്‌കൂടി പിന്നീട് എത്തിക്കും.\nഐഎസ്എസ് എന്ന അത്ഭുതം\nഒരു ഫുട്ബോൾ ഗ്രൗണ്ടിന്റെ വലിപ്പവും 420 ടൺ ഭാരവുമാണ് അന്താരാഷ്‌ട്ര ബഹിരാകാശ നിലയത്തിനുള്ളത്. 120 ബില്യൺ ഡോളറാണത്രെ അതിന്റെ നിർമാണ ചെലവ്. ബഹിരാകാശത്തുള്ള എക്കാലത്തെയും വലിയ മനുഷ്യനിർമിത വസ്തുവും ഇതുതന്നെ. ഒരു താരതമ്യത്തിന് കണക്കാക്കിയാൽ ഐഎസ്‌എസിന് റഷ്യൻ ബഹിരാകാശ നിലയമായിരുന്ന മിർ നിലയത്തേക്കാൾ നാലിരട്ടിയും അമേരിക്കയുടെ സ്കൈലാബിനേക്കാൾ അഞ്ചിരട്ടിയും വലുപ്പമുണ്ട്.\nഐഎസ്എസിന്റെ നിർമാണത്തിൽ 16 രാഷ്ട്രങ്ങൾ പങ്കാളികളാണ്. അമേരിക്കയും റഷ്യയും നയിക്കുന്ന നിലയത്തിന്റെ നിർമാണം 2011 ലാണ് പൂർത്തിയായത്. നാല് വർഷത്തിനുശേഷം 2015ൽ ‘വിരമിപ്പി’ക്കാൻ തീരുമാനിച്ചതായിരുന്നു. എന്നാൽ, ആയുസ്സ് 2020 ലേക്കും പിന്നീട് 2024 ലേക്കും നീട്ടി. 2030ലേക്ക് മറ്റൊരു കാലാവധി നീട്ടൽ നിർദേശിക്കുന്നുണ്ടെങ്കിലും 2028 വരെ പ്രവർത്തിപ്പിക്കാമെന്നത്രെ ഇപ്പോഴത്തെ തീരുമാനം. ഇന്റർനാഷണൽ സ്പേയ്‌സ് സ്റ്റേഷനെ അപേക്ഷിച്ച് ടിയാൻഗോങ് താരതമ്യേന ചെറിയ നിലയമാണ്. ചൈന ഇനി പതിനൊന്ന് ദൗത്യത്തിൽ, രണ്ടു വർഷംകൊണ്ട് നിലയത്തിലെ എല്ലാ മൊഡ്യൂളും ഘടിപ്പിക്കാനാണ് ലക്ഷ്യമിടുന്നത്. 98ൽ ആരംഭിച്ച ഐഎസ്എസ് ന്റെ നിർമാണം പൂർത്തിയാക്കാൻ മുപ്പതോളം ദൗത്യവും പത്ത് വർഷവുമെടുത്തു.\nഇന്റർനാഷണൽ സ്പേയ്സ് സ്റ്റേഷൻ പദ്ധതിയിൽ ചൈനയെ സഹകരിപ്പിക്കാൻ അമേരിക്ക തയ്യാറായില്ല. ഇതിന് ചൈനയിലെ ശാസ്‌ത്രജ്ഞരുടെ മധുര പ്രതികാരംകൂടിയാണ് ടിയാൻഗോങ്. മറ്റൊരു രാജ്യത്തിന്റെയും സഹായമില്ലാതെ ഒറ്റയ്ക്ക് ബഹിരാകാശ നിലയം സ്ഥാപിക്കാൻ അവർക്കായി. ചൈനീസ് കമ്യൂണിസ്റ്റ് പാർടിയുടെ നൂറാം വാർഷികം ആഘോഷിക്കുന്ന വേളയിൽ വലിയൊരു ശാസ്‌ത്രനേട്ടം കൂടിയാണ് അവർ കൈവരിച്ചിരിക്കുന്നത്.\nഇന്റർനാഷണൽ സ്പേയ്സ് സ്റ്റേഷൻ